നാട്ടുവേദി-നാട്ടുവര്‍ത്തമാനം 23-12-2019 - My Kasaragod Vartha | LATEST KASARAGOD LOCAL NEWS | കാസറഗോഡ് വാർത്തകൾ ചുറ്റുവട്ടം കാസ്രോട് VARTHA\nകാസര്‍കോട്: (my.kasargodvartha.com 22.12.2019) പുരോഗമന കലാ സാഹിത്യസംഘം കാറഡുക്ക കമ്മിറ്റിയുടെ ആഭിമുഖ്യത്തില് ഗ്രാമീണ നാടകോത്സവം. സാംസ്‌കാരിക സായാഹ്നം: സി എം വിനയചന്ദ്രന്. നാടകം: തിരുവനന്തപുരം സൗപര്‍ണികയുടെ 'ഇതിഹാസം'. വൈകീട്ട് ഏഴുമണിക്ക് കാടകത്ത്.\nസൗഹൃദ വായനശാല ഗ്രന്ഥാലയം ബേവൂരിയുടെ 15ാം വാര്‍ഷികാഘോഷത്തിന്റെ ഭാഗമായി 21ാമത് കെ ടി മുഹമ്മദ് സ്മാരക സംസ്ഥാന പ്രൊഫഷനല് നാടക മത്സരം. ബേവൂരി സൗഹൃദ ഓപണ് ഓഡിറ്റോറിയത്തില് വൈകീട്ട് ഏഴുമണിക്ക്. നാടകം: ആലുവ പ്രഭാത് തിയേറ്റേഴ്‌സിന്റെ 'അഴിമുഖം'.\nമോട്ടോര് ഫെഡറേഷന് പ്രചാരണ ജാഥ\nകേന്ദ്രസര്‍ക്കാറിന്റെ തൊഴിലാളി ദ്രോഹ നയങ്ങള്‍ക്കെതിരെയും ദേശീയ പണിമുടക്കിന്റെ പ്രചാരണത്തിനുമായി മോട്ടോര് ഫെഡറേഷന് (സിഐടിയു) ജില്ലാ കമ്മിറ്റി നേതൃത്വത്തില് തിങ്കളാഴ്ച രണ്ട് വാഹനജാഥകള് പര്യടനം നടത്തും. ഇരു ജാഥകളും രാവിലെ 9.30ന് തൃക്കരിപ്പൂരില് അഖിലേന്ത്യാ സെക്രട്ടറി ടി കെ രാജന് ഉദ്ഘാടനം ചെയ്യും.\nദേളി ജാമിഅ സഅദിയ്യ അറബിയ്യയുടെ ഗോള്‍ഡന് ജൂബിലി ആഘോഷത്തിന് തിങ്കളാഴ്ച തുടക്കമാകും. സഅദിയ്യയുടെ പ്രധാന പ്രവേശന കവാടം യേനപ്പോയ അബ്ദുല്ലക്കുഞ്ഞി ഹാജി രാവിലെ ഒമ്പതുമണിക്ക് തുറന്നുകൊടുക്കും. സ്വാഗത സംഘം ചെയര്‍മാന് സയ്യിദ് ഹാമിദ് കോയമ്മ തങ്ങള് മാട്ടൂല് പതാക ഉയര്‍ത്തും. രാവിലെ 9.30ന് സഅദിയ്യ വിഷന് 2030 രാജ്‌മോഹന് ഉണ്ണിത്താന് എം പി ഉദ്ഘാടനം ചെയ്യും. ഉച്ചക്ക് 2.30ന് ഗ്രാന്റ് അലുംനി മീറ്റ് ഡോ. ഖാദിര് മാങ്ങാട് ഉദ്ഘാടനം ചെയ്യും.\nപികെഎസ് സംവരണ സംരക്ഷണ സംഗമം\nപികെഎസ് ഏരിയാ കമ്മിറ്റി തിങ്കളാഴ്ച വൈകീട്ട് നാലുമണിക്ക് കോട്ടച്ചേരി പെട്രോള് പമ്പിന് സമീപം സംവരണ സംരക്ഷണ സംഗമം സംഘടിപ്പിക്കും. സംസ്ഥാന വൈസ് പ്രസിഡന്റ് അഡ്വ. ശാന്തകുമാരി ഉദ്ഘാടനം ചെയ്യും.\nപി രാഘവന് ആദരം\nകേരള ദിനേശ് ബീഡി കാസര്‍കോട് ബീഡിത്തൊഴിലാളി വ്യവസായ സഹകരണ സംഘം 50ാം വാര്‍ഷികാഘോഷ സമാപന പരിപാടിയുടെ ഭാഗമായി മുന് പ്രസിഡന്റ് പി രാഘവനെ ആദരിക്കും. തിങ്കളാഴ്ച ഉച്ചക്ക് രണ്ടുമണിക്ക് മുന്നാട് പീപ്പിള്‍സ് കോളജിലാണ് പരിപാടി.\nഡിസിസി നേതൃത്വത്തില് തിങ്കളാഴ്ച രാവിലെ ഒമ്പതുമണിക്ക് വിദ്യാനഗര് ജില്ലാ കോണ്‍ഗ്രസ് കമ്മിറ്റി ഓഫീസില് ലീഡര് കെ കരുണാകരന് അനുസ്മരണം നടത്തും. കെപിസിസി വര്‍ക്കിംഗ് പ്രസിഡന്റ് കെ സുധാകരന് എംപി, രാജ്‌മോഹന് ഉണ്ണിത്താന് എംപി തുടങ്ങിയവര് സംബന്ധിക്കും.\nപുരോഗമന കലാസാഹിത്യ സംഘം വായനാ സന്ധ്യ\nജോസഫ് ലോറന്‍സിന്റെ കഥകളെ ആസ്പദമാക്കി തിങ്കളാഴ്ച വൈകുന്നേരം അഞ്ചുമണിക്ക് പുലിക്കുന്ന് ലൈബ്രറിയില് സംവാദം സംഘടിപ്പിക്കും.\nകല്യോട്ട് കഴകം പെരുങ്കളിയാട്ടം\nകല്യോട്ട് കഴകം പെരുങ്കളിയാട്ടം 23 മുതല് 29 വരെ വിവിധ പരിപാടികളോടെ ആഘോഷിക്കും. 23ന് പുലര്‍ച്ചെ 5.45ന് തൃക്കണ്ണാട് ത്രയംബകേശ്വര ക്ഷേത്രത്തില്‍നിന്ന് ദീപവും തിരിയും പുറപ്പെടും. 25 കിലോമീറ്റര് നടന്ന് ദീപവും തിരിയും എത്തിക്കുന്നതോടെ കളിയാട്ടത്തിന് തുടക്കമാവും.\nയുക്തിവാദി സംഘം ബൈക്ക് റാലി\n'വലയ സൂര്യഗ്രഹണത്തിന് സ്വാഗതം, അന്ധവിശ്വാസങ്ങള്‍ക്ക് വിട' എന്ന മുദ്രാവാക്യവുമായി യുക്തിവാദി സംഘം ജില്ലാ കമ്മിറ്റി തിങ്കളാഴ്ച ബോധവത്കരണ ബൈക്ക് റാലി നടത്തും.\nസമസ്ത പൗരത്വ സംരക്ഷണ റാലിയും റെയ്ഞ്ച് വാര്‍ഷികവും\nബദിയടുക്ക റെയ്ഞ്ച് ജംഇയ്യത്തുല് മുഅല്ലിമീന് 20ാം വാര്‍ഷിക സമ്മേളനവും ബദിയടുക്ക-കുമ്പടാജെ സംയുക്ത റെയ്ഞ്ച് മദ്രസ മാനേജ്‌മെന്റ് കമ്മിറ്റിയുടെ സമസ്ത പൗരത്വ സംരക്ഷണ റാലിയും തിങ്കളാഴ്ച ബദിയടുക്ക ടൗണില് നടക്കും.\nKeywords: Kerala, News, Nattuvedi, Karadukka, Bevoori, Kanhangad, Nattuvedi-Nattuvarthamanam 23-12-2019


Kabali full movie leaked on Internet | കോടതി വിലക്കു മറികടന്നു കബാലി ഇന്റർനെറ്റിൽ; ഫുൾ ഡൗൺലോഡിന് അവസരമൊരുക്കി ടോറന്റ് സൈറ്റുകൾ; ആരംഭസീൻ ആദ്യം വാട്സ്ആപ്പിലും പ്രചരിച്ചു; തടയിടാൻ ശ്രമിച്ച് അണിയറ പ്രവർത്തകർ - MarunadanMalayalee.com\nകോടതി വിലക്കു മറികടന്നു കബാലി ഇന്റർനെറ്റിൽ; ഫുൾ ഡൗൺലോഡിന് അവസരമൊരുക്കി ടോറന്റ് സൈറ്റുകൾ; ആരംഭസീൻ ആദ്യം വാട്സ്ആപ്പിലും പ്രചരിച്ചു; തടയിടാൻ ശ്രമിച്ച് അണിയറ പ്രവർത്തകർ\nJuly 22, 2016 | 03:46 PM IST | Permalink\nബംഗളൂരു: വിലക്കുകളും കോടതിയുത്തരവും മറികടന്ന് തിയേറ്ററുകളിലെ റിലീസിനൊപ്പം രജനി ചിത്രമായ കബാലിയുടെ വ്യാജ പതിപ്പ് ഓൺലൈനിലും ലഭ്യമാക്കി ടോറന്റ് സൈറ്റുകൾ. ഇന്നുപുലർച്ചെ തിയേറ്ററുകളിൽ സിനിമ ആഗോളതലത്തിൽ റിലീസ് ചെയ്തതിനൊപ്പമാണ് നിരവധി സൈറ്റുകളിൽ സിനിമ പൂർണരൂപത്തിൽ ഡൗൺലോഡ്് ചെയ്യാൻ സൗകര്യമൊരുക്കി പ്രത്യക്ഷപ്പെട്ടത്.\nകബാലിയുടെ എച്ച് ഡി പ്രിന്റ് തന്നെയാണ് പുറത്തായതെന്നാണ് വിവരം. വീഡിയോ ഹോസ്റ്റിങ് പ്ലാറ്റ്‌ഫോമായ വിമിയോയിലൂടെയാണ് കബാലി ഓൺലൈനിൽ എത്തിയത്. നേരത്തെ കബാലിയുടെ സെൻസർ കോപ്പിയാണ് ലീക്കായതായി ദേശീയ മാദ്ധ്യമങ്ങൾ റിപ്പോർട്ട് ചെയ്തിരുന്നു. വൻ പ്രതീക്ഷയോടെ ആരാധകർ കാത്തിരിക്കുന്ന ബ്രഹ്മാണ്ഡ ചിത്രമായ കബാലി ഇന്റർനെറ്റിൽ ലീക്കായത് ചിത്രത്തിന്റെ അണിയറക്കാരെയും ആരാധകരെയും ഞെട്ടിച്ചിരിക്കുകയാണ്. ചിത്രം റിലീസാകുന്നതിന് മുമ്പുതന്നെ കബാലിയുടെ ഓപ്പണിങ് സീൻ വാട്‌സ് ആപ്പിൽ പ്രചരിച്ചിരുന്നു. ഇന്നലെ രാവിലെയോടെയാണു ചിത്രത്തിലെ രജനീകാന്തിന്റെ മാസ് ഇൻട്രോ സീൻ പുറത്തു വന്നത്. ജയിൽ പശ്ചാത്തലത്തിലുള്ള രംഗമാണു പുറത്തായത്. അതിനു പിന്നാലെ സൈറ്റുകളിൽ ചിത്രം മുഴുവായും എത്തുകയായിരുന്നു.\nചിത്രം ഇന്റർനെറ്റിൽ ലഭ്യമാക്കുമെന്ന് പ്രഖ്യാപിച്ച് വിവിധ സൈറ്റുകൾ മാസങ്ങൾക്കു മുമ്പുമുതൽതന്നെ പരസ്യങ്ങൾ നൽകിത്തുടങ്ങിയിരുന്നു. ഈ സാഹചര്യത്തിൽ ചിത്രം നെറ്റിൽ പ്രദർശിപ്പിക്കുന്നത് തടയണമെന്ന അപേക്ഷയിന്മേൽ ചിത്രം ഓൺലൈനിൽ ലഭ്യമാക്കിയാൽ കർശന നടപടിയുണ്ടാകുമെന്ന് മദ്രാസ് ഹൈക്കോടതി വിധി പുറപ്പെടുവിക്കുകയും ചെയ്തിരുന്നു. പക്ഷേ, അതെല്ലാം അവഗണിച്ചാണ് ഇന്ന് സിനിമ സൈറ്റുകളിൽ എത്തിയത്. കബാലിയുടെ ദൃശ്യങ്ങൾ പ്രദർശിപ്പിച്ച 225 വെബ്‌സൈറ്റുകളോട് കബാലിയുടെ ചിത്രങ്ങൾ അടങ്ങിയ പേജുകൾ പിൻവലിക്കാൻ കോടതി നിർദ്ദേശം നൽകിയിരുന്നു. ചിത്രത്തിന്റെ ദൃശ്യങ്ങൾ പ്രചരിപ്പിച്ച 169 ഇന്റർനെറ്റ് സേവനദാതാക്കളേയും കോടതി വിലക്കി. കേബിൾ ടിവി ഓപ്പറേറ്റർമാർക്കും ഹൈക്കോടതി മുന്നറിയിപ്പ് നൽകിയിരുന്നു.\nകബാലിയുടെ ദൃശ്യങ്ങൾ പ്രദർശിപ്പിക്കുന്നവർക്ക് കർശന ശിക്ഷ നൽകുമെന്നും മുന്നറിയിപ്പുണ്ടായിരുന്നെങ്കിലും അതിനെല്ലാം പുല്ലുവില കൽപിച്ചാണ് ഇന്ന് ചിത്രം ഇന്റർനെറ്റിൽ വിവിധ ടോറന്റ് സൈറ്റുകൾ ഡൗൺലോഡ് ചെയ്യാൻ സൗകര്യമൊരുക്കിയിട്ടുള്ളത്. ചില സൈറ്റുകളിൽ നേരിട്ടുള്ള സ്ട്രീമിംഗും ഉണ്ട്. സിനിമയുടെ ഇന്റർനെറ്റ് ഡൗൺലോഡിങ് തടയണമെന്നാവശ്യപ്പെട്ട് നിർമ്മാതാവ് കലൈപുലി എസ്. താണു ഹൈക്കോടതിയെ സമീപിച്ചിരുന്നു. ഒരു പകർപ്പിൽനിന്ന് അനധികൃതമായി നിരവധി പകർപ്പുകൾ നിർമ്മിക്കുന്നതായും ഇത് കൈമാറുന്നതു നിർമ്മാതാവിനു വൻ സാമ്പത്തികനഷ്ടം ഉണ്്ടാക്കുന്നതായും ഇദ്ദേഹം ഹർജിയിൽ ചൂണ്ടിക്കാട്ടിയിരുന്നു.\nചിത്രത്തിന്റെ ഡൗൺലോഡ് ലിങ്കുകൾ പല ടോറന്റ് സൈറ്റുകളും നൽകിയിട്ടുണ്ട്. ദിവസങ്ങൾക്ക് മുമ്പ് തന്നെ ചിത്രം ഓൺലൈനിൽ ലഭ്യമാകുമെന്നതിന്റെ പരസ്യങ്ങളും പല വെബ്‌സൈറ്റുകളും നൽകിയിരുന്നു. പരാതി ഉയർന്നതോടെ ഇടയ്ക്ക് ഇവ പിൻവലിക്കപ്പെട്ടെങ്കിലും ഇന്ന് ഇവയിലെല്ലാം ഡൗൺലോഡ് ലിങ്കുകൾ വീണ്ടും എത്തുകയായിരുന്നു. ഓൺലൈനിൽ എത്തിയതോടെ ചിത്രം നേടുമെന്ന് പ്രതീക്ഷിച്ചിരുന്ന കളക്ഷനുകളിൽ കുറവ് വന്നേക്കുമെന്നാണ് സൂചനകൾ. ചിത്രത്തിന്റെ കോപ്പികൾ കൂടുതൽ പ്രചരിക്കാതിരിക്കാനും ചിത്രത്തിന്റെ ഡൗൺലോഡിങ് ലിങ്കുകൾ ഓൺലൈൻ സൈറ്റുകളിൽ നിന്ന് മാറ്റുന്നതിനും അണിയറ പ്രവർത്തകർ ശ്രമം ആരംഭിച്ചിട്ടുണ്ട്.\nചിത്രം ഓൺലൈനിൽ കൂടുതൽ ച്രരിക്കാതിരിക്കുന്നതിന് നടപടികൾ സ്വീകരിക്കുമെന്നും അണിയറ പ്രവർത്തകർ അറിയിച്ചു. ചിത്രം ചെന്നെയിലാണ് സെൻസർ ചെയ്തത്. അവിടെനിന്ന് ചിത്രം ചോർന്നിരിക്കാമെന്നാണ് ഇപ്പോൾ സംശയമുയർന്നിട്ടുള്ളത്. അടുത്തിടെ ചില ചിത്രങ്ങളുടെ സെൻസർ കോപ്പി ഓൺലൈനിൽ എത്തിയിരുന്നു. ബോളീവുഡ് ചിത്രങ്ങളായ ഉഡ്താ പഞ്ചാബ്, ഗ്രേറ്റ് മസ്താനി എത്തിവയുടെ സെൻസർ കോപ്പികൾ ഓൺലൈനിൽ പ്രചരിച്ചിരുന്നു.


ചര്‍ച്ചയാവുന്ന രാംജാസിലെ ദേശീയത\nദേശീയത എന്നത് വിചാരരഹിതമായി വികാരം മാത്രമാകുന്ന കാലത്ത് ആം ആദ്മി നേതാവ് അഷുതോഷ് ഈ വിഷയത്തില് തന്റെ നിലപാട് വ്യക്തമാക്കുന്നു. രാംജാസ് കോളേജ് വിഷയം നമ്മുടെ സമൂഹത്തോടും രാഷ്ട്രീയ സംഹിതയോടും ഗൗരവമായ ചോദ്യങ്ങളാണ് ഉയര്‍ത്തുന്നത്. തികച്ചും നിസ്സാരമായ ഒരു സംഭത്തെ ദേശീയ പ്രശ്‌നമാക്കി മാറ്റപ്പെടുകയായിരുന്നോ. മറ്റേതൊരു സര്‍വകലാശാലയിലും സംഘടിപ്പിക്കുന്ന പോലൊരു സെമിനാര് മാത്രമേ അവരും വിചാരിച്ചിരുന്നുള്ളു. എന്നാല് ദേശീയ വിരുദ്ധരുമായി ബന്ധമുണ്ടെന്ന് മുദ്രകുത്തപ്പെട്ട രണ്ടു പേരെ വിളിച്ചത് ചിലര്‍ക്ക് ഉള്‍ക്കൊള്ളാനായില്ല. ഈ മുദ്രകുത്തപ്പെട്ടവരുടെ കേസുകള് ഇന്നും കോടതിയില് തീരുമാനമായിട്ടില്ലാത്തതു കൊണ്ടു തന്നെ ഇവരെ തെറ്റുകാരായി കണക്കാക്കാനും കഴിയുകയില്ല. എന്നാല് ഇവിടെ വിധി വരുന്നതിന് മുമ്പ് തന്നെ കുറ്റക്കാരനായി സ്ഥാപിക്കപ്പെടുകയാണ്. മൂന്ന് അടിസ്ഥാനപരമായ ചോദ്യങ്ങളാണ് ഈ വിഷയം ഉയര്‍ത്തുന്നത്.ഒന്നാമതായ് ആശയങ്ങള് പ്രകടിപ്പിക്കാനുള്ള മൗലീകമായ അവകാശങ്ങള് കയ്യേറ്റം ചെയ്യപ്പെടുകയല്ലേ യിവിടെ. രണ്ടാമതായി ഭരണഘടനാപരമായ അവകാശങ്ങള്‍ക്ക് മേലുള്ള കടന്നാക്രമണം എന്താണ് ആരാണിവിടെ കുറ്റക്കാരെന്നും തീരുമാനിക്കേണ്ടവരാരാണ്? മൂന്നാമതായി അഥവാ ആരെങ്കിലും ആശയങ്ങള് പ്രകടിപ്പിക്കാനുള്ള അവകാശത്തെ ലംഘിച്ചാല് ആരാണ് അപരാധിയെ ശിക്ഷിക്കേണ്ടത്.?\nരാംജാസ് കോളേജില് നിശ്ചയിച്ച സെമിനാര് നടത്താനായില്ല. ഇന്ത്യക്കെതിരായ് സെമിനാരില് ഉച്ചരിക്കുമെന്ന മുന് ധാരണ തടസത്തിനും കിരാതവാഴ്ചയ്ക്കും കാരണമായി.ഇതിനൊക്കെ കാരണം ഇന്ത്യാ വിരുദ്ധ മുദ്രാവാക്യം ഉണ്ടാക്കിയെന്ന് ആരോപിക്കപ്പെടുന്ന ഒരു വ്യക്തി പങ്കെടുക്കുന്നു എന്നുള്ളത് കൊണ്ട്. കൊല ചെയ്യുമെന്ന മുന് ധാരണയില് പ്രതിയെ തൂക്കി കൊല്ലുന്നതിന് സമാനമായി ഇത്. കുറ്റം ചെയ്യുമെന്ന മുന് ധാരണയോ ഊഹാപോഹങ്ങളോ നിയമത്തിന് മുന്നില് ഒരു വ്യക്തിയെ കുറ്റവാളിയാക്കുന്നില്ല. കുറ്റം ചെയ്താല് മാത്രമേ ഒരു വ്യക്തി കുറ്റവാളിയാകുന്നുള്ളു.മുന്‍വിധിയുടെ പേരില് ഇവിടെ ഒരു വ്യക്തിയുടെ മൗലികമായ അവകാശത്തെയാണ് ലംഘിച്ചിരിക്കുന്നത്.\nഇത് വിചിത്രവും അപകടകരവുമാണ്.ഈ കീഴ്വഴക്കം തുടരുകയാണെങ്കില് സംസാരിക്കാന് ആര്‍ക്കും അവകാശമില്ലാതെയാകും. ആശയങ്ങള് പ്രകടമാക്കാനുള്ള അവകാശം വെട്ടിക്കുറക്കാനുള്ള മറ്റൊരു ആയുധമാണ് ടെലിപതിക്ക് സംഭാഷണം. പിന്നീട് പ്രസംഗങ്ങളേ ഉണ്ടാകില്ല. ഒരു കലാസൃഷ്ടിയും ക്രിയാത്മക രൂപം പ്രാപിക്കില്ല. ഒരു സിനിമയും ഉണ്ടാകില്ല. ഒരു സര്‍വ്വകലാശാലകളുടെ ഉദ്യമവും അതിന്റെ പൂര്‍ണതയില് എത്തുകയില്ല. ഒരു പുതുമയ്ക്കും ഭാവിയെ വാര്‍ത്തെടുക്കാന് കഴിയില്ല. കുട്ടികളെ തെറ്റ് ചെയ്യാനും ഇത് അനുവദിക്കില്ല.കാരണം അവരുടെ ചിന്തകള് മൊട്ടിട്ട് വരുമ്പോള് തന്നെ മുന്‍വിധിയുടെ പേരില് മുളയിലെ നുള്ളപ്പെടും. ഈ പ്രവര്‍ത്തി നമ്മുടെ ആശയങ്ങള് വ്യക്തമാക്കാനുള്ള അവകാശത്തെ അര്‍ത്ഥശൂന്യമാക്കുകയാണ്. മുഴുവന് സമൂഹം ദേശീയതയുടെ പേരില് വലിച്ചിഴക്കപ്പെടുകയാണ്.\nഇന്ത്യന് ഭരണഘടനയില് മൗലീക അവകാശങ്ങള് കേവലമല്ലെന്ന് വ്യക്തമാക്കിയിട്ടുണ്ട്.ആശയങ്ങള് പ്രകടിപ്പിക്കാനുള്ള അവകാശത്തെയും ഇത് ബാധിക്കുന്നു.കേവലം സ്വാതന്ത്ര്യം മാത്രമല്ലിത്. ഭരണഘടനയില് തന്നെ ന്യായമായ നിയന്ത്രണങ്ങള് ഏര്‍പ്പെടുത്തിയിട്ടുണ്ട്. പ്രകടമാക്കാനുള്ള അവകാശത്തെപ്പറ്റി പറയുന്നത് ''നിങ്ങളുടെ സ്വാതന്ത്ര്യം എവിടെ അവസാനിക്കുന്നോ അവിടെ എന്റേത് തുടങ്ങുന്നു ' .ആശയങ്ങള് പ്രകടമാക്കാനുള്ള സ്വാതന്ത്ര്യമെന്നത് ചീത്ത വിളിക്കാനോ ജാതിയുടേയോ മതത്തിന്റേയോ പേരില് വിഭജിക്കാനോ സമൂഹത്തില് വെറുപ്പ് പരത്താനോ മറ്റൊരാളുടെ ആശയ പ്രകടനത്തില് അക്രമകാരിയാകാനോ ഉള്ള അവകാശമല്ല. ആശയങ്ങള് ഉച്ചരിച്ചാല് മാത്രമേ രൂപം പ്രാപിക്കുകയുള്ളു. എന്നാല് രാജാസിലെ സംഭവം 1975 ല് ഇന്ദിരാഗാന്ധിയുടെ അടിയന്താവസ്ഥയെ ഓര്‍മിപ്പിക്കുന്നതായിരുന്നു ഈ മൗലിക അവകാശ ലംഘനം.\nപ്രകടനാവകാശം തെറ്റിക്കുന്നുണ്ടോ എന്ന് തീരുമാനിക്കുന്നതാരാണ്? ഭരണഘടനാപരമായ് പരാതിയുടെ അടിസ്ഥാനത്തില് പോലീസുകാര്‍ക്ക് തീരുമാനമെടുക്കാം കുറ്റം തെളിയിക്കപ്പെട്ടാല് കോടതിയാകും പിന്നീട് വിഷയം കൈകാര്യം ചെയ്യുക. പരാതിയില്ലെങ്കിലും കോടതിക്ക് സ്വയം കേസെടുക്കാം. എന്നാല് ഇവിടെ രാംജാസില് ചില വ്യക്തികള് സ്വയം തീരുമാനമെടുക്കുകയായിരുന്നു.എ ബി വി പി വിദ്യാര്‍ത്ഥികള് ക്യാമ്പസില് അക്രമം അഴിച്ച് വിട്ട് സെമിനാര് സംഘടിപ്പിച്ച വരെ പാഠം പഠിപ്പിക്കുകയായിരുന്നു. ഇവിടെ നിയമം നടപ്പിലാക്കലല്ല മറിച്ച് തടസപ്പെടുത്തുകയായിരുന്നു. പോലീസിന് മാത്രമാണ് മൗലിക അവകാശത്തെ ചൂഷണം ചെയ്യുന്ന സാഹചര്യത്തില് ഇടപെടാനുള്ള അധികാരം. കുട്ടികള് ഇവിടെ നിയമം കയ്യിലെടുത്തപ്പോള് പോലീസുകാര് വെറും കാഴ്ചക്കാരാവുകയായിരുന്നു.\nഒരു വര്‍ഷത്തിന് മുമ്പ് ജെ എന് യു ഇതു പോലെ അപകീര്‍ത്തിപ്പെട്ടിരുന്നു. നിഗൂഢമായ പല ദേശവിരുദ്ധ മുദ്രാവാക്യങ്ങളും ടി വി ചാനലില് പ്രചരിച്ചിരുന്നു. കനയ്യ കുമാര് ഉള്‍പ്പെടെ പല കുട്ടികളും ജയിലിലാക്കപ്പെട്ടു. ന്യായാധിപന്മാരുടെ മുന്നില് കോടതി പരിസരത്ത് വെച്ച് മര്‍ദ്ദനവുമേറ്റുവാങ്ങി. എന്നാല് ദേശീയ വിരുദ്ധ മുദ്രാവാക്യം യഥാര്‍ത്ഥത്തില് വിളിച്ച കശ്മീര് യുവാക്കളെ കണ്ടെത്താനായിട്ടില്ല. പോലീസിന്റെ അഭിപ്രായത്തില് കന യ്യ തെറ്റുകാരനല്ല. ഇവിടെയും ഭരണഘടന അട്ടിമറിക്കപ്പെട്ടു.കോടതിയും ജഡ്ജിയും ജൂറിയുമെല്ലാം മാധ്യമം ആകുകയായിരുന്നു. വിധി തീര്‍പ്പാക്കിയതും അവരായിരുന്നു. ഈ രീതി തുര്‍ന്നാല് കോടതിയും പോലീസും ആവശ്യമില്ലാത്ത സ്ഥിതി സംജാതമാകുമെന്നതില് സംശയമില്ല.\nഒരു പുതിയ കുട്ടി ജനിച്ചു അതാണ് ദേശീയത.ഏത് പ്രവര്‍ത്തി ചെയ്തും ന്യായീകരിക്കുന്നത് ദേശീയതയുടെ പേരിലാണ്. ഗവന്മെന്റ് ഏജന്‍സികള് നോക്കുകുത്തികളാകുമ്പോള് ഇത്തരക്കാരുടെ ഭയപ്പെടുത്തല് തുടരുകയാണ്. ദേശീയതയുടെ പേരില് അഴിച്ചുവിടുന്ന ഇത്തരം അക്രമം തടയേണ്ടതുണ്ട്.ഭൂരിപക്ഷത്തിന്റെ പേരിലല്ല ജനാധിപത്യം. ന്യുനപക്ഷത്തിന്റെ അവകാശങ്ങളും സംരക്ഷിക്കപ്പെടേണ്ടതുണ്ട്.\nരാംജാസിന്റെ വിഷയം ഉയര്‍ത്തുന്ന ചോദ്യം ന്യൂനപക്ഷത്തെ ഇത്രയും വര്‍ഷമായി സംരക്ഷിക്കാന് കഴിഞ്ഞിട്ടില്ലേയെന്നതാണ്.പോലീസുകാര് നോക്കുകുത്തികളാകുകയാണിവിടെ. ഇന്ത്യന് രാഷ്ട്രം ലോലമെന്ന് വിശ്വസിക്കാന് ഞാന് തയ്യാറായില്ല. ശക്തരുമായുള്ള ഗൂഢാലോചനയുടെ ഫലമാണിത്.രാജ്യത്തിന് ഒരിക്കലും ഇത് നല്ലതല്ല. ഭരണഘടന ഉന്നതവും സമയോചിത തീരുമാനങ്ങള് എടുക്കാന് കഴിവുള്ളതുമാണെങ്കിലേ രാജ്യം പുരോഗമിക്കുകയുള്ളു.


“ചേരാവള്ളിയിലേത് മതസാഹോദര്യത്തിന്റെ മനോഹരമായ മാതൃക’; മുസ്ലിം പള്ളിയിൽ വിവാഹിതരായവർക്ക് ആശംസകൾ നേർന്ന് മുഖ്യമന്ത്രി – SHOP & NEWS\n“ചേരാവള്ളിയിലേത് മതസാഹോദര്യത്തിന്റെ മനോഹരമായ മാതൃക’; മുസ്ലിം പള്ളിയിൽ വിവാഹിതരായവർക്ക് ആശംസകൾ നേർന്ന് മുഖ്യമന്ത്രി\nചേരാവള്ളി മുസ്ലിം പള്ളിയിൽ വിവാഹിതരായ അഞ്‌ജുവിനും ശരത്തിനും ആശംസകൾ നേർന്ന് മുഖ്യമന്ത്രി പിണറായി വിജയൻ. മതസാഹോദര്യത്തിന്റെ മനോഹരമായ മാതൃകകൾ കേരളം എക്കാലത്തും ഉയർത്തിപ്പിടിച്ചിട്ടുണ്ട്. ആ ചരിത്രത്തിലെ പുതിയൊരേടാണ് ഇന്ന് ചേരാവള്ളിയിൽ രചിക്കപ്പെട്ടത് ‐ മുഖ്യമന്ത്രി പറഞ്ഞു.\nചേരാവള്ളി മുസ്ലീം ജമായത്ത് പള്ളിയിൽ തയ്യാറാക്കിയ കതിർ മണ്ഡപത്തിൽ ചേരാവള്ളി അമൃതാഞ്ജലിയിൽ ബിന്ദുവിന്റേയും പരേതനായ അശോകന്റേയും മകൾ അഞ്ജുവും കൃഷ്ണപുരം കാപ്പിൽ കിഴക്ക് തോട്ടേതെക്കടത്ത് തറയിൽ ശശിധരന്റേയും മിനിയുടേയും മകൻ ശരത്തുമാണ് വിവാഹിതരായത്.\nഭർത്താവിന്റെ മരണത്തെത്തുടർന്ന് സാമ്പത്തിക പ്രതിസന്ധിയിൽ അകപ്പെട്ട ബിന്ദു മകളുടെ വിവാഹത്തിനായി പള്ളിക്കമ്മിറ്റിയുടെ സഹായം തേടുകയും, അവർ സന്തോഷപൂർവ്വം അത് ഏറ്റെടുക്കുകയും ചെയ്‌തു. മതത്തിന്റെ പേരിൽ മനുഷ്യരെ ഭിന്നിപ്പിക്കാൻ ആസൂത്രിത ശ്രമം നടക്കുന്ന സമയത്താണ് ആ വേലിക്കെട്ടുകൾ തകർത്തുകൊണ്ട് മുന്നേറാൻ ഇവർ നാടിനാകെ പ്രചോദനമാകുന്നത്. വധൂവരൻമാർക്കും കുടുംബാംഗങ്ങൾക്കും പള്ളി കമ്മിറ്റിക്കും ഇതിനായി പ്രവർത്തിച്ച എല്ലാവർക്കും ആശംസകൾ നേരുന്നു. കേരളം ഒന്നാണ്; നമ്മൾ ഒറ്റക്കെട്ടാണ് എന്ന് കൂടുതൽ ഉച്ചത്തിൽ നമുക്ക് പറയാം -ഈ സുമനസ്സുകൾക്കൊപ്പം – മുഖ്യമന്ത്രി പറഞ്ഞു.\nകൊച്ചി മെട്രോ പില്ലറിൽ കുടുങ്ങിയ പൂച്ചയെ രക്ഷപ്പെടുത്തി; കയറിയത് ആറ് ദിവസം മുമ്പ്


ചെറായി പാടശേഖരത്തിലെ കർഷകർക്ക് ആശ്വാസമായി – Meddling Media\nചെറായി പാടശേഖരത്തിലെ കർഷകർക്ക് ആശ്വാസമായി\nതൃശൂർ-മലപ്പുറം അതിർത്തി പങ്കിട്ട പുതിയ തോട്\nതൃശൂർ-മലപ്പുറം അതിർത്തി പങ്കിടുന്ന പുന്നയൂർക്കുളം ചെറായി പാടശേഖരത്തിൽ പുതിയ തോടിന്റെ നിർമ്മാണം പൂർത്തിയായി. ‘ഇനി ഞാൻ ഒഴുകട്ടെ’ പദ്ധതിയിൽ ഉൾപ്പെടുത്തിയാണ് കൃഷിയാവശ്യങ്ങൾക്കുള്ള തോട് നിർമ്മാണം. കൃഷിക്ക് ആവശ്യമായ വെള്ളം സംഭരിക്കാൻ വേണ്ടി മാത്രമല്ല, അവശ്യമനുസരിച്ച് വെള്ളം കൂട്ടാനും കുറയ്ക്കാനും കഴിയുമെന്നതാണ് ഈ തോടിന്റെ പ്രത്യേകത. പുതിയ തോട് നിർമ്മാണത്തിലൂടെ മലപ്പുറം പാടശേഖരത്തിലേയും തൃശൂർ പാടശേഖരത്തിലേയും തോടുകൾ ബന്ധപ്പെടുത്തിയത് വഴി നീരൊഴുക്ക് കൂടുതൽ സുഗമമാകും.\nചെറായി പെരിഞ്ചാല് വരെയുണ്ടായിരുന്ന തോടാണ് മലപ്പുറം പാടശേഖരത്തിലെ തോടിന്റെ പടിഞ്ഞാറ് അതിർത്തിയിലേക്ക് കൂടി നീട്ടിയത്. 500 മീറ്റർ നീളത്തിൽ2മീറ്റർ വീതിയിലാണ് പുതിയ തോട് നിർമ്മിച്ചിരിക്കുന്നത്. പഞ്ചായത്തിലെ തന്നെ മറ്റ് പല തോടുകളും ഇത്തരത്തിൽ യോജിപ്പിച്ചിട്ടുണ്ടെന്നും ഇത് വഴി ജലലഭ്യത കുറവായിരുന്ന പ്രദേശങ്ങളിലെ കർഷകരുടെ ബുദ്ധിമുട്ട് ഒഴിവാക്കാൻ സാധിക്കുമെന്നും പുന്നയൂർക്കുളം പഞ്ചായത്ത് പ്രസിഡന്റ് എ. ഡി ധനീപ് അറിയിച്ചു. തോട് നിർമ്മാണം വിലയിരുത്താൻ പഞ്ചായത്ത് പ്രതിനിധികൾ സ്ഥലം സന്ദർശിച്ചു. പാടശേഖര ഭാരവാഹികളും നാട്ടുകാരും സന്നിഹിതരായിരുന്നു. വരും വർഷങ്ങളിൽ ആശങ്കയില്ലാതെ മുഴുവൻ പ്രദേശങ്ങളിലും കൃഷിയിറക്കാനും മികച്ച വിള ലഭിക്കാനും ഈ പദ്ധതി വഴി കർഷകർക്ക് സാധിക്കും.


ബിനാലെ ശബ്ദങ്ങള് കാഴ്ചകള് പോലെ തന്നെ ശക്തം: അടൂര്\nby Blive News January 7, 2019, 10:35 am 1.7k Views\nകൊച്ചി: കഴിഞ്ഞ ആറു വര്‍ഷത്തിനിടെ കൊച്ചി-മുസിരിസ് ബിനാലെയുടെ പരിണാമം ശ്രദ്ധേയമാണെന്ന് വിഖ്യാത ചലച്ചിത്ര സംവിധായകന് അടൂര് ഗോപാലകൃഷ്ണന് അഭിപ്രായപ്പെട്ടു. നാലാം ലക്കത്തിലെ ശബ്ദങ്ങള് കാഴ്ചകള് പോലെ തന്നെ ശക്തമാണെന്നും ബിനാലെ സന്ദര്‍ശനത്തിനു ശേഷം അദ്ദേഹം അഭിപ്രായപ്പെട്ടു.\nകണ്ണിനു മാത്രമല്ല കാതുകള്‍ക്കും ഇമ്പം നല്‍കുന്നതാണ് ബിനാലെ നാലാം ലക്കമെന്ന് അടൂര് പറഞ്ഞു. ശബ്ദ പ്രതിഷ്ഠാപനങ്ങള് തന്നെ അമ്പരപ്പിച്ചു. ഒരു തീര്‍ത്ഥാടനം പോലെയാണ് ഓരോ ബിനാലെയും സന്ദര്‍ശിക്കുന്നതെന്ന് പത്മഭൂഷണ്, ദാദാ സാഹേബ് ഫാല്‍ക്കേ തുടങ്ങിയ ബഹുമതികള് ലഭിച്ചിട്ടുള്ള അദ്ദേഹം വ്യക്തമാക്കി. എല്ലാ ലക്കങ്ങളിലും എന്തെങ്കിലും പുതിയവ കാണികള്‍ക്ക് നല്‍കാന് ബിനാലെയ്ക്കുണ്ട്. വീഡിയോ പ്രതിഷ്ഠാപനങ്ങളുടെ നീണ്ട നിര തന്നെ നാലാം ലക്കത്തിലുണ്ടെന്നും അദ്ദേഹം പറഞ്ഞു.\nഓരോ ലക്കങ്ങള് കഴിയുമ്പോള് ക്രിയാത്മകമായി വളരുന്നുവെന്നതാണ് കൊച്ചി-മുസിരിസ് ബിനാലെയുടെ പ്രത്യേകതയെന്ന് പ്രശസ്ത സംവിധായകന് ഷാജി എന് കരുണ് പറഞ്ഞു. ഓരോ വ്യക്തിയുടെയും ആത്മാവിലേക്ക് സംവേദനാത്മകത എത്തുന്നു. സൗന്ദര്യബോധമാണ് ജനങ്ങളെ കൂടുതല് സംവേദന ശീലരാക്കുന്നതെന്നും അദ്ദേഹം ചൂണ്ടിക്കാട്ടി.\nപ്രതിഷ്ഠാപനങ്ങളിലെ വൈവിദ്ധ്യം കൊച്ചി ബിനാലെയെ വേറിട്ടു നിറുത്തുന്നതായി ഇന്ത്യയിലെ ഫ്രഞ്ച് സ്ഥാനപതി അലക്സാന്‍ഡ്രെ സീഗ്ലെര് പറഞ്ഞു. ലിംഗസമത്വം, വിവിധ ഭൂപ്രദേശങ്ങളുടെ പ്രാതിനിധ്യം എന്നിവയെല്ലാം പ്രത്യേകം അഭിനന്ദിക്കേണ്ടതാണെന്ന് ബിനാലെ സന്ദര്‍ശനത്തിനു ശേഷം അദ്ദേഹം അഭിപ്രായപ്പെട്ടു. സൃഷ്ടികളുടെ തെരഞ്ഞെടുപ്പ് മാത്രമല്ല, അവ മുന്നോട്ടു വയ്ക്കുന്ന പ്രമേയങ്ങളും ശക്തമാണ്. ലിംഗ സമത്വം, സാമ്രാജ്യത്വം, സാങ്കേതികവിദ്യയുടെ ഉപയോഗം എന്നിവ ബിനാലെയില് പ്രതിഫലിക്കുന്നുണ്ടെന്ന് അദ്ദേഹം ചൂണ്ടിക്കാട്ടി.\nപ്രശസ്ത സംഗീതജ്ഞ ശ്രുതി വിശ്വനാഥ് ഉത്തരേന്ത്യയിലെ പ്രമുഖ ഭക്തി കാവ്യശാഖയായ ‘അഭംഗി’ന്‍റെ പ്രകടനവും ഫോര്‍ട്ട്കൊച്ചി കബ്രാള് യാര്‍ഡിലെ ബിനാലെ പവലിയനില് നടന്നു.\nPrevious article രാജ്യത്തെ ഏറ്റവും വലിയ സംയോജിത സ്റ്റാര്‍ട്ടപ് സമുച്ചയം കളമശ്ശേരിയിൽ\nNext article വെള്ളം കൊണ്ട് ചില്ലില് ചിത്രമെഴുത്ത്; ഹിറ്റായി ജലക്ഷേത്രം


കോവിഡ് കാലത്ത് ഒരിക്കലും മറക്കാന് പാടില്ലാത്ത ചില കാര്യങ്ങള് – Chandrika Daily\nBy web desk Saturday October 17, 2020 18:13 pm\nകോവിഡ് പ്രതിസന്ധി മനസ്സിനെയും ബന്ധങ്ങളെയും ബാധിക്കാതിരിക്കാന് ശ്രദ്ധിക്കണം\nകോവിഡ് 19 സൃഷ്ടിച്ച പ്രതിസന്ധി നിറഞ്ഞ ഒരു വര്‍ഷമാണ് കഴിയാന് പോവുന്നത്. രണ്ട് മാസം കൂടി കഴിഞ്ഞാല് 2020 എന്ന വര്‍ഷം തന്നെ കോവിഡ് കൊണ്ടുപോവും. സ്വന്തം വീടുകളില് അടച്ചിരിക്കുന്ന, അധികം സാമൂഹിക ബന്ധങ്ങളില്ലാത്ത, വിനോദങ്ങളും കറങ്ങിനടക്കലുമില്ലാത്ത ഒരു വര്‍ഷം കടന്നുപോവുന്നു. കോവിഡ് വന്നില്ലെങ്കിലും പലരിലും വലിയ മാനസിക പ്രതിസന്ധിയാണ് ഈ അടച്ചിരിക്കല് സൃഷ്ടിച്ചിരിക്കുന്നത്. ഇതിനെ മറികടക്കാന് ചില കാര്യങ്ങള് ശ്രദ്ധിക്കേണ്ടതുണ്ട്.\nലോക്ഡൗണ് കാലം നമ്മുടെ ജീവിതരീതിയെ കാര്യമായി സ്വാധീനിച്ചിട്ടുണ്ട്. പതിവായി ചെയ്യുന്ന കാര്യങ്ങള് മുഴുവന് തകിടം മറിയുകയും പുതിയ ശീലങ്ങള് തുടങ്ങുകയും ചെയ്തിട്ടുണ്ട്. ഇതിനെ മറികടക്കാന് ശ്രമിക്കണം. മടിപിടിച്ചിരിക്കുന്നത് ഭാവിയില് വലിയ പ്രശ്‌നങ്ങളുണ്ടാക്കും. പുറത്തുപോവുന്നത് അടക്കമുള്ള കാര്യങ്ങള് ഒഴിവാക്കുമ്പോള് തന്നെ വീട്ടില് ചെയ്യാവുന്ന കൃഷി അടക്കമുള്ള കാര്യങ്ങളില് വ്യാപൃതരാവാന് ശ്രമിക്കണം.\nസോഷ്യല് മീഡിയ, ഇന്റര്‍നെറ്റ് തുടങ്ങിയവയുടെ ഉപയോഗം ഈ കാലയളവില് വലിയ തോതില് വര്‍ധിച്ചിട്ടുണ്ട്. ഇത് കണ്ണിനും മനസ്സിനുമെല്ലാം വലിയ പ്രശ്‌നങ്ങളുണ്ടാക്കും. ഇത് തിരിച്ചറിയാന് കഴിയണം. കൃഷി, വായന തുടങ്ങിയ വിനോദങ്ങള്‍ക്കും കുടുംബാംഗങ്ങളോട് സംസാരിച്ചിരിക്കാനും കുട്ടികളോടൊപ്പം കളിക്കാനും സമയം കണ്ടെത്തണം.\nബന്ധുക്കളുമായും സുഹൃത്തുക്കളുമായും നേരിട്ട് സമ്പര്‍ക്കം പുലര്‍ത്തുന്നതിന് തടസ്സമുള്ളതിനാല് മറ്റു വഴികളില് ബന്ധം നിലനിര്‍ത്താന് ശ്രമിക്കണം. കോവിഡ് കഴിയുമ്പോഴേക്കും ബന്ധങ്ങള് അറ്റുപോവുന്ന സാഹചര്യം ഉണ്ടാവരുത്.


വായു മലിനീകരണം: ഡല്‍ഹിയിലെ സ്ഥിതി അടിയന്തരാവസ്ഥയേക്കാള് മോശമെന്ന് സുപ്രീം കോടതി | Azchavattom Online USA\nവായു മലിനീകരണം: ഡല്‍ഹിയിലെ സ്ഥിതി അടിയന്തരാവസ്ഥയേക്കാള് മോശമെന്ന് സുപ്രീം കോടതി\nന്യുഡല്‍ഹി: ഡല്‍ഹിയിലെ വായു മലിനീകരണ പ്രശ്‌നത്തില് കേന്ദ്ര- സംസ്ഥാന സര്‍ക്കാരുകളെ വിമര്‍ശിച്ച് സുപ്രീം കോടതി. ഡല്‍ഹിയിലെ സ്ഥിതി അടിയന്തരാവസ്ഥാ കാലത്തേക്കാള് മോശമാണെന്ന് ജസ്റ്റീസ് അരുണ് മിശ്രയുടെയും ദീപക് ഗുപ്തയുടെയും ബെഞ്ച് വിമര്‍ശിച്ചു. അന്നത്തെ അടിയന്തരാവസ്ഥയായിരുന്നു ഇതിനേക്കാള് മെച്ചം. പൗരന്റെ ജീവിക്കാനുള്ള മൗലികാവകാശത്തിന്മേലുള്ള നഗ്നമായ ലംഘനമാണ് നടന്നുകൊണ്ടിരിക്കുന്നതെന്ന്\nകര്‍ഷകര് രാജ്യത്തിന്റെ നട്ടെല്ലാണ്. എന്നാല് സ്വന്തം ജീവനോപാധിക്കായി മറ്റുള്ളവരെ കൊല്ലാന് കര്‍ഷകരെ അനുവദിക്കില്ല. അവരോട് ഒരു അനുകമ്ബയും കോടതി കാണിക്കില്ല. വയല് അവശിഷ്ടങ്ങള് കര്‍ഷകര് കത്തിക്കുന്നത് തടയാന് കഴിയാത്ത പഞ്ചാബ്, ഹരിയാന, ഉത്തര്‍പ്രദേശ് സര്‍ക്കാരുകളെ വിമര്‍ശിച്ച കോടതി, വാഹന നിയന്ത്രണം കൊണ്ട് എന്തുമെച്ചമാണ് ഉണ്ടാകുന്നതെന്ന് ഡല്‍ഹി സര്‍ക്കാരിനോടും ആരാഞ്ഞു. ചീഫ് സെക്രട്ടറിമാരേയും പോലീസ് മേധാവിമാരേയും വിളിച്ചുവരുത്തുമെന്നും കോടതി വ്യക്തമാക്കി. ഇവര് ബുധനാഴ്ച നേരിട്ട് ഹാജരായി നടപടികള് വ്യക്തമാക്കണം.\nവയലുകളില് അവശിഷ്ടങ്ങള് കത്തിക്കുന്നത് ഇനി ഒരിക്കല് പോലും ഹരിയാന, പഞ്ചാബ് ഉത്തര്‍പ്രദേശ് എന്നിവിടങ്ങളിലുണ്ടാകാന് പാടില്ല. അങ്ങനെ സംഭവിച്ചാല് അതിന്റെ ഉത്തരവാദിത്തം ചീഫ് സെക്രട്ടറിമാരും ഡി.ജി.പിമാരും താഴെതട്ടിലുള്ള മറ്റ് ഉദ്യോഗസ്ഥരും വ്യക്തിപരമായി തന്നെ നേരിടേണ്ടിവരും. മലിനീകരണം തടയാന് ഡല്‍ഹി സര്‍ക്കാരും കേന്ദ്രസര്‍ക്കാരും ഒരുമിച്ച് ചേര്‍ന്ന് മാര്‍ഗരേഖ തയ്യാറാക്കണം. അതിനായി വിദഗ്ധരുടെ സേവനം തേടണം. പരസ്പരം പഴിചാരി രക്ഷപ്പെടാന് ശ്രമിക്കരുതെന്ന് ശക്തമായ താക്കീതും കോടതി നല്‍കി.\nഡല്‍ഹിയിലെ വായു മലിനീകരണത്തിന്റെ ഉത്തരവാദികള് ഈ സര്‍ക്കാരുകള്‍ക്കും തദ്ദേശ ഭരണ സ്ഥാപനങ്ങള്‍ക്കുമാണ്. തങ്ങളുടെ കടമകള് നിര്‍വഹിക്കുന്നതില്‍അ വര് പരാജയപ്പെട്ടിരിക്കുകയാണ്. ഓരോ വര്‍ഷം കഴിയുന്തോറും ഡല്‍ഹി ശ്വാസംമുട്ടുകയാണ്. അത് തടയാന് ഒന്നും ചെയ്യാനാവുന്നില്ല. പരിഷ്‌കൃത സമൂഹത്തില് ഇത് അനുവദിക്കാന് കഴിയാത്തതാണ്. സര്‍ക്കാരുകള് മറ്റുള്ളവരില് പഴിചാരുക മാത്രമാണ് ചെയ്യുന്നത്. എന്തുകൊണ്ടാണ് അവിടെ കാര്‍ഷിക അവശിഷ്ടങ്ങള് കത്തിക്കുന്നത്?\nവീടിനുള്ളില് പോലും ആരും സരുക്ഷിതരല്ല. ഇത് അതിക്രൂരമാണ്. ഇത്തരം അന്തരീക്ഷത്തില് എങ്ങനെ അതിജീവിക്കാന് കഴിയും. മലിനീകരണം കാരണം ആളുകള് ഡല്‍ഹിയിലേക്ക് വരരുതെന്നാണ് ഉപദേശിക്കുന്നത്. സര്‍ക്കാരുകളാണ് ഈ അവസ്ഥയ്ക്ക് കാരണം.\nഡല്‍ഹി സര്‍ക്കാര് നടപ്പാക്കിയ ഒറ്റ-ഇരട്ട അക്ക വാഹന നിയന്ത്രണത്തെയും കോടതി വിമര്‍ശിച്ചു. താരത്യേന കുറഞ്ഞ മലിനീകരണം സൃഷ്ടിക്കുന്ന വാഹന നിയന്ത്രം കൊണ്ട് എന്തു പ്രയോജനമാണുള്ളതെന്നും കോടതി ആരാഞ്ഞു.\nPreviousപാലാരിവട്ടം: ഇബ്രാഹിം കുഞ്ഞിന്റെ പങ്ക് അന്വേഷിക്കണമെന്ന ഹര്‍ജിയില് വിശദീകരണം തേടി\nNextകൂടത്തായി ; മാത്യു വധക്കേസില് ജോളിയുടെ അറസ്റ്റ് രേഖപ്പെടുത്തി


ശ്രദ്ധനേടി ‘ഒരു തീപ്പെട്ടി പറഞ്ഞ കഥ’; ഹ്രസ്വചിത്രം കാണാം | Oru Theeppetti Paranja Kadha\nമനോരമ ലേഖകൻ December 09, 2021 07:39 PM IST\nരാജ്യാന്തര അഴിമതി വിരുദ്ധ ദിനത്തിൽ ഈ പ്രമേയവുമായി ബന്ധപ്പെട്ട ഹ്രസ്വചിത്രം റിലീസ് ചെയ്ത് ഡോൺ ബോസ്കോ ഇമേജ്, വെണ്ണല. 'ഒരു തീപ്പെട്ടി പറഞ്ഞ കഥ' എന്ന ചിത്രം സർക്കാര് ഓഫിസിലെ ഒരു ദിവസത്തിലൂടെ കടന്നുപോകുന്നു.\nസർക്കാർ ഉദ്യോഗം നേടി ഓഫിസിലെത്തുന്ന വിനീതിന് അവിടെ നടക്കുന്ന അഴിമതിയോടും കെടുകാര്യസ്ഥിതിയോടും ഒട്ടും പൊരുത്തപ്പെടാൻ സാധിക്കുന്നില്ല. ഒരു പ്രത്യേക സാഹചര്യത്തിൽ തന്റെ മേശപ്പുറത്തു വച്ചിരിക്കുന്ന തീപ്പെട്ടിയും തന്റെ ജീവിത മൂല്യങ്ങളും എങ്ങിനെ ഇഴപിരിഞ്ഞിരിക്കുന്നു എന്ന് വിനീത് തന്റെ സഹപ്രവർത്തകരോട് വിശദീകരിക്കുന്നു. ഇതാണ് ചിത്രം പറയുന്നത്.\nഫാ: സന്തോഷ് മണിക്കൊമ്പേൽ രചനയും സംവിധാനവും നിർവഹിച്ചിരിക്കുന്ന ചിത്രം എ.ജെ. ജോർജ് ആനച്ചാലിൽ നിർമിക്കുന്നു. നവാഗതരായ ഡിക്‌സൺ ഡേവിസ്, ബാബുരാജ് എൻ., ഗോഡ്‌വിൻ മാനുവൽ, ആൻറണി സുരേഷ്, റോസി ബ്രൂണോ, അന്നമ്മ ബാബുരാജ്, മിനി സ്റ്റീഫൻ, സി.എം. ജോസഫ്, അബ്രാഹം വട്ടമല, ഫാ: പ്രിൻസ് പുത്തനങ്ങാടി എന്നിവർ അഭിനയിച്ചരിക്കുന്നു.\nറിഷാദ് ഛായാഗ്രഹണവും സാജൻ പീറ്റർ എഡിറ്റിങ്ങും, സംഗീത് തോമസ് പശ്ചാത്തല സംഗീതവും, ധനുഷ് എം.എച്ച്. സൗണ്ട് മിക്സിങ്ങും നിർവഹിച്ചിരിക്കുന്നു. ബിനു ഫ്രാൻസിസ്, ഡിൽസ് ജോസഫ് ടോം, ജോജൻ തോമസ്, ശ്യാംകൃഷ്ണ എസ്, റെറ്റി ഷാജി , അസ്‌ന കെ എന്നിവരും ചിത്രത്തിൽ സഹകരിക്കുന്നു.


ഹോ...കിങ് | Stephen Hawking| amyotrophic lateral sclerosis disease\nചലനശേഷിയുള്ള ഒരു വിരലും മസ്തിഷ്കവുംമതി ലോകം കീഴടക്കാനെന്ന് ഹോക്കിങ് ആ ചക്രക്കസേരയിലിരുന്ന് തെളിയിച്ചു.\nPublished: Mar 15, 2018, 09:53 AM IST\nനമ്മുടെ കാലത്തെ ഏറ്റവും പ്രശസ്തനായ ശാസ്ത്രജ്ഞനാണ് സ്റ്റീഫൻ ഹോക്കിങ്. ആരുടെയും അദ്ഭുതവും അനുകമ്പയും ആദരവും പിടിച്ചുപറ്റാനുള്ള എല്ലാഘടകവും ചേർന്നതായിരുന്നു ആ ജീവിതം. ചക്രക്കസേരയിൽ ജീവിതം തള്ളിനീക്കുകയും പ്രപഞ്ചത്തിന്റെ മഹാവിഹായസ്സിലേക്ക് പ്രജ്ഞ പായിക്കുകയും ചെയ്ത് ലോകത്തെ ആശ്ചര്യപ്പെടുത്തിയ ജീ\n2014-ലാണ് ഹോക്കിങ്ങിന്റെ ജീവിതം ആസ്പദമാക്കി 'ദ തിയറി ഓഫ് എവരിതിങ്' എന്ന ചലച്ചിത്രം പുറത്തുവന്നത്. ഹോക്കിങ്ങിന് മോട്ടോർ ന്യൂറോൺ രോഗമായ 'അമിയോട്രോഫിക് ലാറ്ററൽ സ്‌ക്ലീറോസിസ്' (എ.എൽ.എസ്) ബാധിച്ച കാര്യം ഡോക്ടർ അദ്ദേഹത്തെ അറിയിക്കുന്ന രംഗമുണ്ട് ആ ചിത്രത്തിൽ.\nതലച്ചോറിലെ ചില കോശങ്ങൾ ക്രമേണ നശിക്കുന്നതാണ് രോഗം. സംസാരശേഷി, നടത്തം, ശ്വാസോച്ഛ്വാസം, ഭക്ഷണം കഴിക്കൽ തുടങ്ങിയ പ്രവൃത്തികളെ നിയന്ത്രിക്കുന്ന കേന്ദ്രനാഡീവ്യവസ്ഥയിലെ സിരാകോശങ്ങളാണ് നശിക്കുക. ക്രമേണ പേശികളും... ഇനി കൂടിയാൽ രണ്ടുവർഷം കൂടിയേ ആൾക്ക് ആയുസ്സുണ്ടാകൂ - ഡോക്ടർ പറഞ്ഞു.\nഎല്ലാം സശ്രദ്ധം കേട്ട ഹോക്കിങ് ഒരു സംശയം ചോദിച്ചു: 'വാട്ട് എബൗട്ട് ദി ബ്രെയ്ൻ?'\n1963-ലാണ് ഹോക്കിങ്ങിന് എ.എൽ.എസ്. ബാധിച്ച കാര്യം കണ്ടെത്തുന്നത്. ഡോക്ടറുടെ പ്രവചനം തെറ്റി. രണ്ടു വർഷമല്ല, 55 വർഷംകൂടി ഹോക്കിങ് ജീവിച്ചു.\nശരീരം ഏതാണ്ട് പൂർണമായി തളർന്നതോടെ ചക്രക്കസേരയിലേക്ക് ജീവിതം ചുരുങ്ങി. ഒരു വിരൽ മാത്രം ചലിക്കുന്ന അവസ്ഥ. അപ്പോഴും, അദ്ദേഹം ഡോക്ടറോട് ചോദിച്ച ആ സംഗതി -'ബ്രെയ്ൻ', അത് ഏറ്റവും മികച്ച നിലയിൽ തന്നെ പ്രവർത്തിച്ചു!\n:മാംസപേശികൾ ക്ഷയിച്ചുക്ഷയിച്ച് ശരീരത്തിന്റെ ചലനം തന്നെ അസാധ്യമാവുന്ന അമയോട്രോപ്പിക് ലാറ്ററൽ സ്‌ക്ലീറോസിസ് (എ.എൽ.എസ്.) എന്ന അപൂർവ രോഗമായിരുന്നു അദ്ദേഹത്തിന്. ശരീരത്തിലെ പേശീതന്തുക്കൾ എങ്ങനെ ചലിക്കണമെന്നുള്ള സന്ദേശം നാഡീവ്യവസ്ഥയാണ് തലച്ചോറിൽനിന്ന് എത്തിക്കുന്നത്. ഈ സന്ദേശനാളികളുടെ കാലക്രമേണയുള്ള നാശമാണ് എ.എൽ.എസ്. എന്ന രോഗം. ഉപയോഗിക്കപ്പെടാത്ത പേശികൾ ക്രമേണ ശോഷിച്ച് നശിക്കും. കൈകാലുകൾ തളരും. സ്വന്തമായി ശ്വാസമെടുക്കാൻ പറ്റാതെവരും. ഭക്ഷണമിറക്കാനോ സംസാരിക്കാനോ കഴിയാതെവരും. ഹൃദയത്തിലെയും ആമാശയത്തിലെയും പോലെ സ്വയം പ്രവർത്തിക്കുന്ന പേശികൾമാത്രം നിലനിൽക്കും. സ്പർശവും കേൾവിയും കാഴ്ചയുമുണ്ടാവും.


ഞാന് പരാജയമാണെന്നാണ് താങ്കള് കരുതുന്നതെങ്കില് ആ സര്‍ട്ടിഫിക്കറ്റ് കയ്യില് തന്നെ വെച്ചോ; മോദിക്കെതിരെ രൂക്ഷവിമര്‍ശനവുമായി മുന്‍മന്ത്രി രാജീവ് പ്രതാപ് റൂഡി\n'ഇത്രയ്ക്ക് ചീപ്പായിരുന്നോ പൊള്ളാര്‍ഡ്'; എതിര് താരത്തിന്റെ സെഞ്ച്വറി നഷ്ടമാക്കാന് നോ ബോളെറിഞ്ഞ് പൊള്ളാര്‍ഡ്; വീഡിയോ\nTuesday 5th September 2017 3:56pm\nTuesday 5th September 2017 3:43pm\nന്യൂദല്‍ഹി: പ്രധാനമന്ത്രി നരേന്ദ്രമോദിക്കെതിരെ രൂക്ഷവിമര്‍ശനവുമായി മോശംപ്രകടനത്തിന്റെ പേരില് മന്ത്രിസ്ഥാനത്ത് നിന്നും പുറത്താക്കപ്പെട്ട ബി.ജെ.പി നേതാവ് രാജീവ് പ്രതാപ് റൂഡി.\nമന്ത്രിയെന്ന നിലയില് മികച്ച രീതിയില് തന്നെയാണ് പ്രവര്‍ത്തിച്ചതെന്നും എന്നാല് തന്റെ തന്റെ നേട്ടങ്ങള് വിശദീകരിക്കുന്നതില് താന് പരാജയപ്പെട്ടെന്നും റൂഡി പറയുന്നു.\n‘എന്റെ പ്രകടനം മോശമായിരുന്നു എന്ന് പറയുന്നത് യാഥാര്‍ത്ഥ്യത്തിന് നിരക്കുന്നതല്ല. ഞാന് പരാജയപ്പെട്ടവനാണെന്നാണ് മോദി കരുതുന്നതെങ്കില് ആ സര്‍ട്ടിഫിക്കറ്റ് തനിക്ക് വേണ്ട ‘രാജീവ് പ്രതാപ് റൂഡി പറയുന്നു.\nDont Miss ചരിത്രം കുറിച്ച് എസ്.എഫ്.ഐ; രാജസ്ഥാനില് സംഘപരിവാറിനെ തൂത്തെറിഞ്ഞ് 21 ഇടത്ത് തകര്‍പ്പന് ജയം\nബോസാണ് എല്ലായ്‌പ്പോഴും ശരി. വളരെ ചെറിയ സമയത്തിനുള്ളില് അവരുടെയൊക്കെ നിര്‍ദേശപ്രകാരം ഞാന് ചെയ്ത് തീര്‍ത്ത കാര്യങ്ങളെ കുറിച്ച് ജനങ്ങളേയും ഭരണാധികാരികളേയും ബോധ്യപ്പെടുത്തുന്നതില് പരാജയപ്പെട്ടിട്ടുണ്ട്. അക്കാര്യം ഞാന് സമ്മതിക്കുന്നു.\nഞാന് എന്റെ പരമാവധി ശ്രമിച്ചിട്ടുണ്ട്. ഇനി എന്റെ പിന്‍ഗാമികളും വിമര്‍ശകരുമാണ് അത് സാക്ഷ്യപ്പെടുത്തേണ്ടത്. മാറ്റങ്ങള് ദൃശ്യമാകാന് സമയമെടുക്കും. – റൂഡി പറയുന്നു.\nപ്രകടനം മോശമായതിന്റെ പേരില് റൂഡി ഉള്‍പ്പടെ ആറ് മന്ത്രിമാരെ പുന:സംഘടനയില് ഒഴിവാക്കിയിരുന്നു. ധര്‍മ്മേന്ദ്ര പ്രധാനാണ് റൂഡിക്ക് പകരക്കാരനായിഎത്തിയത്.\nരാജിതീരുമാനം തന്റേതായിരുന്നില്ലെന്ന് നേരത്തെ ഇദ്ദേഹം പ്രതികരിച്ചിരുന്നു. ഇതിന് പിന്നാലെയാണ് മോദിയ്‌ക്കെതിരെ വിമര്‍ശവുമായി ഇദ്ദേഹം രംഗത്തെത്തുന്നത്.


Viral video of Nazriya Nazim from Anjali Menon movie ''koode''\n08:17:15 AM IST\nPosted on: 6/16/2018 2:11:34 PM\nഈ മൊഞ്ചൊന്നും അങ്ങനെ പൊയ്‌പ്പോവില്ല: തിരിച്ചു വരവ് ആഘോഷമാക്കി നസ്രിയയുടെ ആരാധകർ.\nനാല് വർഷം മുൻപ് ഫഹദ് ഫാസിലുമായുള്ള വിവാഹത്തോടെ നസ്രിയ നസീം അഭിനയം നിർത്തിയെന്ന് കേട്ട് നിരാശരായ ആരാധകർ സന്തോഷത്തിലാണ്. അഞ്ജലി മേനോൻ ചിത്രമായ 'കൂടെ'യിലൂടെയാണ് മലയാളികളും തമിഴ് ആരാധകരും ഏറെ ഇഷ്ടപ്പെടുന്ന നസ്രിയ തിരിച്ചു വരുന്നത്. ചിത്രത്തിൽ പ്രിഥ്വിരാജിൻറെ സഹോദരിയുടെ വേഷമാണ് നസ്രിയയ്ക്ക്. നസ്രിയ അഭിനയിച്ച കൂടെയിലെ ഗാനത്തിന് വന് വരവേല്‍പ്പാണ് ഉണ്ടായത്. യു ടൂബിലെ ട്രെന്‍ഡിംഗ് വീഡിയോകളില് മുന്‍നിരയില് തന്നെ കൂടെയിലെ ഗാനമുണ്ട്.\n'ആരാരോ' എന്ന് തുടങ്ങുന്ന ഗാനത്തിന്‍റെ രചന നിര്‍വഹിച്ചിരിക്കുന്നത് റഫീഖ് അഹമ്മദാണ്. ആന് ആമി ആലപിച്ചിരിക്കുന്ന ഗാനത്തിന് ഈണമിട്ടത് രഘു ദിക്ഷീതാണ്. ചിത്രത്തില് നസ്രിയയ്ക്കൊപ്പം പാര്‍വ്വതി തിരുവോത്തും നായികാ വേഷത്തില് എത്തുന്നുണ്ട്. നസ്രിയ അവസാനമായി അഭിനയിച്ച അഞ്ജലി മേനോന് ചിത്രത്തിലും പര്‍വ്വതിയുണ്ടായിരുന്നു. ജൂലൈ ആറിനാണ് 'കൂടെ'യുടെ റിലീസ്.


PS Sreedharan Pillai to resign from BJP before sworn is as Governor of Mizoram | പിഎസ് ശ്രീധരൻ പിളള ബിജെപിയിൽ നിന്ന് രാജി വെക്കും, ഗവർണറായി സത്യപ്രതിജ്ഞ ഉടനെ - Malayalam Oneindia\nUpdated: Mon, Oct 28, 2019, 15:31 [IST]\nതിരുവനന്തപുരം: പിഎസ് ശ്രീധരന് പിളള ബിജെപി പ്രാഥമിക അംഗത്വത്തില് നിന്ന് രാജി വെക്കും. രാഷ്ട്രപതിയുടെ നിര്‍ദേശം അനുസരിച്ചാണ് രാജി വെക്കുന്നതെന്ന് ശ്രീധരന് പിളള കൊച്ചിയില് പറഞ്ഞു. സാധരണയായി പലരും പാര്‍ട്ടി അംഗത്വം രാജി വെക്കാറില്ല. എന്നാല് നടപടി ക്രമങ്ങള് കൃത്യമായി പാലിക്കുന്നതിന്റെ ഭാഗമായാണ് പാര്‍ട്ടി അംഗത്വം രാജിവെക്കാനുളള തീരുമാനമെന്നും പിഎസ് ശ്രീധരന് പിളള പറഞ്ഞു.\nബിജെപി സംസ്ഥാന അധ്യക്ഷനായ ശ്രീധരന് പിള്ളയെ കഴിഞ്ഞ ദിവസമാണ് മിസോറാം ഗവര്‍ണറായി നിയമിച്ചത്. ഗവര്‍ണറായി ചുമതലയേല്‍ക്കുന്നതിന് മുന്നോടിയായിട്ടാണ് പാര്‍ട്ടിയില് നിന്ന് രാജി വെയ്ക്കുന്നത്. ബാര് കൗണ്‍സില് അംഗത്വവും മരവിപ്പിക്കും.\nനവംബര് അഞ്ചിനോ ആറിനോ ശ്രീധരന് പിളള മിസോറാം ഗവര്‍ണറായി സത്യപ്രതിജ്ഞ ചെയ്യും. അതിനിടെ കൊച്ചിയിലെ ആര്‍എസ്എസ് കാര്യാലയം ശ്രീധരന് പിളള സന്ദര്‍ശിച്ചു. നേതാക്കളെ കണ്ട് അനുഗ്രഹം വാങ്ങാനാണ് ആര്‍എസ്എസ് കാര്യാലയം സന്ദര്‍ശിച്ചതെന്ന് ശ്രീധരന് പിള്ള പ്രതികരിച്ചു. ഇനി താന് രാഷ്ട്രീയ പ്രസ്താവനകള് നടത്തില്ലെന്നും ശ്രീധരന് പിളള പറഞ്ഞു.\nകഴിഞ്ഞ ദിവസം പ്രമുഖ സാഹിത്യകാരന് എംടി വാസുദേവന് നായരെയും എംപി വീരേന്ദ്ര കുമാറിനേയും ശ്രീധരന് പിളള സന്ദര്‍ശിച്ചിരുന്നു. എഴുത്തുകാരന് എന്ന നിലയ്ക്കാണ് പൊതുസമൂഹത്തിന് ശ്രീധരന് പിളളയെ കൂടുതല് അറിയുന്നതെന്ന് വീരേന്ദ്ര കുമാര് പറഞ്ഞു. കൂടിക്കാഴ്ച ഒരു മണിക്കൂറോളം നീണ്ടു. സംസ്ഥാന ഉപതിരഞ്ഞെടുപ്പില് ബിജെപിക്ക് തിരിച്ചടിയേറ്റതിന് പിന്നാലെയാണ് ശ്രീധരന് പിള്ളയെ ഗവര്‍ണറായി തീരുമാനിച്ച് കൊണ്ടുളള ഉത്തരവ് പുറത്ത് വന്നത്. നേരത്തെ കുമ്മനം രാജശേഖരനും മിസോറാം ഗവര്‍ണറായി സേവനം അനുഷ്ടിച്ചിട്ടുണ്ട്.\nps sreedharan pillai bjp mizoram governor rss kochi ബിജെപി മിസോറാം കൊച്ചി തിരുവനന്തപുരം ആർഎസ്എസ് പിഎസ് ശ്രീധരൻ പിള്ള\nPS Sreedharan Pillai to resign from BJP before sworn is as Governor of Mizoram


പനിയും ചുമയും മാത്രമല്ല കൊവിഡ് ലക്ഷണങ്ങള്; അറിയാം എട്ട് ലക്ഷണങ്ങളും അവയുടെ പ്രത്യേകതയും – NavaKerala News\nHome/Covid/പനിയും ചുമയും മാത്രമല്ല കൊവിഡ് ലക്ഷണങ്ങള്; അറിയാം എട്ട് ലക്ഷണങ്ങളും അവയുടെ പ്രത്യേകതയും\nപനിയും ചുമയും മാത്രമല്ല കൊവിഡ് ലക്ഷണങ്ങള്; അറിയാം എട്ട് ലക്ഷണങ്ങളും അവയുടെ പ്രത്യേകതയും\nകോവിഡ് പിടിമുറുക്കുന്നു ഈ സമയത്ത് എന്തൊക്കെയാണ് കോവിഡിന്റെ ലക്ഷണങ്ങള് എന്നത് സംബന്ധിച്ച് ആശങ്കകള് ഏറെയാണ് .അത് പോലെ ഇവക്ക് പുറമെ ലക്ഷണങ്ങളെ കുറിച്ചും അടിസ്ഥാനപരമായ വിവരങ്ങള് അറിയേണ്ടത് അനിവാര്യമായ ഒന്നുതന്നെയാണ് . എട്ട് പ്രധാന കോവിഡ് ലക്ഷണങ്ങളെ കുറിച്ചാണ് ഇനി വിശദമാക്കുന്നത് .\nകോവിഡ് ലക്ഷണങ്ങളില് ചുമ. സാധാരണ നമുക്ക് അനുഭവപപെടുന്ന ചുമകളില് നിന്നും വ്യത്യസ്തമായിരിക്കും .ഇത്തരം വ്യത്യസ്തത തന്നെയാണ് ശ്രദ്ധിക്കേണ്ടതും . മാത്രമല്ല പുകവലിക്കുന്ന ശീലമുള്ളവരാണെങ്കില് അതിന്റെ ഭാഗമായി ഉണ്ടാകുന്ന ചുമയാണെനും തെറ്റിദ്ധരിക്കാനുള്ള സാധ്യതയും ഉണ്ട്. അതിനാല് തന്നെ ചുമയിലുള്ള അസാധാരണത്വം മനസിലാക്കി, പരിശോധനയ്ക്ക് വിധേയരാവുക.\nചെങ്കണ്ണ് തന്നെയാണ് മറ്റൊരു രോഗ ലക്ഷണം .ഒരു സീസണല് രോഗമായിട്ടാണ് ചെങ്കണ്ണിനെ നമ്മള് കാണുന്നത് എന്നാല് കോവിഡ് ലക്ഷണമായി ഇപ്പോള് ചെങ്കണ്ണിനെ കണക്കാക്കുന്നുണ്ട് .ചൈനയില് നടത്തിയ ഒരു പഠനവും ഈ വിവരം ശരിവയ്ക്കുന്നുണ്ട്. കണ്ണ് ചുവക്കുക, കണ്ണില് നിന്ന് വെള്ളം വന്നുകൊണ്ടിരിക്കുക, കണ്ണില് വീക്കം ഉണ്ടാവുക തുടങ്ങിയ വിഷമതകളെല്ലാം ഇതിന്റെ ഭാഗമായി ഉണ്ടാകാം.\nശ്വാസകോശത്തിനെ ബാധിക്കുന്ന രോഗമായതിനാല് തന്നെ ചിലരില് കൊവിഡിന്റെ ഭാഗമായി നേരിയ ശ്വാസതടസവും കണ്ടേക്കാം. ഇക്കാര്യം പല സന്ദര്‍ഭങ്ങളിലും ശ്രദ്ധിക്കാതെ പോകാന് സാധ്യതയുണ്ട്. കാര്യങ്ങള് കൂടുതല് സങ്കീര്‍ണമാകുന്നതിന് മുമ്പ് തന്നെ ഇത് കണ്ടെത്തുക.\nഉദരസംബന്ധമായ പ്രശ്‌നങ്ങളും കോവിഡ് ലക്ഷണങ്ങളുടെ ഭാഗമായി വരാറുണ്ട് .വയറിളക്കം, ഛര്‍ദ്ദി, വയറുവേദന, ഓക്കാനം എന്നിങ്ങനെ ഏത് തരത്തിലുമാകാം ലക്ഷണങ്ങള് .പതിവില് തെറ്റി ഇത്തരം ലക്ഷണങ്ങള് പ്രകടിപ്പിച്ചാല് ഉടന് താനാണ് പരിശോധന നടത്തുന്നതാണ് ഉചിതം .\nവൈറല് അണുബാധകളിലെല്ലാം തന്നെ ക്ഷീണം അനുഭവപ്പെടാം. കോവിഡിന്റെ കാര്യത്തിലും ഇത് സമാനം തന്നെ.ആകെ കോവിഡ് രോഗികളില് 63 ശതമാനം പേരിലും കോവിഡ് ലക്ഷണമായി ക്ഷീണം കാണാമെന്നാണ് പഠനങ്ങള് അവകാശപ്പെടുന്നത്. ഇതോടൊപ്പം തന്നെ ചിലരില് പേശീവേദനയും ഉണ്ടായേക്കാം.\nകോവിഡ് 19 ശരീരത്തെ പല രീതിയിലാണ് ബാധിക്കുകയെന്ന് നമ്മള് കണ്ടു. ന്യൂറോളജിക്കലായ പ്രശ്‌നങ്ങളും കോവിഡ് സൃഷ്ടിക്കുന്നുണ്ട്. ഇതിന്റെ ഭാഗമായി ചിലരില് ‘ബ്രെയിന് ഫോഗ്’ അഥവാ കാര്യങ്ങളില് അവ്യക്തത അനുഭവപ്പെടുന്ന അവസ്ഥ കണ്ടേക്കാം. ഉറക്കപ്രശ്‌നം, മറവി പോലുള്ള പ്രശ്‌നങ്ങളും കൊവിഡിന്റെ അനന്തരഫലമായി വരുന്നുണ്ട്.\n‘ഹാര്‍ട്ട് ബീറ്റ്‌സ്’ അസാധാരണമാം വിധം ഉയരുക, താളഗതിയില് വ്യത്യാസം വരിക എന്നിങ്ങനെയുള്ള പ്രശ്‌നങ്ങളും കൊവിഡ് ലക്ഷണമായി കണക്കാക്കാം. പ്രമുഖ ആരോഗ്യപ്രസിദ്ധീകരണമായ ‘ജമാ കാര്‍ഡിയോളജി’യില് വന്ന ഒരു പഠനറിപ്പോര്‍ട്ട് പ്രകാരം 78 ശതമാനം കൊവിഡ് രോഗികളിലും ഹൃദയസംബന്ധമായ എന്തെങ്കിലും തരത്തിലുള്ള പ്രശ്‌നങ്ങള് ഉണ്ടാകുന്നുണ്ട്.\nമണം തിരിച്ചറിയുന്നതിനും ഗന്ധവും രുചിയും നഷ്ടപ്പെടുന്ന അവസ്ഥയും കൊവിഡ് ലക്ഷണങ്ങളിലൊന്നാണ്. ആദ്യഘട്ടങ്ങളില് ഈ ലക്ഷണത്തെ കുറിച്ച് ആളുകള്‍ക്കിടയില് കാര്യമായ അവബോധമുണ്ടായിരുന്നില്ലെങ്കിലും ഇപ്പോള് മിക്കവരും ഇതെക്കുറിച്ച് അറിവുള്ളവരാണ്. കൊവിഡ് ഭേദമായാലും ചിലരില് ദീര്‍ഘസമയത്തേക്ക് ഈ ലക്ഷണം തുടരാറുമുണ്ട്.കണക്കാക്കുന്നത്\nCovid 19 latest malayalam news latestkeralanews latestmalayalamnews latestnews\nതൃശൂര് പൂരം: ഇന്നു വീണ്ടും ചര്‍ച്ച; ദേവസ്വങ്ങളുടെയും യോഗം\nഅപ്പ സുഖം പ്രാപിച്ചു, ഹോസ്പിറ്റല് വിട്ടെന്ന് മകന്റെ കുറിപ്പ്


കൊവിഡ് 19 മൊബൈല് വാക്സിനേഷന് സെന്റര് മുഖ്യമന്ത്രി ഉദ്ഘാടനം ചെയ്തു\nതിരുവനന്തപുരം: പി.എന്. പണിക്കര് ഫൗണ്ടേഷന്റെ മൊബൈല് സയന്‍സ് എക്സ്പ്ലോറേറ്ററി ബസ് മൊബൈല് കൊവിഡ് 19 വാക്സിനേഷന് സെന്ററായി ഉപയോഗിക്കുന്നതിന് ആറ് മാസത്തേക്ക് സര്‍ക്കാരിന് സൗജന്യമായി നല്‍കി. ഇതിന്റെ ഫ്‌ളാഗ് ഓഫ് മുഖ്യമന്ത്രി പിണറായി വിജയന് നിര്‍വഹിച്ചു. സംസ്ഥാന ആരോഗ്യവകുപ്പിന്റെ നേതൃത്വത്തില് വിദഗ്ദ്ധ ഡോക്ടര്‍മാര്, നഴ്സുമാര്, ആരോഗ്യപ്രവര്‍ത്തകര് എന്നിവരുടെ ഒരു സംഘം ബസില് സഞ്ചരിച്ച് വാക്സിനേഷന് ലഭ്യമാക്കും.\n55 ലക്ഷം രൂപയോളം ചെലവ് ചെയ്താണ് പി.എന്. പണിക്കര് ഫൗണ്ടേഷന് എ.സി ബസ് ഒരുക്കിയത്. വാസ്‌കിനേഷന് കഴിഞ്ഞവര്‍ക്ക് ബസിന്റെ വശങ്ങളില് ഇരുന്ന് വിശ്രമിക്കാനുള്ള സൗകര്യമുണ്ട്. അവരെ ബോധവല്‍ക്കരിക്കുവാനുള്ള വിവിധ ഓഡിയോ വിഷ്വല് ഉപകരണങ്ങളും ഘടിപ്പിച്ചിട്ടുണ്ട്. വാക്സിന് എടുക്കുവാന് വരുന്നവര്‍ക്ക് വായിക്കുവാന് പുസ്തക കോര്‍ണറും സജ്ജീകരിച്ചിട്ടുണ്ട്. ടെലി മെഡിസിനെക്കുറിച്ച് വിവരങ്ങളറിയുവാനുള്ള സംവിധാനവും ലഭ്യമാണ്. ബസില് ഘടിപ്പിച്ചിരിക്കുന്ന ഡിജിറ്റല് ലൈബ്രറി സംവിധാനത്തിലൂടെ എട്ട് കോടിയില്‍പ്പരം പുസ്തകങ്ങള് വാക്സിന് എടുക്കുവാന് വരുന്നവര്‍ക്ക് വായിക്കാനാവും.\nCovid 19; Mobile Vaccination Centre


ടെന്നീസ് കളിക്കാരനായി ധോണി; ആവേശത്തോടെ ആരാധകർ.. -\nHome Sports ടെന്നീസ് കളിക്കാരനായി ധോണി; ആവേശത്തോടെ ആരാധകർ..\nഇന്ത്യ മുഴുവൻ ആരാധകരുള്ള താരമാണ് ഇന്ത്യൻ ക്രിക്കറ്റ് മുൻ ക്യാപ്റ്റൻ മഹേന്ദ്ര സിങ് ധോണി. അതുകൊണ്ടുതന്നെ ധോണിയുടെ വിശേഷങ്ങൾ വളരെ സന്തോഷത്തോടെയാണ് ആരാധകർ ഏറ്റെടുക്കാറുള്ളത്. ഇപ്പോൾ ടെന്നീസ് റാക്കറ്റുമായി എത്തുന്ന താരത്തിന്റെ ചിത്രങ്ങളാണ് സമൂഹമാധ്യമങ്ങളിൽ തരംഗമാകുന്നത്.\nഈ വർഷത്തെ ധോണിയുടെ ക്രിക്കറ്റ് മത്സരങ്ങളൊക്കെ അവസാനിച്ചതോടെ സ്വന്തം നാടായ റാഞ്ചിയിൽ അവധി ആഘോഷിക്കുകയാണ് ധോണി. റാഞ്ചിയിലെ ഒരു പ്രാദേശിക ടൂർണമെന്റിലാണ് ധോണി ടെന്നീസ് റാക്കറ്റുമായി ഇറങ്ങിയത്. ക്രിക്കറ്റിന് പുറമെ മറ്റ് കായിക ഇനങ്ങളിലും താത്പര്യമുള്ള വ്യക്തിയാണ് ധോണി.\nRead also: തമിഴ് പറഞ്ഞ് ധോണിയും സിവയും; വൈറൽ വീഡിയോ കാണാം\nനേരത്തെ സൗഹൃദ ഫുട്ബോൾ മത്സരങ്ങളിലും ധോണി പങ്കെടുത്തിരുന്നു. ഇതിന് പിന്നാലെ കബഡി കളിക്കുന്ന ധോണിയുടെ ചിത്രങ്ങളും സോഷ്യൽ മീഡിയയിൽ തരംഗമായിരുന്നു. ഇപ്പോൾ ടെന്നീസ് കളിക്കുന്ന താരത്തിന്റെ ചിത്രങ്ങളാണ് ആരാധകർ ഏറ്റെടുത്തിരിക്കുന്നത്. ഇന്നലെ ആരംഭിച്ച ടെന്നീസ് ടൂർണമെന്റ് ഈ മാസം 30-ആം തിയതി വരെയാണ്.\nടെന്നീസ് റാക്കറ്റുമായി നിൽക്കുന്ന ധോണിയുടെ ചിത്രങ്ങളും ഇരുകൈകളും നീട്ടിയാണ് ആരാധകർ സ്വീകരിച്ചത്. താരത്തിന് ആശംസകളുമായി നിരവധി ആളുകളും രംഗത്തെത്തിയിട്ടുണ്ട്.\nMahiya playing tennis at JSCA stadium ?? @zivasinghdhoni006 @mahi7781 @sakshisingh_r @subhamrath ➖➖➖➖➖➖➖➖➖➖➖➖➖➖➖➖➖➖➖ Follow @msdhoni7781_fans_page for more updates ➖➖➖➖➖➖➖➖➖➖➖➖➖➖➖➖➖➖➖ #msdhoni #dhoni #ms #mahi #msd #mahendrasinghdhoni #captaincool #sakshi #ziva #raina #viratkohli #iamseven #7numbari #trophycollector?#helicaptorshot #legend #onemanarmy #csk #thala #bcci #indiancricketteam #subhamcollection #followthepageformore\nPrevious articleപാലിലെ മായം തിരിച്ചറിയാൻ ചില എളുപ്പ വഴികൾ…\nNext articleമലയാളത്തിന്റെ കുഞ്ഞിക്കായ്ക്ക് ബംഗ്ലാദേശിൽ നിന്നൊരു ആരാധകൻ..


How To Install WhatsApp on Devices Without SIM Card - Malayalam Gizbot\nസിം കാര്‍ഡില്ലാതെ വാട്ട്‌സ്ആപ് നിങ്ങളുടെ ഡിവൈസില് ഇന്‍സ്റ്റാള് ചെയ്യുന്നതെങ്ങനെ...!\n| Published: Thursday, February 26, 2015, 11:14 [IST]\nഇന്ന് ഏറ്റവും പ്രശസ്തമായ മൊബൈല് ആപ്ലിക്കേഷനാണ് വാട്ട്‌സ്ആപ്. നിങ്ങളുടെ സുഹൃത്തുക്കളുമായി സന്ദേശങ്ങള്, ഫയലുകള്, ഫോട്ടോകള്, വീഡിയോകള് തുടങ്ങിയവ പങ്കിടാന് ഈ ആപ് നിങ്ങളെ സഹായിക്കുന്നു.\nആന്‍ഡ്രോയിഡ്, ഐഫോണ്, ബ്ലാക്ക്‌ബെറി, നോക്കിയ, വിന്‍ഡോസ് ഫോണ് തുടങ്ങിയ എല്ലാ മൊബൈല് പ്ലാറ്റ്‌ഫോമുകളിലും വാട്ട്‌സ്ആപ് ഉപയോഗിക്കാവുന്നതാണ്. സിം കാര്‍ഡ് ഇല്ലാതെ വാട്ട്‌സ്ആപ് എങ്ങനെയാണ് ഉപയോഗിക്കാന് സാധിക്കുക എന്നാണ് ഇവിടെ പരിശോധിക്കുന്നത്. സ്ലൈഡറിലൂടെ നീങ്ങുക.\nവാട്ട്‌സ്ആപ് സിം കാര്‍ഡ് ഇല്ലാതെ ഉപയോഗിക്കുന്നതിനായി നിങ്ങളുടെ ഡിവൈസില് ഇന്റര്‍നെറ്റ് ലഭ്യമായിരിക്കണം.\nവാട്ട്‌സ്ആപില് രജിസ്റ്റര് ചെയ്യാത്ത ഒരു മൊബൈല് ഫോണ് നമ്പര് നിങ്ങള്‍ക്കുണ്ടായിരിക്കണം.\nആദ്യം തന്നെ നിങ്ങളുടെ ഡിവൈസിനെ ഇന്റര്‍നെറ്റുമായി കണക്ട് ചെയ്യുക. ഔദ്യോഗിക വാട്ട്‌സ്ആപ് മെസഞ്ചര് ഡൗണ്‍ലോഡ് പേജില് പോയി നിങ്ങളുടെ ഡിവൈസില് ഡൗണ്‍ലോഡ് ചെയ്ത് ഇന്‍സ്റ്റാള് ചെയ്യുക.\nഇന്‍സ്റ്റലേഷന് ശേഷം, ആപ് തുറക്കുക. വാട്ട്‌സ്ആപിന്റെ നിബന്ധനകളും, വ്യവസ്ഥകളും അംഗീകരിക്കുന്നതിനുളള ഒരു സ്‌ക്രീന് ഇപ്പോള് വരുന്നതാണ്. 'Agree and Continue' എന്ന ബട്ടണില് ക്ലിക്ക് ചെയ്യുക.\nഅടുത്ത സ്‌ക്രീനില് നിങ്ങളുടെ ഫോണ് നമ്പര് സ്ഥിരീകരിക്കാന് ആവശ്യപ്പെടുന്നതാണ്. ഇവിടെ നിങ്ങള് രജിസ്റ്റര് ചെയ്യാത്ത മൊബൈല് നമ്പര് നല്‍കി, ഓകെ എന്നത് ക്ലിക്ക് ചെയ്യുക.\nഇവിടെ സ്ഥിരീകരണം പരാജയപ്പെടുമെങ്കിലും, നിങ്ങളുടെ മൊബൈലില് ഒരു സ്ഥിരീകരണ കോഡ് ലഭിക്കുന്നതാണ്. സ്ഥിരീകരണത്തിനായി ഈ കോഡ് നല്‍കുക.\nനിങ്ങളുടെ മൊബൈലിലേക്ക് സ്ഥിരീകരണ സന്ദേശം ലഭിക്കുന്നതിനായി 10 മിനിറ്റ് സമയം എടുക്കുന്നതാണ്. 15 മിനിറ്റുകള്‍ക്ക് ശേഷവും എസ്എംഎസ് എത്തിയില്ലെങ്കില് ‘Call Me' എന്നത് ക്ലിക്ക് ചെയ്ത് സ്ഥിരീകരണ കോഡ് നേടുക.\nഅടുത്ത സ്‌ക്രീനില് ഡിസ്‌പ്ലേയില് വരാന് ആഗ്രഹിക്കുന്ന പേര് നല്‍കുക.\nഇനി നിങ്ങള്‍ക്ക് തല്‍ക്ഷണം തന്നെ വാട്ട്‌സ്ആപ് സിം ഇല്ലാതെ ഉപയോഗിക്കാവുന്നതാണ്.\nഒരിക്കല് നിങ്ങള് സിം കാര്‍ഡ് ഇല്ലാതെ വാട്ട്‌സ്ആപ് ഉപയോഗിക്കാന് ആരംഭിച്ചാല്, നിങ്ങള് സ്ഥിരീകരണത്തിനായി ഉപയോഗിച്ച ഫോണ് നമ്പറിനെക്കുറിച്ച് വേവലാതിപ്പെടേണ്ടതില്ല. ഒരിക്കല് സ്ഥിരീകരിച്ച് കഴിഞ്ഞാല് നിങ്ങള്‍ക്ക് വാട്ട്‌സ്ആപ് എന്നെന്നേക്കും ഉപയോഗിക്കാവുന്നതാണ്.\nHow To Install WhatsApp on Devices Without SIM Card.\nStory first published: Thursday, February 26, 2015, 11:14 [IST]


നെയ്മറിനുവേണ്ടി ബാഴ്സലോണ വിടാം; ആരാധകരെ ഞെട്ടിച്ച് മെസ്സി – Media Mangalam\nബാഴ്സലോണയിന് തന്റെ സ്ഥാനം നെയ്മര് ഏറ്റെടുക്കുന്നതില് സന്തോഷം പ്രകടിപ്പിച്ച് സൂപ്പര്‍താരം ലയണല് മെസ്സി. നെയ്മറിനുവേണ്ടി ബാഴ്സലോണയില്‍നിന്നും മാറാന് താന് തയ്യാറാണെന്ന് മെസ്സി അറിയിച്ചതായാണ് റിപ്പോര്‍ട്ട്. നെയ്മര് ബാഴ്സലോണയിലേക്ക് തിരിച്ചെത്തുന്നതില് മെസ്സിക്ക് താത്പര്യമില്ലെന്ന് നേരത്തെ റിപ്പോര്‍ട്ടുകളുണ്ടായിരുന്നു. നിലവില് പിഎസ്ജിയുടെ താരമാണ് നെയ്മര്. മെസ്സി അടുത്തുതന്നെ ബാഴ്സലോണ വിട്ടേക്കുമെന്ന് നേരത്തെ സൂചനകളുണ്ടായിരുന്നു. കരിയറിന്റെ തുടക്കം മുതല് താരം ബാഴ്സലോണയ്ക്കുവേണ്ടിയാണ് കളിച്ചിരുന്നത്.\nഎന്നാല്. മെസ്സി ബാഴ്സലോണ വിടുകയാണെങ്കില് പകരമായി നെയ്മറിനെ കൊണ്ടുവരാനാണ് ക്ലബ്ബിന്റേയും തീരുമാനം. താങ്കള്‍ക്കുവേണ്ടി വഴിയൊരുക്കാമെന്നുകാട്ടി മെസ്സി നെയ്മറിന് വാട്സ്ആപ്പ് സന്ദേശമയച്ചതായി ചില മാധ്യമങ്ങള് റിപ്പോര്‍ട്ട് ചെയ്തു.നിങ്ങള് ബാഴ്സലോണയിലേക്ക് മടങ്ങിവരണം. രണ്ടുവര്‍ഷത്തിനുള്ളില് താന് ടീം വിടാനാണ് ഉദ്ദേശിക്കുന്നതെന്നും തന്റെ സ്ഥാനം ഏറ്റെടുക്കണമെന്നും മെസ്സി നിര്‍ദ്ദേശിച്ചതായി റിപ്പോര്‍ട്ടുകള് പറയുന്നു. ഈ സീസണില് തന്നെ നെയ്മര് ബാഴ്സലോണയിലേക്ക് തിരിച്ചെത്താനുള്ള ചര്‍ച്ചകള് നടത്തിയിരുന്നെങ്കിലും ഫലവത്തായിരുന്നില്ല. പിഎസ്ജിയില് അസന്തുഷ്ടനായ നെയ്മര് അടുത്ത സീസണില് പഴയ ക്ലബ്ബിലേക്ക് മടങ്ങിയെത്തിയേക്കുമാണ് സൂചന.\nbacelona messi neymar\nകോലിയെ കിങാക്കിയത് ആ വിശ്വാസം, അന്ന് ഒഴിവാക്കിയിരുന്നെങ്കില്...


വരുന്ന പാര്‍ട്ടിസമ്മേളനത്തോടെ സ്ഥാനമൊഴിയും: പന്ന്യന് - ഇ വാർത്ത | evartha\nവരുന്ന പാര്‍ട്ടിസമ്മേളനത്തോടെ സ്ഥാനമൊഴിയും: പന്ന്യന്\nEvartha Desk 16 August 2014\nവരുന്ന പാര്‍ട്ടി സമ്മേളനത്തോടെ സ്ഥാനമൊഴിയുമെന്ന് സിപിഐ സംസ്ഥാന സെക്രട്ടറി പന്ന്യന് രവീന്ദ്രന്. എന്നാല് ഇപ്പോഴുള്ള സമ്മര്‍ദങ്ങളുടെ പേരില് രാജിവയ്ക്കില്ലെന്നും അദ്ദേഹം പറഞ്ഞു. ബെന്നറ്റിനെ സ്ഥാനാര്‍ഥിയായി തീരുമാനിച്ചതില് പാര്‍ട്ടിക്ക് വലിയ തെറ്റുപറ്റിയെന്നും പന്ന്യന് ഒരു സ്വാകാര്യ ചാനലിനോടു പറഞ്ഞു.\nബെനറ്റിന്റെ സ്ഥാനാര്‍ഥിത്വത്തിന്റെ പേരില് സാമ്പത്തിക ഇടപാടുകള് നടന്നിട്ടില്ലെന്നും കുറ്റം ചെയ്തവര്‍ക്ക് പാര്‍ട്ടിയില് സംരക്ഷണം ഉണ്ടാകില്ലെന്നും അദ്ദേഹം പറഞ്ഞു. ബെന്നറ്റിനെ സ്ഥാനാര്‍ഥിയായി നിശ്ചയിച്ചതില് സിപിഎമ്മിനു പങ്കില്ലെന്നും അദ്ദേഹം വെളിപ്പെടുത്തി.


ഇന്ത്യ-ചൈന അതിര്‍ത്തിയിലെ മനോഹരമായ ചിത്കുല് ഗ്രാമം – The Editor\nഇന്ത്യ-ചൈന അതിര്‍ത്തിയിലെ മനോഹരമായ ചിത്കുല് ഗ്രാമം\nWednesday October 9th, 2019 Wednesday October 9th, 2019 webdesk\nസമുദ്ര നിരപ്പില് നിന്നും 3450 മീറ്റര് ഉയരത്തിലുള്ള ചിത്കുല് എന്ന മനോഹര ഗ്രാമം ഇന്ത്യ-ചൈന അതിര്‍ത്തിയിലായാണ് സ്ഥിതി ചെയ്യുന്നത്. രണ്ടു മലനിരകള്‍ക്കിടക്കു ബാസ്പ നദിയുടെ കരയിലായാണ് ഈ ഗ്രാമം സ്ഥിതി ചെയ്യുന്നത്.\nഎണ്ണൂറ് പേരോളം മാത്രമാണ് ഇവിടെ താമസക്കാരായി ഉള്ളത്. പുരാതന ഐതിഹ്യങ്ങളില് ചിത്കുലിലെ നിവാസികളെ കിന്നരാസ് എന്നാണ് വിളിച്ചിരുന്നത്. ഇതിനര്‍ത്ഥം ദൈവങ്ങളും മനുഷ്യരും തമ്മിലുള്ള പാതിവഴിയെന്നാണ്. ഇവിടുത്തെ മനുഷ്യര് വളരെ സത്യസന്ധരാണ്, ശാന്തരും. വികസനം അത്രമേലൊന്നും ഈ നാട്ടിലേക്ക് കടന്നു ചെന്നിട്ടില്ല. ബി.എസ്.എന്.എല് ടവര് മാത്രമാണ് വികസനത്തിന്റേതായ ആകെയുള്ള അടയാളം. ആകെ 600 താഴെമാത്രം ജനസംഖ്യുള്ള ഈ നാട്ടിലെ മനുഷ്യര് താമസിക്കുന്നത് മരവും ഓടും കൊണ്ടുനിര്‍മ്മിച്ച വീടുകളിലാണ്. ടിന് ഷീറ്റ് കൊണ്ടുള്ള മേല്‍ക്കൂരയുള്ള പുതിയ നിര്‍മ്മിതികളും ചിലയിടങ്ങളില് കാണാം.\nകിന്നര് കൈലാസ പരിക്രമം അവസാനിക്കുന്നതും ഇവിടെയാണ്. ചിത്കുലിനപ്പുറത്തേക്കുള്ള റോഡ് ടിബറ്റ് അതിര്‍ത്തിയായ ഡുംതിയിലേക്കു പോകുന്നു. ലോകത്തിലെ ഏറ്റവും മികച്ച ജൈവ ഉരുളക്കിഴങ്ങ് ചിത്കുലിലാണ് ഉത്പ്പാദിപ്പിക്കുന്നത്. ഇത് ലോകത്തിലെ ഏറ്റവും മികച്ചതും വളരെ ചെലവേറിയതുമാണ്.മതിദേവിയുടെ പ്രധാന ക്ഷേത്രമാണ് ഗ്രാമത്തിലെ മറ്റൊരു ആകര്‍ഷണം. ഇതിന് ഏകദേശം 500 വര്‍ഷത്തോളം പഴക്കമുണ്ടെന്നാണ് പറയുന്നത്.\nTravel & Culture, Traveloguechithkul, village\nസെന്‍സെക്‌സ് 646 പോയന്റ് ഉയര്‍ന്നു; ഓഹരി വിപണി നേട്ടത്തോടെ അവസാനിച്ചു\nഭീതിയോടെ തമിഴ്‌നാട് യാത്ര; രാത്രി യാത്രകള് ഒഴിവാക്കുക\nതമിഴ്‌നാട് വാസുദേവനല്ലൂരില് അപകടത്തില്‍പ്പെട്ട വാഹനം. കെട്ടിവലിക്കാനായി കൊണ്ടുവന്ന റിക്കവറി വാനും കാണാം. ഇവിടെ വച്ചാണ് ടൂറിസറ്റ് ബസിടിച്ച്2മലയാളികളടക്കം 3...\nAuto Auto news Blogs Breaking news India Kerala Latest News News Travel & Culture Travel info Travel News\nFebruary 02, 2020 webdesk\nചിറകുകള് ഉപയോഗിച്ച് കടലിന്റെ അടിത്തട്ടിലൂടെ നടക്കുന്ന സ്രാവുകള്; അമ്പരന്ന് ശാസ്ത്രലോകം!\nവശങ്ങളിലെ ചിറകുകള് ഉപയോഗിച്ച് കടലിന്റെ അടിത്തട്ടിലൂടെ നടക്കാന് സാധിക്കുന്ന പുതിയ നാലിനം സ്രാവുകളെ ഓസ്‌ട്രേലിയയില് നിന്നും കണ്ടെത്തി. പപുവാ ന്യൂഗിനിയ, ഓസ്‌ട്രേലിയ...\nBlogs Featured news Health Lifestyle Travel & Culture Travel News


OXIGEN – Media Mangalam\nഎറണാകുളം:കളമശ്ശേരി മെഡിക്കല് കോളജില് ഓക്സിജന് കിട്ടാതെ കോവിഡ് രോഗി മരിച്ചെന്ന പരാതി അന്വേഷിക്കാന് സര്‍ക്കാര് വിദഗ്ധ സമിതിയെ നിയോഗിക്കും. പരാതിയില് പൊലീസ് അന്വേഷണവും ആരംഭിച്ചു. ചികിത്സ നല്‍കുന്നതില്…\nഎറണാകുളം :കൊവിഡ് രോഗി മരിച്ചത് ചികിത്സാ വീഴ്ച മൂലമാണെന്ന് നഴ്സിംഗ് ഓഫീസര് വെളിപ്പെടുത്തിയ ടെലിഫോണ് സംഭാഷണം പുറത്തുവന്നു. കളമശേരി മെഡിക്കല് കോളജ് ആശുപത്രിയിലാണ് ചികിത്സാ വീഴ്ച ഉണ്ടായത്ഫോര്‍ട്ടുകൊച്ചി…\nMMNetwork September 23, 2020\nചെന്നൈ: തിരുപ്പൂരില് ഓക്സിജന് കിട്ടാതെ രണ്ട് കോവിഡ് രോഗികള് മരിച്ചതായി പരാതി. തിരുപ്പൂര് സ്വദേശികളാണ് മരിച്ചത്. തിരുപ്പൂരിലെ സര്‍ക്കാര് ആശുപത്രിയില് ഐസിയുവിലേക്കുള്ള വൈദ്യുതി നിലച്ചതിനെ തുടര്‍ന്നാണ് മരിച്ചത്.…


കർമസമിതി സായാഹ്നധർണ നടത്തി | Thalappuzha\nകർമസമിതി സായാഹ്നധർണ നടത്തി\nതലപ്പുഴ: തവിഞ്ഞാൽ സർവീസ് സഹകരണബാങ്ക് ജീവനക്കാരനായിരുന്ന പി.എം. അനിൽകുമാറിന്റെ (അനൂട്ടി) ആത്മഹത്യയ്ക്ക് കാരണക്കാരായവരെ അറസ്റ്റ് ചെയ്യണമെന്നാവശ്യപ്പെട്ട് ടൗണിൽ കർമസമിതി സായാഹ്നധർണ നടത്തി.\nമുൻമന്ത്രി പി.കെ. ജയലക്ഷ്മി ഉദ്ഘാടനം ചെയ്തു. ആരോപണവിധേയരെ സംരക്ഷിക്കാൻ മുഖ്യമന്ത്രിയുടെ ഓഫീസ് ഇടപെട്ടതുകൊണ്ടാണ് അന്വേഷണ ഉദ്യോഗസ്ഥനെ സ്ഥലം മാറ്റിയതെന്ന് അവർ ആരോപിച്ചു. സഹകരണബാങ്കിലെ സാമ്പത്തികതിരിമറികൾ സഹകരണവിജിലൻസ് അന്വേഷിക്കണമെന്നും അവർ പറഞ്ഞു.\nബ്ലോക്ക് പഞ്ചായത്ത് പ്രസിഡന്റ് കെ.ജെ. പൈലി, എക്കണ്ടി മൊയ്തുട്ടി, പി. ദിനേശ് ബാബു, എം.ജി. ബിജു, ഗിരീഷ് കട്ടക്കളം, കെ. മുഹമ്മദലി, പാറയ്ക്കൽ ജോസ്, ശശി വാളാട്, എൽസി ജോയ്, എം. വിജയലക്ഷ്മി, എം.കെ. ജബ്ബാർ, ടി.ടി. ഗിരിഷ്, ഷാജു ആൻറണി എന്നിവർ സംസാരിച്ചു.


എൽഡിവി ഡ്രൈവർ കാലാവധിയിൽ ടോപ് ഗിയർ| Kerala PSC| Rank List| MVD\nഎൽഡിവി ഡ്രൈവർ കാലാവധിയിൽ ടോപ് ഗിയർ; ഒഴിവുകളിൽ റിവേഴ്സ് ഗിയർ\nഷാജി പൊന്നോല April 24, 2021 10:24 AM IST\nരണ്ടായിരത്തി അഞ്ഞൂറിലധികം ഉദ്യോഗാർഥികളാണ് ഈ ലിസ്റ്റുകളിൽ\nവിവിധ വകുപ്പുകളിൽ ഡ്രൈവർ ഗ്രേഡ്–2 (എൽഡിവി) റാങ്ക് ലിസ്റ്റിന്റെ കാലാവധി നീട്ടി2മാസം പിന്നിട്ടപ്പോൾ റിപ്പോർട്ട് ചെയ്തത്7ഒഴിവു മാത്രം. പാലക്കാട്, വയനാട്, കാസർകോട് ഒഴികെ 11 ജില്ലകളിൽ റാങ്ക് ലിസ്റ്റ് നിലവിലുണ്ടെങ്കിലും ഒഴിവ് റിപ്പോർട്ട് ചെയ്തത്5ജില്ലയിൽ മാത്രം. ബാക്കി6ജില്ലയിൽ ഒരാൾക്കുപോലും നിയമന ശുപാർശ നൽകിയിട്ടില്ല. രണ്ടായിരത്തി അഞ്ഞൂറിലധികം ഉദ്യോഗാർഥികളാണ് ഈ ലിസ്റ്റുകളിൽ നിയമനം പ്രതീക്ഷിച്ചിരിക്കുന്നത്.\nഎൽഡിവി ഡ്രൈവർ റാങ്ക് ലിസ്റ്റിന്റെ3വർഷ കാലാവധി കഴിഞ്ഞ ഫെബ്രുവരി5ന് അവസാനിക്കേണ്ടതായിരുന്നു. എന്നാൽ, ലിസ്റ്റുകളുടെ കാലാവധി നീട്ടിയതോടെ ഒാഗസ്റ്റ്4വരെ കാലാവധി ലഭിച്ചു. കാലാവധി നീട്ടിയതിൽ ഏറ്റവും കൂടുതൽ ദിവസത്തെ ആനുകൂല്യം ലഭിച്ചത് ഈ ലിസ്റ്റിനാണെങ്കിലും ഒഴിവുകൾ റിപ്പോർട്ട് ചെയ്യാതായതോടെ ആ പ്രയോജനം കിട്ടാത്ത സാഹചര്യമാണ്. നീട്ടിയ കാലാവധിയിൽ തിരുവനന്തപുരം ജില്ലയിൽ ലഭിച്ചത്2ഒഴിവ്. ആലപ്പുഴ, തൃശൂർ, മലപ്പുറം ജില്ലകളിൽ ഒരാൾക്കുവീതവും കോഴിക്കോട്ടു2പേർക്കും നിയമന ശുപാർശ ലഭിച്ചു. ബാക്കി ജില്ലകളിലൊന്നും പുതിയ ഒഴിവ് റിപ്പോർട്ട് ചെയ്തിട്ടില്ല.\nനിയമസഭാ തിരഞ്ഞെടുപ്പുമായി ബന്ധപ്പെട്ട പെരുമാറ്റച്ചട്ടമാണ് ഒഴിവുകൾ റിപ്പോർട്ട് ചെയ്യാൻ പ്രധാന തടസ്സമായത്. ഏപ്രിൽ6നു തിരഞ്ഞെടുപ്പ് കഴിഞ്ഞെങ്കിലും ഫലം വരുന്നതുവരെ പെരുമാറ്റച്ചട്ടം നിലവിലുള്ളതിനാൽ ഒഴിവു റിപ്പോർട്ട് ചെയ്യുന്നതിലെ തടസ്സം തുടരുകയാണ്. പെരുമാറ്റച്ചട്ടം പിഎസ്‌സി നിയമനങ്ങൾക്കു ബാധകമല്ലെങ്കിലും വകുപ്പു മേധാവികൾ ഈ കാലയളവിൽ ഒഴിവുകൾ റിപ്പോർട്ട് ചെയ്യാറില്ലെന്നതാണു യാഥാർഥ്യം. സർക്കാർ ജീവനക്കാർക്കും വകുപ്പു മേധാവികൾക്കും തിരഞ്ഞെടുപ്പു ക്ലാസ്, ഡ്യൂട്ടി എന്നിവയുള്ളതിനാൽ ഒഴിവു റിപ്പോർട്ട് ചെയ്യുന്നതുൾപ്പെടെയുള്ള പ്രധാന ജോലികൾ മുടങ്ങും.\nപ്രതീക്ഷ മേയിലെ വിരമിക്കലിൽ\nമേയ് 31 നു സർക്കാർ സർവീസിലെ കൂട്ട വിരമിക്കലിലാണ് ഇനി ഉദ്യോഗാർഥികളുടെ പ്രതീക്ഷ. ഇരുപതിനായിരത്തിലധികം സർക്കാർ ജീവനക്കാരാണ് എല്ലാ വർഷവും മേയ് 31 നു വിരമിക്കുന്നത്. ഈ വർഷം ഇതിൽ കൂടുതൽ പേർ വിരമിക്കുമെന്നാണു വിവരം. ധാരാളം ഡ്രൈവർമാരും ഇതിലുണ്ട്. ഇതിന്റെ അടിസ്ഥാനത്തിൽ ഒഴിവുകൾ റിപ്പോർട്ട് ചെയ്യപ്പെട്ടാൽ കുറച്ചുപേർക്കു കൂടി നിയമന ശുപാർശ ലഭിക്കും.\nഇതുവരെ 1,003 നിയമന ശുപാർശ\n11 ജില്ലകളിലായി ഇതുവരെ 1,003 പേർക്കു നിയമന ശുപാർശ ലഭിച്ചു. എൻജെഡി ഒഴിവുകൾകൂടി റിപ്പോർട്ട് ചെയ്യപ്പെട്ടതുകൊണ്ടാണു ശുപാർശ 1,000 കടന്നത്. ഏറ്റവും കൂടുതൽ നിയമന ശുപാർശ എറണാകുളം ജില്ലയിലാണ്–232. കുറവ് പത്തനംതിട്ട ജില്ലയിൽ–35. ആലപ്പുഴ, കോട്ടയം, ഇടുക്കി, തൃശൂർ, മലപ്പുറം, കോഴിക്കോട്, കണ്ണൂർ ജില്ലകളിൽ 100 പേർക്കുപോലും നിയമന ശുപാർശ ലഭിച്ചിട്ടില്ല.\nഡ്രൈവർ–എൽഡിവി നിയമന ശുപാർശ\nജില്ല-നിയമന ശുപാർശ-അവസാന ശുപാർശ കാലാവധി നീട്ടിയ ശേഷം -റിപ്പോർട്ട് ചെയ്ത ഒഴിവ്\nആലപ്പുഴ -41-25.02.2021 1\nകോട്ടയം -47-30.01.2021 ––\nആകെ-1003 ––– 7\nEnglish Summary: Kerala PSC LDV Driver Rank List


ഐഫോണ് ഉപയോക്താക്കളുടെ കോളുകള് ചോര്‍ത്തുന്നു – Chandrika Daily\nBy chandrika Tuesday November 22, 2016 08:16 am\nഐഫോണ് ഉപയോക്താക്കളുടെ കോളുകള് ചോര്‍ത്തുന്നു\nന്യൂയോര്‍ക്ക്: സ്വകാര്യതയുടെ കാര്യത്തില് വിട്ടുവീഴ്ച ചെയ്യാത്ത ആപ്പിള് കമ്പനിയുടെ വിശ്വാസ്യത തകരുന്നു. ഐഫോണ് ഉപയോക്താക്കളുടെ കോളുകള് കമ്പനി ചോര്‍ത്തുന്നതായാണ് വിവരം. പുറത്തേക്കും അകത്തേക്കും വന്നുകൊണ്ടിരിക്കുന്ന എല്ലാ കോളുകളുടെയും…\nന്യൂയോര്‍ക്ക്: സ്വകാര്യതയുടെ കാര്യത്തില് വിട്ടുവീഴ്ച ചെയ്യാത്ത ആപ്പിള് കമ്പനിയുടെ വിശ്വാസ്യത തകരുന്നു. ഐഫോണ് ഉപയോക്താക്കളുടെ കോളുകള് കമ്പനി ചോര്‍ത്തുന്നതായാണ് വിവരം. പുറത്തേക്കും അകത്തേക്കും വന്നുകൊണ്ടിരിക്കുന്ന എല്ലാ കോളുകളുടെയും വിവരങ്ങള് ആപ്പിളിന്റെ സെര്‍വറില് സൂക്ഷിക്കപ്പെടുന്നുണ്ട്. ആപ്പിളിന്റെ ഓണ്‍ലൈന് സിങ്കിങ് സേവനമായ ഐക്ലൗഡിലേക്കാണ് ഈ വിവരങ്ങള് ശേഖരിക്കപ്പെടുന്നത്. വിളിച്ച നമ്പര്, സമയം, സംസാരത്തിന്റെ ദൈര്‍ഘ്യം എന്നിവയാണ് ഇത്തരത്തില് സൂക്ഷിക്കുന്നത്. ഐഫോണ് ഉപയോക്താക്കളുടെ കോള് വിവരങ്ങള് പങ്കുവെക്കാന് അമേരിക്കന് രഹസ്യാന്വേഷണ ഏജന്‍സി എഫ്ബിഐ ആവശ്യപ്പെട്ടിരുന്നെങ്കിലും കമ്പനി അതിന് തയാറായിരുന്നില്ല. എന്നാല് ഐക്ലൗഡിലേക്ക് വിവരങ്ങള് ശേഖരിക്കുന്നത് ഉപയോക്താക്കള്‍ക്കിടയില് ആശങ്കക്കിടയാക്കിയിട്ടുണ്ട്. വാട്‌സ്ആപ്പ്, സ്‌കൈപ്പ്, വൈബര് തുടങ്ങിയ ആപ്ലിക്കേഷന് ഉപയോഗിച്ചുള്ള ഓഡിയോ, വീഡിയോ ചാറ്റിന്റെ വിശദാംശങ്ങളും ഐക്ലൗഡ് സര്‍വറിലെത്തുന്നുണ്ട്. ഇവക്കു പുറമെ ആപ്പിള് ഐഒഎസിലെ വീഡിയോ കോളിങ് സംവിധാനമായ ഫേസ്‌ടൈമിലെ കോളുകളുടെ വിവരങ്ങള് ചോര്‍ത്തുന്നതായാണ് വിവരം. ഇത്തരത്തില് ശേഖരിക്കപ്പെടുന്ന വിവരങ്ങള് നാലു മാസം വരെ ഐക്ലൗഡില് സൂക്ഷിക്കാനാവും. ഇത് സുരക്ഷാ ഏജന്‍സികള്‍ക്ക് വിവരങ്ങള് ശേഖരിക്കല് എളുപ്പമാക്കുമെന്നാണ് വിലയിരുത്തല്.


ശിവശങ്കറിനെ സർവീസിൽ നിന്നും പുറത്താക്കണമെന്ന് ചെന്നിത്തല |\nSaturday, October 31, 2020 6:15 PM IST\nതിരുവനന്തപുരം: സ്വർണ കടത്തു കേസിൽ അറസ്റ്റിലായ മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി എം.ശിവശങ്കറിനെ സർവീസിൽ നിന്നും പിരിച്ചുവിടണണെന്ന് പ്രതിപക്ഷ നേതാവ് രമേശ് ചെന്നിത്തല.\nരാഷ്ട്രീയ യജമാനനു വേണ്ടി എന്തും ചെയ്യുന്ന ഉദ്യോഗസ്ഥർ നാടിന് ആപത്താണ്. ഭരണഘടനയുടെ ആർട്ടിക്കിൾ 311 അനുസരിച്ച് രാജ്യസുരക്ഷയ്ക്ക് എതിര് നിൽക്കുന്ന ഉദ്യോഗസ്ഥനെ അന്വേഷണമില്ലാതെ തന്നെ പുറത്താക്കാം. സർക്കാർ ഇതിന് തയാറാകുമോ എന്ന് പ്രതിപക്ഷ നേതാവ് ചോദിച്ചു.\nശിവശങ്കറിനെതിരേ മിണ്ടാൻ മുഖ്യമന്ത്രിക്ക് പേടിയാണ്. മടിയിൽ കനമുള്ളവൻ വഴിയിലും പേടിക്കണം. സ്വന്തം ഓഫിസിലും പേടിക്കണം. ഉദ്യോഗസ്ഥരെ ചാരിയല്ല സർക്കാരിനെതിരേ പ്രതിപക്ഷം യുദ്ധം നടത്തുന്നതെന്നും ചൂണ്ടുന്നത് സർക്കാരിനെതിരേയാണെന്നും അദ്ദേഹം പറഞ്ഞു.\nഅധോലോക സംഘങ്ങളുടെയും കള്ളക്കടത്തുകാരുടെയും ഏജന്‍റായി സർക്കാർ മാറി. സന്തോഷ് ഈപ്പന് നല്കിയ ഫോണുകളിൽ ഒന്ന് കിട്ടിയത് ശിവശങ്കരനാണെന്ന് തെളിഞ്ഞു. കിട്ടാനുള്ള അടുത്ത ഫോൺ എവിടെയുണ്ടെന്ന് അറിയാം. പക്ഷേ, അത് എവിടെയാണെന്ന് ഇപ്പോൾ പറയുന്നില്ല.\nഐ ഫോൺ തനിക്കും തന്നുവെന്നാണ് നേരത്തേ ചിലർ വ്യാജപ്രചാരണം നടത്തിയത്. ഇതിനെതിരേ മാനനഷ്ടക്കേസ് നല്കും. ഇക്കാര്യത്തിൽ നോട്ടീസ് അയച്ചിട്ടും മറുപടി കിട്ടിയിട്ടില്ല. ഈ സാഹചര്യത്തിൽ ഹൈക്കോടതിയെ സമീപിക്കുമെന്നും രമേശ് ചെന്നിത്തല വ്യക്തമാക്കി.\nഫുട്ബോൾ ലോകത്തെ മാത്രമല്ല കയികലോകത്തെതന്നെ കംപ്ലീറ്റ് എന്‍റർടെയ്നറായിരുന്നു ഡീഗോ മറഡോണയെന്ന അർ...


വ്യാജ പ്രചാരണങ്ങൾക്കെതിരെ സുരേഷ് ഗോപി – Koottukari\n11 May 2020 11 May 2020 Super Admin\t0 Comments\nഏറ്റവും പുതിയ ചിത്രത്തിലെ താരത്തിന്‍റെ ലുക്ക് എന്ന അടിക്കുറിപ്പോടെയാണ് ചിത്രം സോഷ്യല് മീഡിയയില് പ്രചരിച്ചിരുന്നു. എന്നാല് ഇത് അടിസ്ഥാനരഹിതമാണെന്നും തന്‍റെ മറ്റൊരു ചിത്രത്തിന്റെ ലുക്ക് ആണിതെന്നും വ്യക്തമാക്കുകയാണ് നടന് സുരേഷ് ഗോപി. തന്‍റെ ഫെയ്സ്ബുക്ക് പോസ്റ്റിലൂടെയാണ് നടന് ഇക്കാര്യം വെളിപ്പെടുത്തുന്നത്.\nസോഷ്യല് മീഡിയയില് ഇപ്പോള് പ്രചരിക്കുന്ന ചിത്രത്തിന് അനൌണ്‍സ് ചെയ്തതോ ചിത്രീകരിക്കുന്ന സനിമകളായ യാതൊരു ബന്ധവുമില്ല. തെറ്റായ പ്രചാരണം നടത്തരുതെന്ന് ആരാധകരോടും മീഡിയയോടും അഭ്യര്‍ത്ഥിക്കുകയാണ്. സത്യാവത്ഥ പരിശോധിക്കാതെ ഇത്തരത്തില് വ്യാജപ്രചരണങ്ങള് നടത്തുന്നത് ന്യായികരിക്കാനാവില്ല. തന്‍റെ 250ാം മത്തെ ചിത്രത്തിന്‍റെ ഫോട്ടോഷൂട്ടുകള് അവസാനിക്കും. പിന്നീട് ഷേവ് ചെയ്ത ലുക്കിലേക്ക് മാറും.\nഷാജി കൈലാസ് സംവിധാനം ചെയ്യുന്ന പുതിയ ചിത്രമായ കടുവയിലെ ലുക്കാണിതെന്നും പ്രചരണങ്ങളുണ്ടായിരുന്നു.\nThe photos and designs with my current appearance which is being circulated on social media platforms now have got…\nPosted by Suresh Gopi on Monday, May 11, 2020\n← പ്രസന്നയ്ക്ക് ആശംസകളുമായി സ്നേഹ\nമത്തന് ഹൽവ →\n” ആണ്ണും പെണ്ണും “സൈന പ്ലേ യിൽ….\n30 June 2021 30 June 2021 Super Admin\t0\nഅനുപമ പരമേശ്വരന്‍റെ ‘ഫ്രീഡം അറ്റ് മിഡ് നൈറ്റ്’ കാണാം\n10 January 2021 10 January 2021 Krishna R\t0


Woman gave birth to baby in Covid 19 isolation ward | പരിയാരത്ത് ഐസോലഷൻ വാർഡിൽ യുവതി ആൺ കുഞ്ഞിന് ജന്മം നൽകി: യുവതി എത്തിയത് വിദേശത്തുനിന്ന് - Malayalam Oneindia\njust now മാക്രോണ് പറഞ്ഞത് 'ഇസ്ലാം വിരുദ്ധം'; സൂപ്പര് താരം പോള് പോഗ്ബ ഫ്രഞ്ച് ടീം വിട്ടതായി റിപ്പോര്‍ട്ട്\n14 min ago മൂന്നാറിലെത്തിയാല് ഹോട്ടല് തിരയേണ്ട; 100 രൂപയുണ്ടെങ്കില് സുഖ താമസം, കെഎസ്ആര്‍ടിസി ബസില്\n36 min ago കല്‍ക്കരി അഴിമതിയില് മുന് കേന്ദ്രമന്ത്രിക്ക് ജയില് ശിക്ഷ; മൂന്ന് വര്‍ഷം തടവും 10 ലക്ഷം പിഴയും\nUpdated: Sat, Apr 11, 2020, 22:00 [IST]\nതളിപ്പറമ്പ്: കൊറോണക്കാലത്ത് ലോകമെങ്ങും ആളുകൾ മരിച്ചുവീണു കൊണ്ടിരിക്കെ കണ്ണുരിൽ ഐസോലഷൻ യുവതി കുഞ്ഞിന് ജന്മം നൽകി. ഐസൊലേഷൻ വാർഡിൽ ചികിത്സയിൽ കഴിയുകയായിരുന്ന യുവതിയാണ് ആൺകുഞ്ഞിന് ജന്മം നൽകിയത്. കൊറോണ ബാധിച്ച് ചികിത്സയിലായിരുന്ന യുവതിക്ക് കണ്ണൂരിലെ പരിയാരം ഗവൺമെന്റ്മെഡിക്കൽ കോളേജാശുപത്രിയിലാണ് സുഖപ്രസവം നടന്നത്.\nഗൾഫിൽ നിന്നെത്തിയ കാസർകോട് സ്വദേശിനിയായ യുവതിയാണ് ഒരു ആൺകുഞ്ഞിന് ജന്മം നൽകിയത്. സംസ്ഥാനത്ത് ആദ്യമായാണ് കൊവിഡ് ബാധിച്ച യുവതി ഐസോലഷൻ വാർഡിൽ പ്രസവിക്കുന്നത്. കുഞ്ഞും അമ്മയും കുറച്ചു നാൾ കൂടി മെഡിക്കൽ കോളേജിലെ ഐസോഷേൻ വാർഡിൽ തുടരുമെന്ന് ആശുപത്രി അധികൃതർ അറിയിച്ചു. കാസർകോട് സ്വദേശിനിയായ യുവതി ഈയിടെയാണ് ഗൾഫിൽ നിന്നെത്തിയത്. എന്നാൽ ഇവർക്ക് രണ്ടാഴ്ച്ചയ്ക്കുള്ളിൽ സ്വദേശത്തേക്ക് പോകാൻ കഴിയില്ല.\nകൊവിഡ് 19 സമൂഹ വ്യാപനം ശക്തമാകുന്ന സാഹചര്യത്തിൽ കാസര്‍കോട് ജില്ലയില് ചില സ്ഥലങ്ങളിൽ ട്രിപ്പിള് ലോക്‌ഡൗണ് ഏര്‍പ്പെടുത്തിയിട്ടുണ്ട്. തളങ്കര, ചൂരി, നെല്ലിക്കുന്ന്, കളനാട് തുടങ്ങിയ സ്ഥലങ്ങളിലാണ് ശനിയാഴ്ച്ച മുതല് ട്രിപ്പിള് ലോക് ഡൗണ് ഏര്‍പ്പെടുത്തിയിരിക്കുന്നത്.\nകോവിഡ് കേസുകള് കൂടുതലായും സ്ഥിരീകരിച്ച സ്ഥലങ്ങളിലാണ് അധികൃതര് കടുത്ത നിയന്ത്രണങ്ങള് ഏര്‍പ്പെടുത്തിയിരിക്കുന്നത്. ഈ സ്ഥലങ്ങളില് ഡ്രോണ് നിരീക്ഷണം ശക്തമാക്കും. ജില്ലയില് ഏര്‍പ്പെടുത്തിയിരിക്കുന് ക്ലസ്റ്റര് ലോക്കിന് പുറമെയാണ് ട്രിപ്പിള് ലോക്ക് ഡൗണ് ഏര്‍പ്പെടുത്തിയിരിക്കുന്നത്. അഞ്ച് വീടുകള് കേന്ദ്രീകരിച്ച് പൊലീസ് ബൈക്ക് പെട്രോളിംഗ് നടത്തും. ഇതോടെ ഈ മേഖലയിലെ ജനങ്ങൾക്ക് അവശ്യസാധനങ്ങൾക്കു പോലും പുറത്തിറങ്ങാൻ പറ്റാത്ത അവസ്ഥയായി.എന്നാൽ ഇതേ സമയം\ncoronavirus new born baby ചികിത്സ ആശുപത്രി ആരോഗ്യവകുപ്പ് health department kerala government കേരളം ചൈന ഇന്ത്യ മരണം\nWoman gave birth to baby in Covid 19 isolation ward


അഞ്ചാം വയസില് അര്‍ദി പുകവലി നിര്‍ത്തി; പക്ഷേ.. - India News 24\nഅഞ്ചാം വയസില് അര്‍ദി പുകവലി നിര്‍ത്തി; പക്ഷേ..\nPosted on November 18, 2013 by PradeepMM\nഅര്‍ദി റിസാല് അഞ്ചാം വയസില്\nജക്കാര്‍ത്ത: ഒടുവില് അഞ്ചാമത്തെ വയസില് അര്‍ദി റിസാല് പുകവലി നിര്‍ത്തി. പക്ഷേ, പകരം പുതിയൊരു ശീലം തുടങ്ങി. അമിതഭക്ഷണമാണ് ഇപ്പോള് അവന്റെ വിനോദം.\nകേവലം രണ്ട് വയസ് പ്രായമുള്ളപ്പോഴാണ് ഇന്തോനേഷ്യയിലെ സുമാത്രയില് നിന്നുള്ള അര്‍ദി വാര്‍ത്തകളില് നിറഞ്ഞത്. ആ ചെറുപ്രായത്തില് അവന് വലിച്ചുതള്ളിയിരുന്നത് ദിവസേന നാല്‍പതോളം സിഗരറ്റുകള്. തന്‍റെ മൂന്ന് വീലുള്ള സൈക്കിളില് സിഗരറ്റും പുകച്ച് പോകുന്ന അര്‍ദിയുടെ ചിത്രം ഞെട്ടലോടെയും വേദനയോടെയുമാണ് ലോകം കണ്ടത്.\nവാര്‍ത്ത രാജ്യാന്തരശ്രദ്ധ നേടിയതോടെ ഇന്തോനേഷ്യന് സര്‍ക്കാര് ഇടപെട്ടു. കുട്ടികളിലെ പുകവലിശീലം ഇല്ലാതാക്കാന് പ്രചരണം തുടങ്ങി. അര്‍ദിക്ക് പുകവലിമുക്ത ചികിത്സ ഏര്‍പ്പാടാക്കി.\nഡോക്ടര് കാക് സെറ്റൊയുടെ സ്വാധീനമാണ് പുകവലി ഉപേക്ഷിക്കാന് അര്‍ദിയെ പ്രേരിപ്പിച്ചത്. ഇപ്പോഴും പലരും അര്‍ദിക്ക് സിഗരറ്റ് വാഗ്ദാനം ചെയ്യാറുണ്ടെന്ന് അമ്മ ഡിയാന് റിസാല് വെളിപ്പെടുത്തി. എന്നാല് അര്‍ദി വലിക്കാറില്ല. താന് സിഗരറ്റ് വലിച്ചാല് കാക് സെറ്റൊയ്ക്ക് സങ്കടമാകുമെന്ന് അര്‍ദി പറയുന്നു.\nപുകവലി നിര്‍ത്തിയപ്പോള് കളിപ്പാട്ടങ്ങള്‍ക്ക് വേണ്ടിയായിരുന്നു ആദ്യമൊക്കെ വാശി. പിന്നെ, കമ്പം ഭക്ഷണത്തിലേക്ക് മാറി. ഏതുസമയത്തും ഭക്ഷണത്തിന് വേണ്ടി വാശിപിടിക്കുന്ന മകനെ എങ്ങനെ തടയുമെന്നറിയാതെ കുഴങ്ങുകയാണ് മാതാപിതാക്കള്. ഇപ്പോള്‍തന്നെ അവന്‍റെ ഭാരം 26 കിലോഗ്രാമോളം ആയി.\nചോദിക്കുന്നത്ര ഭക്ഷണം കൊടുത്തില്ലെങ്കില് തല ഭിത്തിയില് ഇടിച്ച് ആര്‍ദികരയാന് തുടങ്ങും. നേരത്തെ സിഗരറ്റ് കിട്ടാനും ഇതുതന്നെ ആയിരുന്നു അവന്‍റെ തന്ത്രം. ഡയറ്റീഷ്യന്മാരുടെ സഹായത്തോടെ പുതിയ ദുശീലത്തില് നിന്ന് ആര്‍ദിയെ രക്ഷിക്കാനുള്ള ശ്രമത്തിലാണ് ഇപ്പോള് കുടുംബം.\nചെറുപ്പത്തില് തന്നെ പുകവലിക്കാരനായതും അര്‍ദിയുടെ ഭാരം പെട്ടെന്ന് കൂടാന് കാരണമായിട്ടുണ്ടെന്ന് ഡോക്ടര്‍മാര് പറയുന്നു.\nസൂറിച്ച് വിളിക്കുന്നു, വ്യഭിചാരികളെ ഇതിലേ …ഇതിലേ…\nബര്‍ലൂസ്‌കോണിക്ക് ഒരുവര്‍ഷം തടവ്\nതലസ്ഥാന നഗരിയും പരിസര പ്രദേശങ്ങളും പേമാരിയില് !!!\nIFFK യില് ഇനി മഞ്ഞുരുകലിന്‍റെ നാളുകള് !


ചെയിൻ സർവീസിന്‍റെ ഭാഗമായി ഇരിങ്ങാലക്കുട കെ.എസ്.ആർ.ടി.സി. ഓപ്പറേറ്റിങ്ങ് സെന്ററിൽ നിന്നും പുറപ്പെട്ടിരുന്ന കോട്ടയം ഫാസ്റ്റ് പാസഞ്ചർ ആഗസ്റ്റ്4മുതൽ തൃശൂരിൽ നിന്നും – IRINJALAKUDALIVE.com\nചെയിൻ സർവീസിന്‍റെ ഭാഗമായി ഇരിങ്ങാലക്കുട കെ.എസ്.ആർ.ടി.സി. ഓപ്പറേറ്റിങ്ങ് സെന്ററിൽ നിന്നും പുറപ്പെട്ടിരുന്ന കോട്ടയം ഫാസ്റ്റ് പാസഞ്ചർ ആഗസ്റ്റ്4മുതൽ തൃശൂരിൽ നിന്നും\nഇരിങ്ങാലക്കുട : അവഗണനയുടെ തെളിവുമായി ഇടക്കാലത്ത് സബ് ഡിപ്പോയായി ഉയർത്തപ്പെടുകയും പിന്നിട് തരംതാഴ്ത്തപ്പെടുകയും ചെയ്യപ്പെട്ട ഇരിങ്ങാലക്കുട ഓപ്പറേറ്റിങ്ങ് സെൻററിൽ നിന്ന് വീണ്ടും ഒരു ദീർഘദൂര സർവീസും കൂടെ ഇല്ലാതാക്കുന്നു. 14000 രൂപ വരെ കളക്ഷനുള്ള രാവിലെ 6:20 നുള്ള ഇരിങ്ങാലക്കുട – കോട്ടയം ഫാസ്റ്റ് പാസഞ്ചർ ആഗസ്റ്റ്4മുതൽ ഇരിങ്ങാലക്കുടയിൽ നിന്നായിരിക്കില്ല പുറപ്പെടുക, പകരം ചെയിൻ സർവീസിന്‍റെ ഭാഗമായി തൃശൂരിൽ നിന്നാണ് കോട്ടയത്തേക്ക് പുറപ്പെടുക. ചെയിൻ സർവീസിന്‍റെ ഭാഗമായി തിരുവനന്തപുരത്തെ ചീഫ് ഓഫീസിൽ നിന്നുള്ള നിർദേശപ്രകാരമാണ് ഈ മാറ്റം എന്ന് ഇരിങ്ങാലക്കുടയിലെ കെ.എസ്.ആർ.ടി.സി. അധികൃതർ ഇരിങ്ങാലക്കുടലൈവ് ഡോട്ട് കോമിനോട് പറഞ്ഞു. കെ.എസ്.ആർ.ടി.സി. സർവ്വീസുകൾ ഓരോന്നായി റദ്ദാക്കി ഓപ്പറേറ്റിങ്ങ് സെന്റർ പൂട്ടുവാനുള്ള ഗൂഢനീക്കമാണ് നടത്തുന്നതെന്ന അഭ്യൂഹം ശക്തിപ്പെടുത്തുന്നതാണ് പുതിയ സംഭവവികാസങ്ങൾ. കെ.എസ്.ആർ.ടി.സി. എം.ഡി. സർക്കാരിലേക്ക് സമർപ്പിച്ച റിപ്പോർട്ടിൽ ലാഭകരമല്ലാത്ത സെൻററുകളുടെ പ്രവർത്തനം അവസാനിപ്പിക്കണമെന്ന നിർദ്ദേശമുണ്ടായിരുന്നു.\nഇരിങ്ങാലക്കുടയിൽ 1987ൽ കെ.എസ്.ആർ.ടി.സി.യുടെ ഓപ്പറേറ്റിങ്ങ് സെന്റർ ആരംഭിച്ചപ്പോൾ അനുവദിച്ച മൂന്നു ദീർഘദൂര സർവീസുകളിലൊന്നാണിത്. ഈ വർഷം ഇല്ലാതാക്കുന്ന മൂന്നാമത്തെ ബസ്സാണിത്. നേരത്തെ പാലക്കാട് ബസ്സും പിന്നീട് തിരുവനന്തപുരം സുപ്പർ ഫാസ്റ്റ് സർവീസും റദ്ദാക്കിയിരുന്നു. കലക്ഷനിൽ ഏറെ മുന്നിലുണ്ടായിരുന്ന ബസ്സ് സർവീസുകളാണിവയെല്ലാം. കേരളത്തിലെ തന്നെ എറ്റവും മികച്ച കലക്ഷൻ ചരിത്രമുള്ള ബസ്സായിരുന്നു ഇരിങ്ങാലക്കുട – തിരുവനന്തപുരം സൂപ്പർ ഫാസ്റ്റ് സർവ്വീസ്. തിരുവനന്തപുരം ബസ്സിന് ശരാശരി 25000 രൂപ കലക്ഷൻ ലഭിച്ചിരുന്നു. ഇപ്പോൾ റദ്ദാക്കുന്ന കോട്ടയം ബസ്സിനാകട്ടെ 13000 രൂപ മുതൽ 14000 രൂപ വരെ കളക്ഷൻ ഉണ്ടായിരുന്നു. രാവിലെ 6:20ന് ഇരിങ്ങാലക്കുടയിൽ നിന്ന് പുറപ്പെട്ട് രാവിലെ 9.50 ന് കോട്ടയെത്തെത്തിയ ശേഷം തിരിച്ച് തൃശൂർക്കായിരുന്നു ഈ ബസ്സിന്റെ യാത്ര. തൃശൂർ -എറണാകുളം റൂട്ടിൽ ഒരു ട്രിപ്പ് കൂടി ഓടിയ ശേഷമാണ് ഈ ബസ്സ് ഇരിങ്ങാലക്കുടയിൽ മടങ്ങിയെത്തിരുന്നത്. പുതിയ ഉത്തരവനുസരിച്ച് ഈ ബസ്സ് ആഗസ്റ്റ്4മുതൽ തൃശൂരിൽ നിന്നാണ് കോട്ടയത്തേക്ക് പുറപ്പെടുക


LG G3 users will get Android Lollipop upgrade first - Malayalam Gizbot\nആന്‍ഡ്രോയ്ഡ് ലോലിപോപ്പിന്റെ ആദ്യ അപ്‌ഡേഷന് എല്‍ജി ജി3 സ്മാര്‍ട്ട് ഫോണിലാണ് കിട്ടുക. പോളണ്ടിലുള്ള ഒരു ഉപയോക്താവിന്റെ സ്മാര്‍ട്ട്‌ഫോണിലേക്കാണ് ഈ ഒഎസ്സിന്റെ ആദ്യ അപ്‌ഡേഷന് ലഭിക്കുന്നത്.\nഅതേസമയം, ആന്‍ഡ്രോയ്ഡ് എല് സ്മാര്‍ട്ട്‌ഫോണില് തന്നെ ഇന്‍സ്റ്റാള് ചെയ്ത് പുറത്തിറക്കുന്ന ഡിവൈസ് എച്ച്ടിസിയുടെ നെക്‌സസ്സ്9ടാബ് ആണ്.\nപക്ഷെ മറ്റ് ഡിവൈസുകളില് ആന്‍ഡ്രോയ്ഡ് എല് പരിഷ്‌ക്കരണം എന്നാണ് നടത്താനാകുകയെന്ന് ഗൂഗിള് വ്യക്തമാക്കിയിട്ടില്ല. സുരക്ഷയില് കൂടുതല് പരിഷ്‌ക്കാരങ്ങളാണ് ഗൂഗിള് ആന്‍ഡ്രോയ്ഡ് എല്ലിന്റെ പ്രത്യേകത. കൂടാതെ നോട്ടിഫിക്കേഷനുകളിലും മാറ്റം ഉണ്ടാകും.


സര്‍ക്കാറിന്റെ ഭീരുത്വത്തിന് രാജ്യം കനത്ത വിലനല്‍കേണ്ടി വരും; വിമര്‍ശനവുമായി രാഹുല് ഗാന്ധി | Rahul Gandhi criticise union Government on India-China border issue\nസര്‍ക്കാറിന്റെ ഭീരുത്വത്തിന് രാജ്യം കനത്ത വിലനല്‍കേണ്ടി വരും; വിമര്‍ശനവുമായി രാഹുല് ഗാന്ധി\nNew Delhi, First Published 18, Jul 2020, 9:51 PM\nപ്രതിരോധ മന്ത്രി രാജ്‌നാഥ് സിംഗിന്റെ വീഡിയോ ട്വിറ്ററില് ഷെയര് ചെയ്തായിരുന്നു രാഹുലിന്റെ വിമര്‍ശനം.\nദില്ലി: ചൈനയുമായുള്ള അതിര്‍ത്തി സംഘര്‍ഷത്തില് കേന്ദ്ര സര്‍ക്കാറിനെതിരെ വിമര്‍ശനമുയര്‍ത്തി കോണ്‍ഗ്രസ് നേതാവ് രാഹുല് ഗാന്ധി വീണ്ടും രംഗത്ത്. കേന്ദ്ര സര്‍ക്കാറിന്റെ ഭീരുത്വ നടപടികള് കാരണം രാജ്യം കനത്ത വിലനല്‍കേണ്ടി വരുമെന്ന് രാഹുല് ഗാന്ധി വിമര്‍ശിച്ചു. പ്രതിരോധ മന്ത്രി രാജ്‌നാഥ് സിംഗിന്റെ വീഡിയോ ട്വിറ്ററില് ഷെയര് ചെയ്തായിരുന്നു രാഹുലിന്റെ വിമര്‍ശനം. ചൈന നമ്മുടെ ഭൂമി കൈയടക്കിയപ്പോള് ചേംബര്‍ലെയ്‌നെ പോലെയാണ് സര്‍ക്കാര് പെരുമാറിയതെന്ന് രാഹുല് വിമര്‍ശിച്ചു. സര്‍ക്കാറിന്റെ നടപടി ചൈനയെ കൂടുതല് ശക്തിപ്പെടുത്തുന്നതാണെന്നും രാഹുല് വ്യക്തമാക്കി.\nചൈന നമ്മുടെ ഭൂമി സ്വന്തമാക്കിയപ്പോള് ചേംബര്‍ലെയ്‌നെപ്പോലെയായിരുന്നു കേന്ദ്ര സര്‍ക്കാറിന്റെ പെരുമാറ്റം. ഇത് ചൈനയെ കൂടുതല് ശക്തിപ്പെടുത്തും. സര്‍ക്കാറിന്റെ ഭീരുത്വ നടപടികള്‍ക്ക് രാജ്യം കനത്ത വില നല്‍കേണ്ടി വരും-രാഹുല് ട്വീറ്റ് ചെയ്തു.\nരണ്ടാം ലോക മഹായുദ്ധകാലത്ത് ജര്‍മ്മനിയെ പ്രീതിപ്പെടുത്തുന്ന നയമായിരുന്നു ബ്രിട്ടീഷ് പ്രധാനമന്ത്രിയായിരുന്ന ചേംബര്‍ലെയ്ന് സ്വീകരിച്ചിരുന്നത്.\nകഴിഞ്ഞ ദിവസമാണ് രാജ്‌നാഥ് സിംഗ് ലഡാക്ക് സന്ദര്‍ശിച്ചത്. ചൈനയുമായുള്ള അതിര്‍ത്തി പ്രശ്‌നങ്ങള് പരിഹരിക്കുമെന്നും ഒരു ശക്തിക്കും ഇന്ത്യയുടെ ഒരിഞ്ച് ഭൂമി പോലും കൈയേറാനാകില്ലെന്നും രാജ്‌നാഥ് സിംഗ് വ്യക്തമാക്കിയിരുന്നു. ഇന്ത്യ-ചൈന പ്രശ്‌നത്തില് പ്രധാനമന്ത്രി നരേന്ദ്ര മോദിക്കെതിരെയും രാഹുല് ഗാന്ധി രൂക്ഷ വിമര്‍ശനമുന്നയിച്ചിരുന്നു.\nLast Updated 18, Jul 2020, 10:08 PM


കൊല്ലപ്പെട്ടവരുടെ എണ്ണം 100 കടന്നു; ഗാസ അതിര്‍ത്തിയില് സൈനിക വിന്യാസം ശക്തമാക്കി ഇസ്രയേല് - Keralabhooshanam Daily കൊല്ലപ്പെട്ടവരുടെ എണ്ണം 100 കടന്നു; ഗാസ അതിര്‍ത്തിയില് സൈനിക വിന്യാസം ശക്തമാക്കി ഇസ്രയേല്\nHome/NEWS/WORLD/കൊല്ലപ്പെട്ടവരുടെ എണ്ണം 100 കടന്നു; ഗാസ അതിര്‍ത്തിയില് സൈനിക വിന്യാസം ശക്തമാക്കി ഇസ്രയേല്\nഇസ്രേയൽ-പലസ്തീൻ സംഘര്‍ഷം രൂക്ഷമാകുന്നതിനിടെ ഗാസയിൽ കൊല്ലപ്പെട്ടവരുടെ എണ്ണം 100 കടന്നു. ഇസ്രയേൽ പ്രതിരോധ മന്ത്രാലയത്തിന്റെ ഔദ്യോഗിക റിപ്പോർട്ടുകളിൽ മരണം 109 ആയി സ്ഥിരീകരിച്ചു. ഇതിൽ 28 പേർ കുട്ടികളാണ്. ഏഴ് ഇസ്രയേലി പൗരൻമാരും കൊല്ലപ്പെട്ടിട്ടുണ്ട്.\nവ്യോമസേനയും കരസേനയും അക്രമണം തുടങ്ങിയതായി ഇസ്രയേൽ സൈന്യം അറിയിച്ചു. 7000ത്തോളം ഇസ്രയേലി സൈന്യവും അതിർത്തിയിൽ തമ്പടിച്ചിട്ടുണ്ട്. ഇതോടെ മേഖല യുദ്ധസമാനമായി മാറി. 2014-നുശേഷം ഇസ്രയേലും പലസ്തീനും തമ്മിലുള്ള ഏറ്റുമുട്ടൽ ഇത്രയും രൂക്ഷമാകുന്നത് ഇതാദ്യമാണ്.\nകഴിഞ്ഞ ആഴ്ച ജറുസലേമിലെ അൽ അക്സ പള്ളി വളപ്പിലുണ്ടായ സംഘർഷമാണ് ഇപ്പോൾ യുദ്ധസമാനമായ സാഹചര്യത്തിലേക്ക് മാറിയത്.കടുത്ത തിരിച്ചടി നേരിടേണ്ടിവരുമെന്ന് ഇസ്രയേല് പ്രധാനമന്ത്രി ബെഞ്ചമിൻ നെതന്യാഹു മുന്നറിയിപ്പു നൽകിയിട്ടുണ്ട്. എന്നാൽ, ആക്രമണത്തിനു മുതിർന്നാൽ പ്രതിരോധിക്കാൻ തയ്യാറാണെന്ന് ഹമാസ് നേതാവ് ഇസ്മായിൽ ഹാനിയെ പ്രതികരിച്ചു.\nഇസ്രയേലിലെ അഷ്‌കലോണില് ഹമാസിന്റെ റോക്കാറ്റാക്രമണത്തില് മലയാളിയായ സൗമ്യയും കഴിഞ്ഞ ദിവസം കൊല്ലപ്പെട്ടിരുന്നു. 580 പേർക്ക് പരിക്കേറ്റതായും ഗാസ ആരോഗ്യമന്ത്രാലയം അറിയിച്ചു. ഏറ്റുമുട്ടൽ തുടങ്ങി നാല് ദിവസത്തിനിടയിലെ കണക്കാണിത്.


വെള്ളച്ചാട്ടത്തിൽ കുളിച്ചും കാട്ടിൽ കറങ്ങി നടന്നും മഞ്ജു സുനിച്ചനും കുട്ടുകാരിം..!! വീഡിയോ ട്രെന്ഡിങ്ങിൽ… – GoldKerala.com\nവെള്ളച്ചാട്ടത്തിൽ കുളിച്ചും കാട്ടിൽ കറങ്ങി നടന്നും മഞ്ജു സുനിച്ചനും കുട്ടുകാരിം..!! വീഡിയോ ട്രെന്ഡിങ്ങിൽ…\nസോഷ്യൽ മീഡിയ നിന്ന് ഒരുപാട് മോശം അനുഭവങ്ങൾ നേടിയിട്ടുള്ള ആളാണ് മഞ്ജു സുനിച്ചൻ. ഒളിഞ്ഞും തെളിഞ്ഞും താരത്തെ മോശമായി ചിത്രീകരിക്കുന്ന അഭിപ്രായം ആണ് സോഷ്യൽ മീഡിയയിൽ നിറയെ. സൈബർ ആക്രമണം ഏറ്റവും കൂടുതൽ നേരിടുന്ന ഒരാൾ കൂടി ആണ് മഞ്ജു. നിറത്തിന്റെ പേരിൽ പോലും താരം ഒരുപാട് അപമാനം സഹിച്ചിട്ടുണ്ട്. പലതിനും പ്രതികരണം നൽകാൻ താരം തന്നെ രംഗത്ത് എത്തിയിരുന്നു. അഭിനയത്തിന്റെ ആദ്യ പാഠം തുടങ്ങുന്നത് റിയാലിറ്റി ഷോയിൽ നിന്നായിരുന്നു.\nഇപ്പോൾ മലയാള പ്രേക്ഷകർക്ക് ഇടയിൽ നല്ല ഒരു സ്ഥാനം താരത്തിനു ഉണ്ട്. അത്യാവശ്യം തിരക്കുള്ള താരം ആയ മഞ്ജുവിന് സൂപ്പർ തരങ്ങൾക്ക് ഒപ്പം അഭിനയിക്കാൻ ഉള്ള ഭാഗ്യം ഒക്കെ ലഭിച്ചു. മോഹൻലാൽ, മമ്മൂട്ടി എന്നീ താരങ്ങൾക്കൊപ്പം ഉള്ള നല്ല കഥാപാത്രങ്ങൾ താരത്തെ തേടി എത്തി. ബിഗ്സ്‌ക്രീനിലും മിനിസ്‌ക്രീനിലും ഒരുപോലെ സജീവമാണ് താരം. സോഷ്യൽ മീഡിയയിൽ തന്റെ വിശേഷം എല്ലാം പറഞ്ഞു എപ്പോഴും എത്താറുണ്ട്. വിമർശിക്കുന്ന നിരവധി ആളുകൾ മഞ്ചുവിനെതിരെ സോഷ്യൽ മീഡിയയിൽ ഉണ്ട് എങ്കിലും തന്നെ സ്നേഹിക്കുന്ന ആരാധകർക്ക് വേണ്ടി വിശേഷങ്ങളുമായി മഞ്ജു എത്തും .\nതാരം ഇടുന്ന പോസ്റ്റുകൾക്കുള്ള പലപ്പോഴും വളരെ മോശം അഭിപ്രായം ആണ് ലഭിക്കുന്നത്. അതിനുള്ള മറുപടി ആയി മഞ്ജു എത്താനും മറക്കില്ല. .മഞ്ജുവിന്റെ ബ്ലാക്കീസ് എന്ന യൂട്യൂബ് ചാനലും ആളുകൾക്ക് സുപരിചിതം ആണ്. അതിലെ വിഡിയോയും പലപ്പോഴും സൈബർ ആക്രമണം നേടാറുണ്ട്. .അടുത്ത സമയത്ത് തന്റെ ശരീരത്തിൽ ടാറ്റൂ ചെയ്യുന്ന വീഡിയോ അപ്‌ലോഡ് ചെയ്താപ്പോൾ വളരെ മോശം പ്രതികരണം ആയിരുന്നു ലഭിച്ചിരുന്നത്. അങ്ങേയറ്റം മോശം അഭിപ്രായങ്ങൾ ആയി ചിലർ എത്തി. .എന്നാൽ അതൊക്കെ ഒരു വിഷയമേ അല്ല തനിക്ക് എന്ന മട്ടാണ് പലപ്പോഴും മഞ്ജുവിന് . പുതിയ വീഡിയോ ആയി വീണ്ടും മഞ്ജു എത്തിയിരിക്കുക ആണ് . മഞ്ജുവിന്റെ സുഹൃത്തായ സിമിക്കൊപ്പം ഇടുക്കിയിലെ കുളമാവ് പോയതിന്റെ വ്ലോഗ് വിഡിയോ ആണ് മഞ്ജു പങ്കു വച്ചിരിക്കുന്നത് .വെള്ളച്ചാട്ടത്തില് കുളിച്ചും മറ്റും കാട്ടിൽ കൂടി സന്തോഷപൂർവ്വം നടക്കുന്ന വിഡിയോ ആണ് മഞ്ജു പോസ്റ്റ് ചെയ്ത്തത്. നിമിഷങ്ങൾ കൊണ്ട് വീഡിയോ ട്രെൻഡിംഗ് ആയി.\nസാരി ഉടുക്കുമ്പോൾ വയറു കാണുന്നതല്ല ഷൊർട്‌സ് ധരിക്കുമ്പോൾ കാലുകൾ കാണുന്നതാണ് ഇവിടെ പലർക്കും പ്രശ്നം…!!!\nകടൽക്കരയിൽ വെറൈറ്റി ഫോട്ടോഷൂട്ടുമായി പ്രിയതാരം സാനിയ ഇയ്യപ്പൻ… ചിത്രങ്ങൾ കണ്ട് നോക്കു


ദീപം തെളിക്കലിനൊരുങ്ങി രാജ്യതലസ്ഥാനം; പ്രധാനമന്ത്രി ആഹ്വാനം ചെയ്ത ദിയാ ജലാവോ ഇന്ന് |\nDelhi, First Published 5, Apr 2020, 9:10 AM\nജനതാ ക‍ർഫ്യൂവില് കയ്യടിച്ചും പാത്രങ്ങൾ കൂട്ടിയടിച്ചും ആരോഗ്യപ്രവര്‍ത്തകര്‍ക്ക് രാജ്യം അഭിവാദ്യം അര്‍പ്പിച്ചു. വീണ്ടും ലോക്ക് ഡൗൺ കാലത്ത് ദീപം തെളിക്കാനുള്ള ആഹ്വാനത്തിൽ പങ്കുചേരാൻ ഒരുങ്ങുകയാണ് രാജ്യതലസ്ഥാനം.\nദില്ലി: കൊവിഡ് പ്രതിരോധത്തിന്റെ ഭാഗമായി പ്രധാനമന്ത്രി നരേന്ദ്രമോദി ആഹ്വാനം ചെയ്ത് ദിയാ ജലാവോ പരിപാടിക്കുള്ള ഒരുക്കത്തിലാണ് രാജ്യതലസ്ഥാനം. കൊവിഡിലെ ഇരുട്ടകറ്റാനുള്ള പ്രധാനമന്ത്രിയുടെ നിര്‍ദ്ദേശം അതിന്‍റെ ഉദ്ദേശ്യലക്ഷ്യത്തിലെത്തുമെന്നാണ് ഒരു വിഭാഗത്തിന്‍റെ അഭിപ്രായം.\nജനതാ ക‍ർഫ്യൂവില് കയ്യടിച്ചും പാത്രങ്ങൾ കൂട്ടിയടിച്ചും ആരോഗ്യപ്രവര്‍ത്തകര്‍ക്ക് രാജ്യം അഭിവാദ്യം അര്‍പ്പിച്ചു. വീണ്ടും ലോക്ക് ഡൗൺ കാലത്ത് ദീപം തെളിക്കാനുള്ള ആഹ്വാനത്തിൽ പങ്കുചേരാൻ ഒരുങ്ങുകയാണ് ഇവര്. സാമൂഹിക അകലം പാലിച്ച് പരിപാടിയിൽ പങ്കെടുക്കാനാണ് തീരുമാനം. വിവിധ റസിഡന്‍സ് അസോസിയേഷനുകള് ഇതുമായി ബന്ധപ്പെട്ട തയ്യാറെടുപ്പിലാണ്.\nജനതാ കര്‍ഫ്യൂവില് ജനങ്ങള് പുറത്തിറങ്ങിയത് ആശങ്കയുണര്‍ത്തിയിരുന്നു. ആരും പുറത്തിറങ്ങരുതെന്ന പ്രധാനമന്ത്രിയുടെ നിര്‍ദ്ദേശം അനുസരിച്ച് പരിപാടിയില് പ്രാതിനിധ്യം അറിയിക്കുമെന്നാണ് ഇവര് പറയുന്നത്. പക്ഷേ സമൂഹമാധ്യമങ്ങളിലടക്കം നിരവധി പേര് പ്രധാനമന്ത്രിയുടെ ആഹ്വാനത്തെ വിമര്‍ശിക്കുന്നുമുണ്ട്.\nLast Updated 5, Apr 2020, 9:27 AM


ഉന്നാവോ കേസ്: പ്രതിഷേധങ്ങള്‍ക്കു മുന്നില് മുട്ടുമടക്കി സര്‍ക്കാര്, ബി.ജെ.പി എം.എല്.എ കസ്റ്റഡിയില് • Suprabhaatham\nഉന്നാവോ കേസ്: പ്രതിഷേധങ്ങള്‍ക്കു മുന്നില് മുട്ടുമടക്കി സര്‍ക്കാര്, ബി.ജെ.പി എം.എല്.എ കസ്റ്റഡിയില്\nApril 13, 2018 | 8:22 am IST\nലഖ്‌നൗ: യു.പിയിലെ ഉന്നാവോയില് പതിനേഴുകാരിയെ ബലാത്സംഗം ചെയ്ത സംഭവത്തില് രാജ്യവ്യാപകമായ പ്രതിഷേധങ്ങള്‍ക്കു മുന്നില് ഒടുവില് യു.പി സര്‍ക്കാര് മുട്ടു മടക്കി.\nകുറ്റാരോപിതനായ ബി.ജെ.പി എം.എല്‍എ കുല്‍ദീപ് സിങ് സെംഗറിനെ കസ്റ്റഡിയിലെടുത്തു. ഇന്ന് പുലര്‍ച്ചെ നാലരയ്ക്ക് ലക്‌നൗവിലെ വീട്ടില് നിന്നും എം.എല്.എയെ സിബിഐ കസ്റ്റഡിയിലെടുക്കുകയായിരുന്നു.\nരാഹുല് ഗാന്ധിയുടെ നേതൃത്വത്തില് ഇന്നലെ അര്‍ധരാത്രിയില് ഡല്‍ഹിയില് വന് പ്രതിഷേധമുയര്‍ന്നതിന് പിന്നാലെയാണ് നടപടി. കേസില് ഉത്തര്‍പ്രദേശ് സര്‍ക്കാരിനെതിരെ അലഹബാദ് ഹൈക്കോടതി രൂക്ഷ വിമര്‍ശനവുമുയര്‍ത്തിയിരുന്നു.\nവന് തോതിലുള്ള പ്രതിഷേധത്തിന്റെ അടിസ്ഥാനത്തില് വ്യാഴാഴ്ച വൈകുന്നേരമാണ് സി.ബി.ഐ അന്വേഷണം ഏറ്റെടുത്തത്. സംഭവത്തില് ഉന്നാവോയിലെ സെംഗര്, മാഖി എന്നീ പൊലിസ് സ്റ്റേഷനുകളില് രജിസ്റ്റര് ചെയ്ത മൂന്നു കേസുകളാണ് സി.ബി.ഐ ഏറ്റെടുത്തിരിക്കുന്നത്.\nഉന്നാവോയില് പതിനെട്ടുകാരിയെ ബലാത്സംഗം ചെയ്ത സംഭവത്തില് ആദ്യ പരാതി ലഭിച്ചത് കഴിഞ്ഞ വര്‍ഷം ജൂണിലായിരുന്നു. യുവതി തന്നെയാണ് പരാതി നല്‍കിയത്. ഒമ്പത് മാസത്തോളമായി തനിക്ക് എവിടെനിന്നും നീതി ലഭിച്ചില്ലെന്നും പെണ്‍കുട്ടി പറയുന്നു. നീതി കിട്ടിയില്ലെന്നാരോപിച്ച് ഞായറാഴ്ച പെണ്‍കുട്ടിയും പിതാവും മുഖ്യമന്ത്രി യോഗി ആദിത്യനാഥിന്റെ വസതിയിലെത്തി ആത്മഹത്യാ ശ്രമം നടത്തിയതോടെയാണ് സംഭവം വാര്‍ത്തയാകുന്നത്. ഇതിനിടെ പെണ്‍കുട്ടിയുടെ പിതാവ് പൊലിസ് കസ്റ്റഡിയില് കൊല്ലപ്പെടുകയും ചെയ്തു.\nതുടര്‍ന്ന് സര്‍ക്കാര് ആരോപണം അന്വേഷിക്കാന് പ്രത്യേക അന്വേഷണ സംഘത്തെ നിയമിച്ചിരുന്നു. ഈ സംഘം ബുധനാഴ്ച രാത്രി പ്രാഥമിക അന്വേഷണ റിപ്പോര്‍ട്ട് സര്‍ക്കാരിന് കൈമാറി. ഇതിന്റെ അടിസ്ഥാനത്തിലാണ് കേസ് സിബിഐക്ക് വിടാന് സര്‍ക്കാര് തീരുമാനിച്ചത്. അതേസമയം ഡിവിഷന് ബെഞ്ച് കേസ് ഇന്ന് പരിഗണിക്കുന്നുണ്ട്.


Vava Suresh- back again | വാവ സുരേഷ് തിരുമ്പി വന്താച്ച്..! കടിച്ച അണലിയെയും മെഡിക്കൽ കോളേജ് ചികിത്സയുമെല്ലാം മറന്നേക്കൂ..! ആശുപത്രിയിൽ നിന്നും ഡിസ്ചാർജ്ജായി മണിക്കൂറുകൾക്കകം വമ്പൻ മൂർഖനെ പിടിച്ചു കൂടുതൽ കരുത്തോടെ വാവ സുരേഷ്; അരുവിക്കര കളത്തറ വിമല സ്‌കൂളിന് സമീപമുള്ള വീടിനടുത്തു നിന്നും മൂർഖൻ പാമ്പിനെ പിടികൂടിയത് ഉച്ചയ്ക്ക് 11 മണിയോടെ; പാമ്പുകടിയേറ്റതിനു ശേഷം പുറത്തിറങ്ങി ആദ്യത്തെ അതിഥിയുമായുള്ള ചിത്രം ഫേസ്‌ബുക്കിൽ; തനിക്ക് വേണ്ടി പ്രാർത്ഥിച്ച എല്ലാവർക്കും നന്ദിയെന്ന് വാവ സുരേഷ് - MarunadanMalayali.com\nസാലറിചലഞ്ച് സമ്മതപത്രം വാങ്ങി മാത്രം മതി; ദുരിതാശ്വാസ ഫണ്ട് വിനിയോഗം ധവളപത്രം ഇറക്കണമെന്നും മുല്ലപ്പള്ളി\nFebruary 22, 2020 | 07:23 PM IST | Permalink\nതിരുവനന്തപുരം: അണലിയുടെ കടിയേറ്റ് മെഡിക്കൽ കോളേജ് ആശുപത്രിയിൽ മരണത്തോട് മല്ലിട്ടു കഴിഞ്ഞ ശേഷം ജീവിതത്തിലേക്ക് തിരിച്ചു കയറിയ പ്രശസ്ത പാമ്പു പിടുത്തക്കാരൻ വാവ സുരേഷ് മൂർഖനെ പിടിച്ചു വീണ്ടും കളത്തിലിറങ്ങി. അരുവിക്കരയിൽ എത്തിയാണ് വാവ സുരേഷ് മൂർഖനെ പിടികൂടിയത്. ഇന്നലെ ആശുപത്രിയിൽ നിന്നും ഡിസ്ചാർജ്ജായ വാവ ഇന്ന് ഉച്ചയോടെ പാമ്പിനെ പിടിച്ചുകൊണ്ടു കളത്തിലിറങ്ങുകയായിരുന്നു. പിടികൂടിയി മൂർഖൻ പാമ്പുമായി നിൽക്കുന്ന ചിത്രം അദ്ദേഹം ഫേസ്‌ബുക്കിൽ പങ്കുവെച്ചു.\nസുരക്ഷിതമായി പിടികൂടിയ അണലിയെ കുപ്പിയിലാക്കി കൊണ്ടു പോകവേ നേരിൽ കാണാൻ നാട്ടുകാർക്ക് മോഹം; കുപ്പി തുറക്കവേ കൈക്കുഴയിൽ ആഞ്ഞ് കൊത്തി ഉഗ്രവിഷമുള്ള പാമ്പ്; അക്ഷോഭ്യനായി പ്രഥമ ശ്രുശ്രൂഷ താനെ നടത്തി നേരെ മെഡിക്കൽ കോളേജിലേക്ക്; ആന്റി വെനം നൽകി ഐസിയുവിൽ ചികിൽസിക്കുന്ന വാവ സുരേഷ് സാധാരണ നിലയിൽ എത്താൻ 72 മണിക്കൂർ കഴിയണം; പ്രാർത്ഥനകളുമായി മലയാളികളും\nതിരുവനന്തപുരം അരുവിക്കരയിലെ വീട്ടുപറമ്പിൽ നിന്ന് മൂർഖനെ പിടികൂടുന്ന ചിത്രമാണ് വാവ സുരേഷ് തന്റെ ഫേസ്‌ബുക്ക് പേജിൽ പങ്കുവെച്ചത്. ശനിയാഴ്ച രാവിലെ 11 മണിയോടെയാണ് പാമ്പിനെ പിടിക്കാൻ വാവ സുരേഷ് അരുവിക്കരയിലെത്തിയത്. ഡിസ്ചാർജ്ജ് ചെയ്ത് 24 മണിക്കൂറു പോലും ആയിരുന്നില്ല അപ്പോൾ. അരുവിക്കരയ്ക്ക് അടുത്തുള്ള കളത്തറ വിമല സ്‌കൂളിന് സമീപമുള്ള വീടിനടുത്തു നിന്നാണ് മൂർഖൻ പാമ്പിനെ വാവ സുരേഷ് പിടികൂടിയത്. ഇന്ന് രാവിലെ ഇവിടെ പാമ്പിനെ കണ്ടതോടെ വാവ സുരേഷിനെ വിവരം അറിയിക്കുകയായിരുന്നു.\nതുടർന്ന് ആശുപത്രിയിൽ നിന്നും പുറത്തിറങ്ങിയ കാര്യം പോലും അവഗണിച്ച് വിശ്രമം പോലും ഉപേക്ഷിച്ച് നാട്ടുകാരുടെയും കുട്ടികളുടേയും രക്ഷയ്ക്കായി അദ്ദേഹം സ്ഥലത്ത് എത്തുകയായിരുന്നു. വാവ സുരേഷ് എത്തിയപ്പോൾ ഇര വിഴുങ്ങുന്ന അവസ്ഥയിലായിരുന്നു അപ്പോൾ പാമ്പ്. പാമ്പിനെ തന്റെ തനത് ശൈലിയിൽ വാവ പാട്ടിലാക്കുകയായിരുന്നു. വീടിനടുത്ത് പറമ്പിൽ നിന്നാണ് മൂർഖനെ പിടികൂടിയത്. ഇടതുകൈയിൽ പാമ്പിനെ പിടിച്ചു കൊണ്ടാണ് വാവ ചിത്രം പുറത്തുവിട്ടത്. പാമ്പു കടിയേറ്റ് ആശുപത്രിയിൽ ചികിത്സയിൽ കഴിയുന്ന വേളയിൽ തനിക്ക് വേണ്ടി പ്രാർത്ഥിച്ച എല്ലാവർക്കും ഒരായിരം നന്ദി പറയുന്നതായും അദ്ദേഹം ഫേസ്‌ബുക്കിൽ കുറിച്ചു.\nപാമ്പുകടിയേറ്റ് മെഡിക്കൽ കോളേജ് ആശുപത്രിയിൽ ചികിത്സയിലായിരുന്ന വാവ സുരേഷിനെ വെള്ളിയാഴ്ച വൈകുന്നേരത്തോടെയാണ് ഡിസ്ചാർജ് ചെയ്തത്. പാമ്പുപിടിത്തത്തിനിടെ കഴിഞ്ഞ വ്യാഴാഴ്ചയാണ് സുരേഷിന് അണലിയുടെ കടിയേറ്റത്. മെഡിക്കൽ കോളേജ് ആശുപത്രിയിൽ മന്ത്രി കെ കെ ശൈലജ ഇടപെട്ട് സുരേഷിന് സൗജന്യ ചികിത്സയും മുറിയും അനുവദിച്ചിരുന്നു. മന്ത്രിക്കും ആശുപത്രി സൂപ്രണ്ടിനും ഡോക്ടർമാർക്കും മറ്റു ജീവനക്കാർക്കുമെല്ലാം നന്ദി പറഞ്ഞാണ് വാവ സുരേഷ് ആശുപത്രി വിട്ടത്.\nഅതേസമയം വാവ സുരേഷ് പാമ്പുപിടിക്കുന്നതിൽ സന്തോഷമേയുള്ളൂവെന്നും എന്നാൽ സ്വന്തം ജീവനും മറ്റുള്ളവരുടെ ജീവനും അപകടപ്പെടുത്തി കൊണ്ടുള്ള പാമ്പ് പ്രദർശനം അദ്ദേഹം അവസാനിക്കണമെന്നുമാണ് സോഷ്യൽ മീഡിയ ഈ പോസ്റ്റിനോട് പ്രതികരിച്ചത്. അതേസമയം, വാവ സുരേഷ് ശാസ്ത്രീയമായ രീതിയിൽ പാമ്പിനെ പിടിക്കാത്തതിനാലാണ് അപകടങ്ങൾ ഉണ്ടാകുന്നതെന്ന വാദം ശക്തമായിരുന്നു. വാവ സുരേഷിന്റെ പാമ്പുപിടുത്തത്തിലെ മണ്ടത്തരങ്ങൾ ഇനിയെങ്കിലും അവസാനിപ്പിക്കണമെന്ന് ആവശ്യപ്പെട്ട് തിരുവനന്തപുരം മെഡിക്കൽ കോളജിലെ ഡോ. മനോജ് വെള്ളനാടിന്റെ ഫേസ്‌ബുക്ക് പോസ്റ്റ് ചർച്ചയായിരുന്നു. ഇപ്പോഴത്തെ ആശുപത്രി വാസം കഴിഞ്ഞ് പുറത്തിറങ്ങുമ്പോഴെങ്കിലും വാവ സുരേഷ് തന്റെ മണ്ടത്തരങ്ങൾ തിരിച്ചറിയണം എന്നായിരുന്നു ഡോക്ടറുടെ ഫേസ്‌ബുക്ക് കുറിപ്പ്.\nകഴിഞ്ഞ ആഴ്ചയാണ് അണലിയുടെ കടിയേറ്റതിനെ തുടർന്ന് വാവ സുരേഷിനെ തിരുവനന്തപുരം മെഡിക്കൽ കോളേജിൽ പ്രവേശിപ്പിച്ചത്. ഒരു വീട്ടിലെ കിണറിൽ നിന്നും പിടിച്ച അണലിയാണ് വാവയെ കടിച്ചത്. പത്തനംതിട്ട കലഞ്ഞൂർ ഇടത്തറ ജംഗ്ഷനിൽ വച്ചായിരുന്നു സംഭവം. ആശുപത്രിയിൽ വാവ സുരേഷിന് സൗജന്യ ചികിത്സയാണ് നൽകിയത്. കേന്ദ്രമന്ത്രി വി. മുരളീധരനടക്കം വാവയെ ആശുപത്രിയിൽ സന്ദർശിച്ചിരുന്നു. ആശുപത്രിയിൽ നിന്നും പുറത്തിറങ്ങിയാൽ വീണ്ടും കർമ്മ മേഖലയിൽ സജീവമാകുമെന്ന് വാവ സുരേഷ് അറിയിച്ചിരുന്നു. ഇതിന് പിന്നാലെയാണ് വാവ സുരേഷ് പാമ്പു പിടുത്തവുമായി സജീവമായതും.\nവീണ്ടും ആരോഗ്യവകുപ്പിന്റെ വീഴ്ച; എയർപോർട്ടുകളിൽ കോവിഡ് നിരീക്ഷണത്തിന് നിയോഗിച്ച ഡോക്ടർമാർ അടക്കമുള്ള ജീവനക്കാരെ ആശുപത്രികളിൽ ഡ്യൂട്ടിക്കിട്ടു; ഇവർ നിരീക്ഷണത്തിൽ പോകണമെന്ന് ഉത്തരവ് വന്നത് 29 ന്; 22 ന് ഡ്യൂട്ടിയിൽ പ്രവേശിച്ചവരുടെ സ്രവം പരിശോധനയ്ക്ക് അയച്ചത് ഇന്നലെ\nകൊച്ചിയിലെ നിലാരംബർക്ക് ആശ്രയമായി കോവിഡ് കാലത്തും കർമ്മനിരതനായി തെരുവോരം മുകനും സംഘവും; തെരുവിൽ അലയുന്നവരെ അഭയകേന്ദ്രത്തിലെത്തിക്കുക മുരുകന്റെ കർത്തവ്യം; 102 പേരെ അഭയ കേന്ദ്രത്തിലെ സുരക്ഷിത സ്ഥാനത്ത് എത്തിച്ചപ്പോൾ പൊലീസിന്റേയും അകമഴിഞ്ഞ പിന്തുണ; മുടി വെട്ടികൊടുത്തും വൈദ്യസഹായം നൽകിയും സേവനം; കൊച്ചിയിലെ തെരുവിനെ കൈവിടാത്ത തെരുവോരം മുരുകന് കൈയടി


emalayalee.com - ഫോമ കണ്‍വന്‍ഷനില് സാഹിത്യത്തിന് അര്‍ഹമായ അംഗീകാരം നല്‍കും: ഫിലിപ്പ് ചാമത്തില്\nഫിലാഡല്‍ഫിയ: ഡാലസില് 2020-ല് നടക്കുന്ന ഫോമ കണ്‍വന്‍ഷനില് സാഹിത്യത്തിന് അര്‍ഹമായ സ്ഥാനം നല്‍കുമെന്നും സാഹിത്യകാരന്മാരെ ആദരിക്കുമെന്നും ഫോമ പ്രസിഡന്റ് ഫിലിപ്പ് ചാമത്തില്. ലിറ്റററി അസോസിയേഷന് ഓഫ് നോര്‍ത്ത് അമേരിക്കയുടെ (ലാന) റീജണല് കണ്‍വന്‍ഷന്റെ സമാപന യോഗത്തില് പ്രസംഗിക്കുകയായിരുന്നു അദ്ദേഹം.\nകാല് നൂറ്റാണ്ട് മുമ്പ് കേരള ലിറ്റററി സൊസൈറ്റി രുപംകൊണ്ടപ്പോള് മുതല് സാഹിത്യരംഗവുമായി ബന്ധപ്പെട്ട് താന് പ്രവര്‍ത്തിക്കുന്നുണ്ട്. ലാനയുടെ തുടക്കം മുതല് ലാനയുമായും ബന്ധപ്പെട്ടും പ്രവര്‍ത്തിക്കുന്നു. നാട്ടിലും ഇവിടെയുമുള്ള സാഹിത്യകാരന്മാര്‍ക്ക് അര്‍ഹമായ അംഗീകാരം ഫോമ കണ്‍വന്‍ഷനില് നല്‍കാന് തങ്ങള് പ്രതിജ്ഞാബദ്ധരാണ്- അദ്ദേഹം പറഞ്ഞു.\nഅധ്യക്ഷത വഹിച്ച ലാന പ്രസിഡന്റ് ജോണ് മാത്യു ഭാഷയ്ക്കും സംസ്‌കാരത്തിനുമൊപ്പം ഭക്ഷണത്തിന്റെ പ്രാധാന്യവും എടുത്തു പറഞ്ഞു. കണ്‍വന്‍ഷന് മികവുറ്റതാക്കുകയും നല്ല ഭക്ഷണം നല്‍കുകയും ചെയ്ത സംഘാടകരെ അദ്ദേഹം അനുമോദിച്ചു.\nആമുഖ പ്രസംഗം നടത്തിയ സെക്രട്ടറി ജോസന് ജോര്‍ജ് അടുത്തവര്‍ഷം ഡാലസില് നടക്കുന്ന ലാന കണ്‍വന്‍ഷനിലേക്ക് ഏവരേയും സ്വാഗതം ചെയ്തു. സാഹിത്യത്തിനു അര്‍ഹമായ വേദി നല്‍കണമെന്നു ജോസന്, ഫോമ പ്രസിഡന്റിനോട് അഭ്യര്‍ത്ഥിക്കുകയും ചെയ്തു.\nഅശോകന് വേങ്ങശേരിയോടൊപ്പം മുഖ്യ സംഘാടകനായിരുന്ന ജോര്‍ജ് നടവയല് നേരത്തെ പ്രഖ്യാപിച്ചിരുന്ന വേദി അവസാന നിമിഷം മാറ്റേണ്ടിവന്നത് ചൂണ്ടിക്കാട്ടി. അടിയന്തര നിര്‍മ്മാണ പ്രവര്‍ത്തനമായിരുന്നു കാരണം. വേദി നല്‍കിയ സീറോ മലബാര് ചര്‍ച്ചിനേയും അതിനു സഹായിച്ച മോഡി ജേക്കബിനോടും പ്രത്യേകം നന്ദി പറഞ്ഞു.\nഅശോകന് വേങ്ങശേരി പങ്കെടുത്ത എല്ലാവരേയും സ്വാഗതം ചെയ്തു. ഫൊക്കാന- ഇന്ത്യാ പ്രസ് ക്ലബ് എന്നിവയെ പ്രതിനിധീകരിച്ച് സുധാ കര്‍ത്താ ആശംസകള് നേര്‍ന്നു.\nകണ്‍വന്‍ഷന്റെ നെടുംതൂണായിരുന്ന പ്രൊഫ. കോശി തലയ്ക്കല് താന് വന്നപ്പോഴത്തെ അമേരിക്കയിലെ ശുഷ്‌കമായ സാഹിത്യരംഗം അനുസ്മരിച്ചു. ആ സ്ഥിതി മാറി. സാഹിത്യത്തിന്റെ പുഷ്‌കലകാലം രണ്ടു ദശാബ്ദത്തിനുള്ളില് കാണാനായി. ചെറുകഥാ രംഗത്ത് മാത്രമല്ല നോവല് രംഗത്തും വലിയ പുരോഗതിയുണ്ടായി.\nഉള്ളകാര്യം പറയുമ്പോള് വിമര്‍ശനമായി തോന്നി പലരും പിണങ്ങിയ അനുഭവമുണ്ട്. ഒരധ്യാപകന്റെ അഭിപ്രായമാണെന്നു കരുതിയാല് മതി. വിദ്യാര്‍ത്ഥികള് നശിക്കാന് ഒരധ്യാപകനും ആഗ്രഹിക്കില്ലല്ലോ?\nലാന മുന് പ്രസിഡന്റ് ജോസ് ഓച്ചാലില് കൂടുതല് പേര് ലാനയില് അംഗത്വമെടുക്കണമെന്ന് അഭ്യര്‍ത്ഥിച്ചു. മറ്റൊരു മുന് പ്രസിഡന്റായ ഷാജന് ആനിത്തോട്ടം സംഘടനയും സാഹിത്യകാരന്മാരും കൈവരിച്ച നേട്ടങ്ങളും അനുസ്മരിച്ചു.\nസമ്മേളനത്തില് മുഖ്യാതിഥിയായി പങ്കെടുക്കേണ്ടിയിരുന്നത് നാട്ടില് നിന്നുള്ള എഴുത്തുകാരനായ സതീഷ് ബാബു പയ്യന്നൂര് ആയിരുന്നു. ബാഡ്ജും മറ്റും അദ്ദേഹം നാട്ടില് നിന്നു കൊണ്ടുവരാനായിരുന്നു പ്ലാന്. എന്നാല് അദ്ദേഹം വരികയുണ്ടായില്ല. സംഘാടകര് വിമാനത്താവളത്തില് മണിക്കൂറുകള് അദ്ധേഹത്തെ കാത്തുനിന്നു മടങ്ങുകയായിരുന്നു.\n(കൂടുതല് റിപ്പോര്‍ട്ടുകള് പിന്നാലെ)


ഫെലിസിയ യാപ് | Mathrubhumi International Festival of Letters\nആദ്യ നോവലായ യെസ്റ്റര്‍ഡെ പതിമൂന്ന് ഭാഷകളില് പ്രസിദ്ധീകരിച്ചിട്ടുണ്ട്. ഇന്നലെകളെ കുറിച്ച് മാത്രം അറിവുള്ള ഒരു ലോകത്ത് നടക്കുന്ന കൊലപാതകമാണ് നോവലിന്റെ ഇതിവൃത്തം.\nPublished: Jan 24, 2018, 06:51 PM IST\nമലേഷ്യ ചെറുകഥാകൃത്ത്. ക്വാലാലംപുരിലാണ് വളര്‍ന്നത്. സെല് ബയോളജിസ്റ്റ്, യുദ്ധ ചരിത്രകാരി, കാമ്പ്രിഡ്ജിലെ ലെക്ചറര്, ടെക്‌നോളജി ജേണലിസ്റ്റ്, തിയ്യറ്റര് ക്രിട്ടിക് ഫ്രീ മാര്‍ക്കറ്റ് ട്രേഡര്, കാറ്റ്വാക്ക് മോഡല് എന്നീ നിലകളില് പ്രശസ്ത. ലണ്ടനിലാണ് താമസം. ഫേബര് അക്കാദമിയുടെ നോവല് രചനാ പദ്ധതിയില് നിന്ന് പരിശീലനം പൂര്‍ത്തിയാക്കി.\nആദ്യ നോവലായ യെസ്റ്റര്‍ഡെ പതിമൂന്ന് ഭാഷകളില് പ്രസിദ്ധീകരിച്ചിട്ടുണ്ട്. ഇന്നലെകളെ കുറിച്ച് മാത്രം അറിവുള്ള ഒരു ലോകത്ത് നടക്കുന്ന കൊലപാതകമാണ് നോവലിന്റെ ഇതിവൃത്തം. 2017ലെ റൈസിങ് സ്റ്റാര് ഫോര് ഫിക്ഷനായി ദി ഒബ്‌സര്‍വര് തിരഞ്ഞെടുത്തിരുന്നു. യെസ്ര്ഡേയുടെ രണ്ടാം ഭാഗത്തിന്റെ രചനയ്ക്കുള്ള ഒരുക്കത്തിലാണ്.


അറിയണം ബിനീഷ് ബാസ്റ്റിന്റെ ജീവിതം | Bineesh Bastin Life | House | Struggles in Life\n'കൂലിപ്പണിക്കാരനാണ്, പക്ഷേ ആത്മാഭിമാനമുണ്ട്': അറിയണം ബിനീഷ് ബാസ്റ്റിന്റെ ജീവിതം\nമനോരമ ലേഖകൻ November 01, 2019 10:29 AM IST\nഒരു ചെറിയ പക്ഷം മലയാളികളുടെയെങ്കിലും മനസ്സിൽനിന്ന് അയിത്ത മനോഭാവം ഇനിയും മാറിയിട്ടില്ല എന്ന ഓർമപ്പെടുത്തലുമായാണ് ഈ കേരളപ്പിറവി ദിനം എത്തുന്നത്. കോളജ് പരിപാടിയിൽ ക്ഷണിക്കപ്പെട്ട അതിഥിയായിട്ടും ബിനീഷ് ബാസ്റ്റിൻ എന്ന നടൻ വേദിയിൽ അപമാനിക്കപ്പെട്ട സംഭവം വിരൽ ചൂണ്ടുന്നത് ഇതിലേക്കാണ്. പത്താം ക്‌ളാസ് തോറ്റ കൂലിപ്പണിക്കാരന്റെ ജീവിക്കാൻ വേണ്ടിയുള്ള നെട്ടോട്ടത്തിന്റെ കഥയാണ് ബിനീഷിനു പറയാനുള്ളത്. ബിനീഷ് നേരത്തെ പങ്കുവച്ച ജീവിതകഥ ഇവിടെ സംക്ഷിപ്തമായി പുനർപ്രസിദ്ധീകരിക്കുന്നു.\nജീവിക്കാൻ കൂലിപ്പണി മുതൽ സിനിമ വരെ...\nകൊച്ചി തോപ്പുംപടിയിലാണ് വീട്. അച്ഛൻ സെബാസ്റ്റ്യൻ, അമ്മ മരിയ. ഞങ്ങൾ നാലു മക്കൾ. ഇതായിരുന്നു കുടുംബം. കഷ്ടപ്പാടുകളും ദാരിദ്രവും നിറഞ്ഞ കുട്ടിക്കാലമായിരുന്നു എന്റേത്. അപ്പന് ആദ്യം സ്വർണപ്പണിയായിരുന്നു. അത് നഷ്ടമായപ്പോൾ മൽസ്യത്തൊഴിലാളിയായി. എട്ടു വർഷം മുൻപ് അച്ഛൻ മരിച്ചു. അമ്മയാണ് ചെറുപ്പം മുതൽ കഷ്ടപ്പെട്ട് ഞങ്ങളെ വളർത്തി വലുതാക്കിയത്. ബീഡി തെറുപ്പായിരുന്നു അമ്മയുടെ ജോലി. സ്‌കൂൾ കാലത്തുതന്നെ ഞാൻ ചേട്ടന്മാരോടൊപ്പം വീടുപണികൾക്ക് സഹായിയായി പോകുമായിരുന്നു. പെയിന്റിങ്, ഓടുമേയൽ, പിന്നെ ടൈൽസ് പണിയാണ് പ്രധാനം. പത്താം ക്‌ളാസ് തോറ്റപ്പോഴേക്കും അത് പിന്നെ സ്ഥിരം പണിയാക്കി. സഹോദരങ്ങൾ വിവാഹിതരായതോടെ ഓരോരുത്തരും ഭാഗം പറ്റി പിരിഞ്ഞു. ബാക്കിയുള്ള രണ്ടര സെന്റും വീടുമാണ് എനിക്ക് ലഭിച്ചത്. അവിടെയാണ് ഇപ്പോഴും ഞാനും അമ്മയും താമസിക്കുന്നത്.\nഞങ്ങളുടെ പ്രദേശത്ത് അതിനുശേഷം നിർമിച്ച പലവീടുകളും രണ്ടുംമൂന്നും വട്ടം പൊളിച്ചു പണിതിട്ടുണ്ട്. പക്ഷേ ഞങ്ങളുടെ വീട് ഇപ്പോഴും അതേപടി നിലനിൽക്കുന്നു. കാരണം സാമ്പത്തികമാണ് കേട്ടോ. ഉറക്കമിളച്ച് ബീഡി തെറുത്തും ആടിനെ വളർത്തിയുമൊക്കെ അമ്മ സമ്പാദിച്ച പണം കൊണ്ടാണ് വെറും ചായ്പ്പായിരുന്ന വീട്ടിൽ മുറികൾ പടിപടിയായി കൂട്ടിച്ചേർത്തത്. ഇപ്പോൾ എല്ലാം കൂടി നാലുമുറികൾ തട്ടിക്കൂട്ടിയിട്ടുണ്ട്.\nഎല്ലാവർഷവും വീട്ടിൽ ചെറുതായി വെള്ളം കയറുമെങ്കിലും കഴിഞ്ഞ വർഷം വാതിൽപ്പിടി ഉയരത്തിൽ വെള്ളം കയറി. അത് വാർത്തയായപ്പോഴാണ് എന്റെ വീടിന്റെ അവസ്ഥ പുറത്തുള്ളവർ അറിയുന്നത്. പുതിയ വീട് നിർമിച്ചു തരാം എന്നതടക്കം നിരവധി സഹായവാഗ്ദാനങ്ങൾ അതിനുശേഷം ലഭിച്ചു. പക്ഷേ ഞാൻ അതെല്ലാം സ്നേഹപൂർവ്വം നിരസിച്ചു. എനിക്ക് ജോലി ചെയ്തു ജീവിക്കാനുള്ള ആരോഗ്യമുണ്ട്. എന്റെ സ്വന്തം വീട് എന്റെ വിയർപ്പ് കൊണ്ടുതന്നെ സാക്ഷാത്കരിക്കണം, അല്ലെങ്കിൽ അതിൽ കിടക്കുമ്പോൾ ഉറക്കം വരില്ല.\nപാവപ്പെട്ടവനാണ്, പക്ഷേ ആത്മാഭിമാനമുണ്ട്...\nഞാൻ ഒരുപാട് സംവിധായകരുടെ അടുത്ത് ചാൻസ് ചോദിച്ചിട്ടുണ്ട്. അങ്ങനെയാണ് ചെറിയ ചെറിയ വേഷങ്ങൾ ലഭിച്ചു തുടങ്ങിയത്. വിജയ് നായകനായ തെരി എന്ന സിനിമയിൽ ഒരു വേഷം ലഭിച്ചതാണ് വഴിത്തിരിവായത്. അതിനുശേഷം കൂടുതൽ അവസരങ്ങൾ വരാൻ തുടങ്ങി. സമൂഹമാധ്യമങ്ങളിൽ കൂടുതൽ പേർ തിരിച്ചറിയാൻ തുടങ്ങി. അങ്ങനെയാണ് കടകളുടെ ഉദ്ഘാടനത്തിനും കോളജ് പരിപാടികൾക്കും ആളുകൾ വിളിക്കാൻ തുടങ്ങിയത്. പത്തിരുന്നൂറു കോളജുകളിൽ ഞാൻ ഇതിനോടകം അതിഥിയായി പോയിട്ടുണ്ട്. പക്ഷേ എന്റെ ജീവിതത്തിൽ നേരിട്ട ഏറ്റവും വലിയ അപമാനമായിരുന്നു കഴിഞ്ഞ ദിവസം സംഭവിച്ചത്. അത് എന്നുമൊരു വേദനയായി എന്റെ മനസ്സിൽ ഉണ്ടാകും.\nContent Summary: Bineesh Bastin Controversy; Life Behind Reels


സിപിഎം സംസ്ഥാന സെക്രട്ടേറിയറ്റ് ഇന്ന്: മന്ത്രിമാര് ആരൊക്കെ എന്നതിലും ചര്‍ച്ച\nBy Kerala Desk 748\nതിരുവനന്തപുരം: മന്ത്രിസഭാ രൂപീകരണം ചര്‍ച്ച ചെയ്യാന് സിപിഎം സംസ്ഥാന സെക്രട്ടേറിയറ്റ് ഇന്ന് ചേരും. തുടര്‍ഭരണം നേടിയ ശേഷം ആദ്യമായാണ് സിപിഎം സംസ്ഥാന നേതൃയോഗം ചേരുന്നത്. സിപിഎമ്മില് നിന്ന് ആരൊക്കെ മന്ത്രിമാരാകണമെന്ന കാര്യത്തില് പ്രാഥമിക ചര്‍ച്ചകളും യോഗത്തില് ഉണ്ടാകും.\nതിരഞ്ഞെടുപ്പ് ഫലത്തിന്റെ അവലോകനമാണ് മുഖ്യ അജണ്ട. തിരഞ്ഞെടുപ്പ് ഫലം അവലോകനം ചെയ്യുമ്പോള് അപ്രതീക്ഷിതമായുണ്ടായ തിരിച്ചടികള് സംബന്ധിച്ചും പ്രാഥമികമായ ചര്‍ച്ചകള് നടക്കും. കുണ്ടറയിലെ തോല്‍വി പരിശോധിക്കുമെന്ന് മുഖ്യമന്ത്രി പിണറായി വിജയന് തന്നെ വ്യക്തമാക്കിയിട്ടുണ്ട്.\nകോവിഡ് പടരുന്ന സാഹചര്യത്തില് കാവല് മന്ത്രിസഭ തുടരുന്നത് ഗുണകരമല്ലെന്ന വിലയിരുത്തല് സിപിഎമ്മിനുണ്ട്. ഈ സാഹചര്യത്തില് പുതിയ മന്ത്രിസഭയുടെ രൂപീകരണ നടപടികള് വേഗത്തിലാക്കും. അതിനായി സിപിഎം സംസ്ഥാനസമിതി, ഇടതുമുന്നണി യോഗങ്ങള് എത്രയും വേഗം വിളിച്ചുചേര്‍ക്കും. രണ്ട് യോഗങ്ങളുടെയും തീയതി ഇന്ന് തീരുമാനിക്കും.


ED questions incumbent minister for first time in state history: Leader of Opposition\nഅധികാരത്തിലുള‌ള മന്ത്രിയെ ഇ ഡി ചോദ്യം ചെയ്യുന്നത് സംസ്ഥാന ചരിത്രത്തില് ആദ്യമാണ്: പ്രതിപക്ഷനേതാവ്\nനയതന്ത്രബാഗേജില് മതഗ്രന്ഥമോ അതോ സ്വര്‍ണമോ എന്ന് ഇപ്പോഴും വ്യക്തമല്ല. രമേശ് ചെന്നിത്തല പറഞ്ഞു.\nSep 12, 2020, 5:06 PM\nതിരുവനന്തപുരം: ഉന്നതവിദ്യാഭ്യാസ മന്ത്രി കെ.ടി. ജലീലിനെതിരെ വിമര്‍ശനവുമായി പ്രതിപക്ഷനേതാവ് രമേശ് ചെന്നിത്തല. അധികാരത്തിലുള‌ള മന്ത്രിയെ ഇ.ഡി ചോദ്യം ചെയ്യുന്നത് സംസ്ഥാന ചരിത്രത്തില് ആദ്യമാണ്. ജലീലിനെ എന്‍ഫോഴ്‌സ്‌മെന്റ് ചോദ്യം ചെയ്തത് രാജ്യദ്രോഹ കുറ്റത്തിനാണ്. ഇത്തരത്തിലുള‌ള ഒരു മന്ത്രി സ്ഥാനത്ത് തുടരുന്നത് ഭൂഷണമല്ല. ഒന്നും മറച്ച് വയ്ക്കാനില്ലാത്തവര് ഒളിച്ച് പോകുന്നതെന്തിനാണെന്ന് പ്രതിപക്ഷ നേതാവ് ചോദിച്ചു. എന്ത് കൊണ്ട് സ്വന്തം കാറില് മന്ത്രി ഹാജരായില്ല. ശിവശങ്കറിനെതിരെ നടപടിയെടുത്ത മുഖ്യമന്ത്രി ജലീലിനെ ഭയക്കുന്നുവെന്ന് ചെന്നിത്തല ചോദിച്ചു.\nമന്ത്രി ജലീല് കളളം പറയുകയാണ്. പൊതുസമൂഹം ജലീല് കുറ്റം ചെയ്‌തതായി കരുതുന്നു. മന്ത്രി ഈ കേസില് അകപ്പെട്ടിരിക്കുന്നു എന്നത് വ്യക്തമാണ്. നയതന്ത്രബാഗേജില് മതഗ്രന്ഥമോ അതോ സ്വര്‍ണമോ എന്ന് ഇപ്പോഴും വ്യക്തമല്ല. രമേശ് ചെന്നിത്തല പറഞ്ഞു.\nഎല്ലാ അഴിമതിക്കും കുടപിടിക്കുന്ന ഒരു മുഖ്യമന്ത്രിയായി പിണറായി വിജയന് മാറിയിരിക്കുന്നു. എല്ലാ അഴിമതിയുടെയും പ്രഭവകേന്ദ്രം മുഖ്യമന്ത്രിയുടെ ഓഫീസാണ്. ഈ സര്‍ക്കാര് അഴിമതിയിലും സ്വജനപക്ഷപാതത്തിലും മുങ്ങി. അതിനാല് മന്ത്രിസഭ തന്നെ രാജി വയ്ക്കണമെന്ന് ചെന്നിത്തല ആവശ്യപ്പെട്ടു.\nമുഖ്യമന്ത്രിക്ക് അധികാരത്തില് തുടരാനുളള അവകാശം നേരത്തെ നഷ്‌ടമായി. തുടര്‍ന്ന് ഓരോ മന്ത്രിമാര്‍ക്കും അധികാരത്തില് തുടരാനുളള അവകാശം നഷ്‌മാകുകയാണ്. ഇത് കേരളസമൂഹം വിലയിരുത്തും. അധികാരത്തില് തുടരാനുളള ധാര്‍മ്മികമായ അവകാശം ഈ സര്‍ക്കാരിന് നഷ്‌ടമായി. ഒരിടത്ത് പാര്‍ട്ടി സെക്രട്ടറിയുടെ മകന്റെ നേതൃത്വത്തില് മയക്കുമരുന്ന് കളളക്കടത്ത് നടക്കുമ്ബോള് മറുഭാഗത്ത് മുഖ്യമന്ത്രിയുടെ ഓഫീസുമായി ഇടപെട്ട് സ്വര്‍ണക്കടത്ത് നടത്തുന്നതായാണ് കാണുന്നതെന്നും ചെന്നിത്തല വാര്‍ത്താ സമ്മേളനത്തില് പറഞ്ഞു.


ആവേശം അവസാന മിനിറ്റ് വരെ; ബെംഗളൂരു - ഒഡിഷ മത്സരം സമനിലയില് | ISL 2020-21 Bengaluru FC against Odisha FC\nആവേശം അവസാന മിനിറ്റ് വരെ; ബെംഗളൂരു - ഒഡിഷ മത്സരം സമനിലയില്\nPublished: Jan 24, 2021, 04:26 PM IST Updated: Jan 24, 2021, 09:36 PM IST\nമത്സരത്തിന്റെ അവസാന 10 മിനിറ്റ് ആവേശം നിറഞ്ഞതായിരുന്നു. നിര്‍ഭാഗ്യം കൊണ്ട് ബെംഗളൂരുവിന്റെ നാലിലേറെ അവസരങ്ങള് ഗോളാകാതെ പോയി\nഫത്തോര്‍ഡ: ആവേശം അവസാന മിനിറ്റ് വരെ നീണ്ടുനിന്ന ബെംഗളൂരു - ഒഡിഷ മത്സരം സമനിലയില്. എട്ടാം മിനിറ്റില് ഡിയഗോ മൗറീസിയോ നേടിയ ഗോളിന് 82-ാം മിനിറ്റില് എറിക് പാര്‍ത്താലുവിലൂടെ മറുപടി നല്‍കിയ ബെംഗളൂരു സമനില പിടിക്കുകയായിരുന്നു.\nമത്സരത്തിന്റെ തുടക്കം മുതല് തന്നെ മികച്ച മുന്നേറ്റങ്ങള് നടത്തിയ ബെംഗളൂരുവിനെ ഞെട്ടിച്ച് എട്ടാം മിനിറ്റില് ഒഡിഷ മുന്നിലെത്തി. ജെറി പെട്ടെന്നെടുത്ത ഫ്രീ കിക്കില് നിന്നായിരുന്നു ഒഡിഷയുടെ ഗോളിന്റെ പിറവി. ജെറിയുടെ പാസ് സ്വീകരിച്ച് മുന്നേറിയ മാനുവല് ഒന്‍വുവിന്റെ ക്രോസ് ഡിയഗോ മൗറീസിയോ ഗുര്‍പ്രീത് സിങ് സന്ധുവിന് യാതൊരു അവസരവും കൊടുക്കാതെ വലയിലെത്തിക്കുകയായിരുന്നു.\nഗോള് വീണതോടെ ഉണര്‍ന്നു കളിച്ച ബെംഗളൂരു ഏതാനും അവസരങ്ങള് സൃഷ്ടിച്ചെങ്കിലും ഫിനിഷിങ്ങിലെ പിഴവ് വിനയായി. ഒഡിഷ ഗോള്‍കീപ്പര് ആര്‍ഷ്ദീപ് സിങ്ങിന്റെ മികവും ആദ്യ പകുതിയില് നിര്‍ണായകമായി. 38-ാം മിനിറ്റില് എറിക് പാര്‍ത്താലുവിന്റെ ഗോളെന്നുറച്ച ഷോട്ട് രക്ഷപ്പെടുത്തി ആര്‍ഷ്ദീപ് 41-ാം മിനിറ്റില് വീണ്ടും തകര്‍പ്പന് സേവുമായി ഒഡിഷയുടെ രക്ഷകനായി. കോര്‍ണറില് നിന്നുള്ള രാഹുല് ബേക്കെയുടെ ഹെഡര് താരം രക്ഷപ്പെടുത്തുകയായിരുന്നു.\nരണ്ടാം പകുതിയുടെ തുടക്കത്തില് ഒഡിഷ ആക്രമണങ്ങള് നടത്തിയെങ്കിലും പിന്നീട് ബെംഗളൂരു മികച്ച ആക്രമണങ്ങളുമായി കളംനിറഞ്ഞു. രണ്ടാം പകുതിയിലും നിരവധി തവണ ആര്‍ഷ്ദീപ് ഒഡിഷയുടെ രക്ഷയ്‌ക്കെത്തി. 48, 52, 75 മിനിറ്റുകളിലും ആര്‍ഷ്ദീപിന്റെ രക്ഷപ്പെടുത്തല് ഒഡിഷയ്ക്ക് തുണയായി.\nബെംഗളൂരുവിന്റെ നിരന്തരമുളള ആക്രമണങ്ങള്‍ക്ക് 82-ാം മിനിറ്റില് ഫലം ലഭിച്ചു. ക്ലെയ്റ്റണ് സില്‍വയുടെ കോര്‍ണറില് തലവെച്ച എറിക് പാര്‍ത്താലു ബെംഗളൂരുവിന്റെ സമനില ഗോള് നേടി.\nമത്സരത്തിന്റെ അവസാന 10 മിനിറ്റ് ആവേശം നിറഞ്ഞതായിരുന്നു. നിര്‍ഭാഗ്യം കൊണ്ട് ബെംഗളൂരുവിന്റെ നാലിലേറെ അവസരങ്ങള് ഗോളാകാതെ പോയി.\nഇതിനിടെ 90-ാം മിനിറ്റില് ജെറിയുടെ ഷോട്ട് രക്ഷപ്പെടുത്തിയ ഗുര്‍പ്രീതും ബെംഗളൂരുവിന്റെ രക്ഷകനായി.\nContent Highlights: ISL 2020-21 Bengaluru FC against Odisha FC


PFI demands intervention of Govt to save the life of Abdul Nasar Maudani | മഅ്ദനിയുടെ ജീവൻ രക്ഷിക്കാൻ കേന്ദ്ര-സംസ്ഥാന സർക്കാരുകൾ അടിയന്തരമായി ഇടപെടണം; ആരോഗ്യനില അതീവഗുരുതരമായി തുടരുന്ന പിഡിപി നേതാവിനെ കേരളത്തിൽ എത്തിച്ച് വിദഗ്ധ ചികിത്സ നൽകണമെന്നും പോപുലർ ഫ്രണ്ട് ഓഫ് ഇന്ത്യ - MarunadanMalayalee.com\nJanuary 16, 202110:06 PM IST Permalink\nകോഴിക്കോട്: പിഡിപി നേതാവും പണ്ഡിതനുമായ അബ്ദുന്നാസർ മഅ്ദനിയുടെ ജീവൻ രക്ഷിക്കുന്നതിന് മികച്ച ചികിൽസ ഉറപ്പാക്കാൻ കേന്ദ്ര-സംസ്ഥാന സർക്കാരുകൾ അടിയന്തരമായി ഇടപെടണമെന്ന് പോപുലർ ഫ്രണ്ട് ഓഫ് ഇന്ത്യ സംസ്ഥാന എക്‌സിക്യൂട്ടീവ് കൗൺസിൽ പ്രമേയത്തിലൂടെ ആവശ്യപ്പെട്ടു. ആരോഗ്യനില അതീവ ഗുരുതരമായി തുടരുന്ന അബ്ദുന്നാസർ മഅ്ദനിക്ക് വിദഗ്ധ ചികിൽസ നൽകാൻ കേന്ദ്രവും കേരള, കർണാടക സർക്കാരുകളും അടിയന്തര നടപടി സ്വീകരിക്കണം.\nനീതി നിഷേധത്തിന്റെ ഇരയായി കർണാടകയിൽ തടവിൽ കഴിയുന്ന മഅ്ദനി വിവിധ രോഗങ്ങളാൽ ഗുരുതരമായ അവസ്ഥയിലാണ്. വൃക്കസംബന്ധമായ അസുഖങ്ങളെ തുടർന്ന് അടുത്തിടെ ശസ്ത്രക്രിയ നടത്തിയിരുന്നു. എന്നാൽ രക്തസമ്മർദത്തിലെ ഏറ്റക്കുറച്ചിലും മറ്റ് ശാരീരിക അസ്വസ്ഥതകളും തുടരുന്നതിനാൽ വിദഗ്ദ ചികിൽസ ലഭ്യമാക്കാത്ത പക്ഷം അദ്ദേഹത്തിന്റെ ജീവൻ അപകടത്തിലായേക്കാവുന്ന സാഹചര്യമാണ് നിലവിലുള്ളത്. അദ്ദേഹത്തെ കേരളത്തിലെത്തിച്ച് വിദഗ്ധ ചികിൽസ ലഭ്യമാക്കണം. ഇതിനായി സംസ്ഥാന സർക്കാർ ശക്തമായ ഇടപെടൽ നടത്തണം. കർണാടകത്തോടും കേന്ദ്രത്തോടും ഇക്കാര്യം ആവശ്യപ്പെടണം.\nരാജ്യത്ത് തുല്യതയില്ലാത്ത നീതിനിഷേധത്തിന്റെ ഇരയായി അബ്ദുന്നാസർ മഅ്ദനി മാറിയിരിക്കുകയാണ്. തങ്ങളുടെ രാഷ്ട്രീയ ലക്ഷ്യങ്ങൾക്കായി മഅ്ദനിയെ തരാതരം ഉപയോഗിച്ച ഇരുമുന്നണികളും ഇപ്പോൾ പുലർത്തുന്ന മൗനം തികഞ്ഞ വഞ്ചനയാണ്. അദ്ദേഹത്തോട് മനുഷ്യത്വ രഹിതമായ സമീപനം ഭരണകൂടവും കോടതികളും തുടരുന്നത് പ്രതിഷേധാർഹമാണ്. ബാംഗ്ലൂർ സ്ഫോടനക്കേസിൽ വിചാരണ ഉടൻ പൂർത്തിയാക്കുമെന്ന് സുപ്രീം കോടതിയിൽ കർണാടക സർക്കാർ നൽകിയ ഉറപ്പ് അനന്തമായി നീളുകയാണ്. ഈ സാഹചര്യത്തിൽ അദ്ദേഹത്തിന് അടിയന്തര ചികിൽസ ലഭ്യമാക്കുകയെന്നത് സർക്കാരിന്റെ ബാധ്യതയാണ്. സംസ്ഥാന സർക്കാർ ഇതിന് മുൻകൈയെടുക്കണമെന്നും സംസ്ഥാന എക്‌സിക്യൂട്ടീവ് യോഗം ആവശ്യപ്പെട്ടു.


മധ്യവയസ്കനെ വെട്ടിപ്പരിക്കേൽപ്പിച്ച കേസിൽ പഞ്ചായത്ത് അംഗത്തെ പുനലൂർ പൊലീസ് അറസ്റ്റ് ചെയ്തു\nHOME/ STATE/ KOLLAM/PUNALUR POLICE ARRESTED PANCHAYAT MEMBER CASE MUTILATING A MIDDLE AGED MAN\nPublished on: Jan 14, 2022, 8:11 PM IST\nകൊല്ലം കരവാളൂർ ഗ്രാമപഞ്ചായത്തിലെ വെഞ്ചേമ്പ് വാർഡ് മെമ്പറായ വെഞ്ചേമ്പ് നിരപ്പിൽ വീട്ടിൽ പ്രദീപ് (44) ആണ് പുനലൂർ ആണ് അറസ്റ്റിലായത്. ഇയാള് നിരവധി ക്രിമിനൽ കേസുകളിൽ പ്രതിയാണ്.\nകൊല്ലം: മധ്യവയസ്കനെ വെട്ടിപ്പരിക്കേൽപ്പിച്ച കേസിൽ പഞ്ചായത്ത് അംഗത്തെ പുനലൂർ പൊലീസ് അറസ്റ്റ് ചെയ്തു. കൊല്ലം കരവാളൂർ ഗ്രാമപഞ്ചായത്തിലെ വെഞ്ചേമ്പ് വാർഡ് മെമ്പറായ വെഞ്ചേമ്പ് നിരപ്പിൽ വീട്ടിൽ പ്രദീപ് (44) ആണ് പുനലൂർ ആണ് അറസ്റ്റിലായത്. ഇയാള് നിരവധി ക്രിമിനൽ കേസുകളിൽ പ്രതിയാണ്.\nവെഞ്ചേമ്പ് വേലൻകോണം അക്ഷയ ഭവനിൽ സുനിൽ കുമാറിനെ ഡിസംബർ 27ാം തിയതി വൈകിട്ട് വേലൻകോണം ജംഗ്ഷനിൽ വച്ച് മറ്റു രണ്ടുപേരോടൊപ്പം എത്തി വെട്ടി പരിക്കേൽപ്പിക്കുകയായിരുന്നു. ആക്രമണത്തിൽ സുനിലിന്‍റെ തലയ്ക്ക് പരിക്കേൽക്കുകയും കൈക്ക് പൊട്ടൽ സംഭവിക്കുകയും ചെയ്തു.\nAlso Read: കൊവിഡ് വ്യാപനം; സംസ്ഥാനത്തെ സ്‌കൂളുകള് വീണ്ടും അടയ്ക്കും\nസുനിലിന്‍റെ കുടുംബത്തെക്കുറിച്ച് പ്രദീപ് വാട്സ്ആപ്പ് ഗ്രൂപ്പിൽ നടത്തിയ മോശം പരാമർശത്തെ തുടർന്ന് സുനിൽ പുനലൂർ പൊലീസ് സ്റ്റേഷനിൽ പരാതി നൽകിയതാണ് ആക്രമണത്തിന് കാരണം. പുനലൂർ ഡിവൈ.എസ്.പി .ബി. വിനോദിന്‍റെ നേതൃത്വത്തിൽ കേസ് അന്വേഷണം ഊർജ്ജിതമാക്കി പൊലീസ് കുഞ്ചാണ്ടി മുക്കിൽ നിന്നും പ്രതിയെ പൊലീസ് പിടികൂടുകയായിരുന്നു. കോടതിയിൽ ഹാജരാക്കിയ പ്രതിയെ റിമാൻഡ് ചെയ്തു.


കെഎസ്ആർടിസി സ്കൂൾ ബോണ്ട് സർവ്വീസ്; കുറഞ്ഞ വാടക 20 ദിവസത്തേയ്ക്ക് ഒന്നര ലക്ഷം രൂപ | Malayali Express\nHomeKeralaകെഎസ്ആർടിസി സ്കൂൾ ബോണ്ട് സർവ്വീസ്; കുറഞ്ഞ വാടക 20 ദിവസത്തേയ്ക്ക് ഒന്നര ലക്ഷം രൂപ\nതിരുവനന്തപുരം: കെഎസ്ആർടിസി സ്കൂൾ ബോണ്ട് സർവ്വീസ് കുറഞ്ഞ വാടക 20 ദിവസത്തേയ്ക്ക് ഒന്നര ലക്ഷം രൂപ. ഗതാഗതമന്ത്രി പുറത്ത് ഇറക്കിയ സ്‌കൂള് ബസ് പ്രോട്ടോക്കോളിലെ മൂന്നാമത്തെ നിര്‍ദ്ദേശം ഇങ്ങനെ ‘നിലവിലെ സാഹചര്യത്തില് KMVR 221 പ്രകാരം പന്ത്രണ്ട് വയസ്സുവരെ പ്രായമുള്ളവര്‍ക്ക് ഒരു സീറ്റില് രണ്ടു കുട്ടുകള്‍ക്ക് ഇരിക്കാം എന്ന ഇളവ് ഒഴിവാക്കേണ്ടതാണ്. ഒരു സീറ്റില് ഒരു കുട്ടിക്ക് മാത്രമായി നിജപ്പെടുത്തണം\nകെഎസ്ആര്‍ടിസി സ്‌കൂള് ബസുകളായി ഓടിക്കുന്ന ബോണ്ട് സര്‍വ്വീസുകള്‍ക്കുള്ള മാര്‍ഗനിര്‍ദ്ദേശത്തില് പറയുന്നത്, ഒരു ട്രിപ്പില് കുറഞ്ഞത് 40 കുട്ടികള്‍ക്ക് ഇരുന്ന് യാത്ര ചെയ്യാം. സ്‌കൂളുകള് സ്വന്തം ബസില് കുട്ടികളെ കൊണ്ട് വരണമെങ്കില് കോവിഡ് മാനദണ്ഡങ്ങള് നിര്‍ബന്ധമായി പാലിക്കണമെന്നാണ് ഗതാഗത വകുപ്പിന്റെ പ്രോട്ടോക്കോള്. ഒരു് സീറ്റില് ഒരാള്‍ക്ക് മാത്രമാണ് സ്‌കൂള് ബസുകളില് ഇരിക്കാന് അനുമതി. എന്നാല് കെഎസ്ആര്‍ടിസി ബസുകള് സ്‌കൂളുകള്‍ക്ക് വിട്ട് നല്‍കുമ്പോള് അത്തരം നിബന്ധനകള് ഒന്നും ഇല്ലെന്ന് ചുരുക്കം.കൂടാതെ സ്‌കൂളിലെ ജീവനക്കാര്‍ക്കും യാത്ര ചെയ്യാം.\nശനിയാഴ്ചയും ക്ലാസ് ഉണ്ടാകുമെന്ന വിദ്യാഭ്യാസ വകുപ്പ് തീരുമാനം കെഎസ്ആര്‍ടിസി അറിഞ്ഞിട്ടില്ല. 20 ദിവസത്തേയ്ക്കാണ് നിരക്ക് നിശ്ചയിച്ചത്. നിരക്ക് ഇങ്ങനെ. ദിവസം 100 കിലോമീറ്ററിന് 7500 രൂപ അടയ്ക്കണം. 20 ദിവസത്തേയ്ക്ക് ഒന്നര ലക്ഷം രൂപ. തുടര്‍ന്നുള്ള 20 കിലോമീറ്ററിന് പ്രതിദിനം 500 രൂപ നിരക്കില് വാടക ഉയരും. 200 കിലോമീറ്റര് ഒര് ദിവസം ഓടിയാല് 20 ദിവസത്തേയ്ക്ക് രണ്ട് ലക്ഷം രൂപ സ്‌കൂള് അധികൃതര് വാടകയായി നല്‍കണം.\nദിവസം നാല് ട്രിപ്പ് വരെ പോകും.വനിത കണ്ടക്ടര്‍മാര്‍ക്കാകും സ്‌കൂള് ബോണ്ട് ബസിലെ ഡ്യൂട്ടി. ഡീസല് വില വര്‍ധിക്കുന്നതനുസരിച്ച് ബോണ്ട് സര്‍വീസ് നിരക്കിലും മാറ്റം വരുത്തുമെന്നും കെഎസ്ആര്‍ടിസി മുന്നറിയിപ്പ് നല്‍കുണ്ട്.\nബോണ്ട് സര്‍വ്വീസ് മാനദണ്ഡങ്ങളും വാടകയും നിശ്ചയിച്ച് കെഎസ്ആര്‍ടിസി ഉത്തരവ് ഇറക്കി. സ്‌കൂളുകള് ഒരു മാസത്തെ തുക മുന്‍കൂറായി നല്‍കണം. ഓരോ മാസവും അഞ്ചാം തീയതിയ്ക്ക് മുന്‍പ് തുക നല്‍കണം. അല്ലെങ്കില് സര്‍വ്വീസ് മുന്നറിയിപ്പ് ഇല്ലാതെ നിര്‍ത്തുമെന്നും കെഎസ്ആര്‍ടിസി അറിയിക്കുന്നു.\nസ്‌കൂളിന്റെ പേര് ബസ്സുകളില് എഴുതി പ്രദര്‍ശിപ്പിക്കും. സ്‌കൂളുകള് ആവശ്യപ്പെടുന്ന മുറയ്ക്കു സൂപ്പര് ക്ലാസ് എ.സി ബസ്സുകളും കെ.എസ്.ആര്.ടി.സി അനുവദിക്കും. ഡീസല് വില ലിറ്ററിന് 110 രൂപ എന്ന നിരക്കിലാണ് ഇപ്പോഴത്തെ നിരക്ക് നിശ്ചയിച്ചത്. വില 110 ന് മുകളില് പോയാല് ഇനിയും നിരക്ക് ഉയര്‍ത്തുമെന്നും ഉത്തരവില് പറയുന്നു.\nPrevious articleപ്രസംഗവേദിയിലെ ബുള്ളറ്റ് പ്രൂഫ് കവചം എടുത്തുമാറ്റി; കശ്മീര് ജനതയോട് നേരിട്ട് സംസാരിക്കണമെന്ന് അമിത് ഷാ\nNext articleമദ്യപിച്ച് ഭാര്യയെ തല്ലുന്നുവെന്ന് പരാതി; അന്വേഷിക്കാനെത്തിയ പൊലീസ് ഭര്‍ത്താവിന്റെ ജീവന് രക്ഷിച്ചു\n35 വികസിത രാജ്യങ്ങളിൽ ദയനീയമായ സാഹചര്യങ്ങളുള്ള ആറാമത്തെ രാജ്യം കാനഡ


പുതിയ വേരിയന്റില് റിയല്‍മി സി12 | Future Kerala\nപുതിയ വേരിയന്റില് റിയല്‍മി സി12\n4 ജിബി റാം, 64 ജിബി സ്റ്റോറേജ് വേരിയന്റ് അവതരിപ്പിച്ചു\nന്യൂഡെല്‍ഹി: റിയല്‍മി സി12 സ്മാര്‍ട്ട്‌ഫോണിന്റെ പുതിയ4ജിബി റാം, 64 ജിബി സ്റ്റോറേജ് വേരിയന്റ് ഇന്ത്യയില് അവതരിപ്പിച്ചു. കഴിഞ്ഞ വര്‍ഷം ഓഗസ്റ്റിലാണ് റിയല്‍മി സി12 ഇന്ത്യയില് ആദ്യമായി അവതരിപ്പിച്ചത്. എന്നാല്3ജിബി റാം, 32 ജിബി സ്‌റ്റോറേജ് വേരിയന്റ് മാത്രമാണ് വില്‍പ്പന നടത്തിയിരുന്നത്. പുതിയ വേരിയന്റിന് ആദ്യ വേരിയന്റിനേക്കാള് ആയിരം രൂപ കൂടുതലാണ്. മറ്റ് സ്‌പെസിഫിക്കേഷനുകളില് മാറ്റമില്ല.\nപുതിയ വേരിയന്റിന് 9,999 രൂപയാണ് ഇന്ത്യയിലെ വില. പവര് ബ്ലൂ, പവര് സില്‍വര് എന്നീ രണ്ട് കളര് ഓപ്ഷനുകളില് റിയല്‍മി വെബ്‌സൈറ്റില് ലഭിക്കും. ആമസോണ്, ഫ്‌ലിപ്കാര്‍ട്ട് എന്നീ ഇ കൊമേഴ്‌സ് പ്ലാറ്റ്‌ഫോമുകളില് വൈകാതെ വില്‍പ്പന ആരംഭിക്കുമെന്ന് പ്രതീക്ഷിക്കുന്നു.\n6.5 ഇഞ്ച് എച്ച്ഡി പ്ലസ് (720,1600) ഐപിഎസ് എല്‍സിഡി പാനലാണ് റിയല്‍മിയുടെ എന്‍ട്രി ലെവല് സ്മാര്‍ട്ട്‌ഫോണിന് നല്‍കിയിരിക്കുന്നത്. 450 നിറ്റ് ആണ് പരമാവധി ബ്രൈറ്റ്‌നെസ്.\nസ്‌ക്രീനിലെ വാട്ടര്‍ഡ്രോപ്പ് സ്‌റ്റൈല് നോച്ചില്5എംപി സെല്‍ഫി കാമറ സ്ഥിതി ചെയ്യുന്നു. 13 എംപി പ്രൈമറി സെന്‍സര്,2എംപി മാക്രോ ലെന്‍സ് എന്നിവ ഉള്‍പ്പെടുന്നതാണ് ചതുരാകൃതിയുള്ള പിറകിലെ കാമറ. തൊട്ടുതാഴെ കപ്പാസിറ്റീവ് ഫിംഗര്‍പ്രിന്റ് സെന്‍സര് നല്‍കി.\nപവര്‍വിആര് ജിഇ8320 ജിപിയു സഹിതം മീഡിയടെക് ഹീലിയോ ജി35 ചിപ്‌സെറ്റാണ് കരുത്തേകുന്നത്. 6000 എംഎഎച്ച് ബാറ്ററി ഉപയോഗിക്കുന്നു. മൈക്രോ യുഎസ്ബി പോര്‍ട്ട് മുഖേന 10 വാട്ട് അതിവേഗ ചാര്‍ജിംഗ് സപ്പോര്‍ട്ട് ചെയ്യും. കസ്റ്റമൈസ് ചെയ്യാവുന്ന റിയല്‍മി യുഐ സഹിതം ആന്‍ഡ്രോയ്ഡ് 10 ഓപ്പറേറ്റിംഗ് സിസ്റ്റത്തിലാണ് പ്രവര്‍ത്തിക്കുന്നത്.\nPrevious ആകർഷക വിലയിൽ സ്കൾകാൻഡി ജിബ് ട്രൂ\nNext 15-ാം ഇന്ത്യാ ഡിജിറ്റല് സമ്മിറ്റ്


സ്നേഹത്തില് ഭയമില്ല; ഭയത്തിനു ദണ്ഡനം ഉള്ളതിനാല് തികഞ്ഞ സ്നേഹം ഭയത്തെ പുറത്താക്കിക്കളയുന്നു; ഭയപ്പെടുന്നവന് സ്നേഹത്തില് തികഞ്ഞവനല്ല.\nഎല്ലാറ്റിന്‍റെയും സാരം കേള്‍ക്കുക; ദൈവത്തെ ഭയപ്പെട്ട് അവന്‍റെ കല്പനകളെ പ്രമാണിച്ചുകൊള്‍ക; അത് ആകുന്നു സകല മനുഷ്യര്‍ക്കും വേണ്ടുന്നത്.\n യഹോവ നിന്നെ മിസ്രയീമിലെ പരുക്കള്, മൂലവ്യാധി, ചൊറി, ചിരങ്ങ് എന്നിവയാൽ ബാധിക്കും; അവ സൗഖ്യമാകയുമില്ല. ഭ്രാന്തും അന്ധതയും ചിത്തഭ്രമവുംകൊണ്ട് യഹോവ നിന്നെ ബാധിക്കും. കുരുടന് അന്ധതമസ്സിൽ തപ്പിനടക്കുന്നതുപോലെ നീ ഉച്ചസമയത്തു തപ്പിനടക്കും. നീ പോകുന്നേടത്തെങ്ങും നിനക്കു ഗുണം വരികയില്ല; നീ എപ്പോഴും പീഡിതനും അപഹാരഗതനും ആയിരിക്കും; നിന്നെ രക്ഷിപ്പാന് ആരുമുണ്ടാകയുമില്ല.\n അധ്വാനിക്കുന്നവരും ഭാരം ചുമക്കുന്നവരും ആയുള്ളോരേ, എല്ലാവരും എന്‍റെ അടുക്കല് വരുവിന്; ഞാന് നിങ്ങളെ ആശ്വസിപ്പിക്കും. ഞാന് സൗമ്യതയും താഴ്മയും ഉള്ളവന് ആകയാല് എന്‍റെ നുകം ഏറ്റുകൊണ്ട് എന്നോടു പഠിപ്പിന്; എന്നാല് നിങ്ങളുടെ ആത്മാക്കള്‍ക്ക് ആശ്വാസം കണ്ടെത്തും. എന്‍റെ നുകം മൃദുവും എന്‍റെ ചുമടു ലഘുവും ആകുന്നു.\nസ്നേഹിക്കാത്തവന് ദൈവത്തെ അറിഞ്ഞിട്ടില്ല; ദൈവം സ്നേഹം തന്നെ.\nസത്യത്തെ വിശ്വസിക്കാതെ അനീതിയില് രസിക്കുന്ന ഏവര്‍ക്കും ന്യായവിധി വരേണ്ടതിന്\nഅവര് കുടിച്ചു ഞാന് അവരുടെ ഇടയിൽ അയയ്ക്കുന്ന വാള്‍നിമിത്തം ചാഞ്ചാടി ഭ്രാന്തന്മാരായിത്തീരും.\nബാബേൽ യഹോവയുടെ കൈയിൽ സര്‍വഭൂമിയെയും ലഹരിപിടിപ്പിക്കുന്ന പൊന്‍പാനപാത്രം ആയിരുന്നു; ജാതികള് അതിലെ വീഞ്ഞു കുടിച്ചിട്ട് അവര്‍ക്കു ഭ്രാന്തുപിടിച്ചു.\nഅവന്‍റെ ശ്രുതി സുറിയയിലൊക്കെയും പരന്നു. നാനാവ്യാധികളാലും ബാധകളാലും വലഞ്ഞവര്, ഭൂതഗ്രസ്തര്, ചന്ദ്രരോഗികള്, പക്ഷവാതക്കാര് ഇങ്ങനെ സകലവിധ ദീനക്കാരെയും അവന്‍റെ അടുക്കല് കൊണ്ടുവന്നു.\n എല്ലാ തിരുവെഴുത്തും ദൈവശ്വാസീയമാകയാല് ദൈവത്തിന്‍റെ മനുഷ്യന് സകല സല്‍പ്രവൃത്തിക്കും വക പ്രാപിച്ചു തികഞ്ഞവന് ആകേണ്ടതിന് ഉപദേശത്തിനും ശാസനത്തിനും ഗുണീകരണത്തിനും നീതിയിലെ അഭ്യാസത്തിനും പ്രയോജനമുള്ളത് ആകുന്നു.\nഎന്നാല് അല്പകാലത്തേക്കു കഷ്ടം സഹിക്കുന്ന നിങ്ങളെ ക്രിസ്തുവില് തന്‍റെ നിത്യതേജസ്സിനായി വിളിച്ചിരിക്കുന്ന സര്‍വകൃപാലുവായ ദൈവംതന്നെ യഥാസ്ഥാനപ്പെടുത്തി ഉറപ്പിച്ചു ശക്തീകരിക്കും.\nആകയാല് നാമും സാക്ഷികളുടെ ഇത്ര വലിയോരു സമൂഹം നമുക്കു ചുറ്റും നില്ക്കുന്നതുകൊണ്ടു സകല ഭാരവും മുറുകെ പറ്റുന്ന പാപവും വിട്ടു നമുക്കു മുമ്പില് വച്ചിരിക്കുന്ന ഓട്ടം സ്ഥിരതയോടെ ഓടുക.\nനിങ്ങളുടെ ഉള്ളിലെ ആത്മാവു സംബന്ധമായി\nആജ്ഞയുടെ ഉദ്ദേശ്യമോ: ശുദ്ധഹൃദയം, നല്ല മനസ്സാക്ഷി, നിര്‍വ്യാജവിശ്വാസം എന്നിവയാല് ഉളവാകുന്ന സ്നേഹംതന്നെ.\nവീഞ്ഞു കുടിച്ചു മത്തരാകരുത്; അതിനാല് ദുര്‍ന്നടപ്പ് ഉണ്ടാകുമല്ലോ. ആത്മാവു നിറഞ്ഞവരായി


നരേന്ദ്രമോദി ആകാശം വിറ്റു തുലക്കുമ്പോള് പിണറായിയും കൂട്ടരും കടല് വിറ്റ് തുലയ്ക്കുന്നു; മന്ത്രി മെഴ്‌സിക്കുട്ടിയമ്മ രാജിവക്കണം, ആഴക്കടല് കൊള്ള ജൂഡീഷ്യല് അന്വേഷണം നടത്തണം: രമേശ് ചെന്നിത്തല - Padavaal\nതിരുവനന്തപുരം: നരേന്ദ്രമോദി ആകാശം വിറ്റു തുലക്കുമ്പോള് പിണറായി വിജയന് വിദേശകുത്തകകള്‍ക്ക് കടല് വിറ്റ് തുലയ്ക്കുകയാണെന്ന് പ്രതിപക്ഷ നേതാവ് രമേശ് ചെന്നിത്തല. കേരളത്തിന്റെ മത്സ്യ സമ്പത്ത് അമേരിക്കന് കുത്തക കമ്പനിക്ക് തീറെഴുതാനും പാവപ്പെട്ട മത്സ്യത്തൊഴിലാളികളുടെ വയറ്റത്തടിക്കാനുമുള്ള ഇടതു സര്‍ക്കാരിന്റെ ഗൂഡ പദ്ധതി പ്രതിപക്ഷം കയ്യോടെ പിടിച്ചതുകൊണ്ടാണ് നടക്കാതെ പോയതെന്നും രമേശ് ചെന്നിത്തല പറഞ്ഞു.\nമത്സ്യത്തൊഴിലാളികളെ വഞ്ചിച്ച മന്ത്രി മെഴ്‌സിക്കുട്ടിയമ്മ രാജിവക്കണം, ഇ എം സി സി കരാറില് ജൂഡീഷ്യല് അന്വേഷണം നടത്തണം, 2019 ലെ ഫിഷറീസ് നയത്തിലെ 2(9) വ്യവസ്ഥ നീക്കം ചെയ്യണം, ഇ എം സി സിക്ക് പള്ളിപ്പുറത്ത് നാലേക്കര് ഭൂമി അനുവദിച്ചത് റദ്ദാക്കണം എന്നീ ആവശ്യങ്ങളുന്നയിച്ച് കൊണ്ട് പൂന്തുറയില് രമേശ് ചെന്നിത്തല സത്യാഗ്രഹം നടത്തിയത്. രാവിലെ9മണിക്ക് ആരംഭിച്ച സത്യാഗ്രഹം വൈകിട്ട് നാല് മണിക്ക് സമാപിച്ചു.\nകടലില് പോയാല് മല്‍സ്യത്തൊഴിലാളിക്ക് മല്‍സ്യം ലഭിക്കാത്ത അവസ്ഥയാണ് ഇപ്പോഴുള്ളതെന്ന് രമേശ് ചെന്നിത്തല പറഞ്ഞു. പട്ടിണിയും, ബുദ്ധിമുട്ടുകളും കഷ്ടപ്പാടുകളുമാണ് ഇന്ന് മല്‍സ്യത്തൊഴിലാളികള് നേരിടേണ്ടി വരുന്നത്. അതിനിടയിലാണ് പിടിക്കുന്ന മല്‍സ്യത്തിന്റെ അഞ്ച് ശതമാനം കേരള സര്‍ക്കാരിന് നല്‍കണമെന്ന ഓര്‍ഡിനന്‍സ് സര്‍ക്കാര് ഇറക്കിയത്. മല്‍സ്യത്തൊഴിലാളി വിരുദ്ധ സര്‍ക്കാരാണിത്. ആ ഓര്‍ഡിനന്‍സ് ഇപ്പോഴും നിലനില്‍ക്കുന്നു.\nഅതോടൊപ്പമാണ് അമേരിക്കന് കുത്തക കമ്പനിയായ ഇ എം സി സിക്ക് കേരളത്തിന്റെ മത്സ്യ സമ്പത്ത് തീറെഴുതാനുള്ള നീക്കം സര്‍ക്കാര് നടത്തിയത്. മന്ത്രി മേഴ്‌സിക്കുട്ടിയമ്മ ന്യുയോര്‍ക്കില് വച്ച് കമ്പനി പ്രതിനിധികളുമായി ചര്‍ച്ച നടത്തിയതോടെയാണ് അയ്യായിരം കോടിയുടെ ഈ കരാറിന് അരങ്ങ് ഒരുങ്ങിയത്. ഈ കൊള്ളയ്ക്ക് വേണ്ടിയാണ് ഫിഷറീസ് നയത്തില് തന്നെ മാറ്റം വരുത്തിയത്. ഈ നയത്തിന്റെ 2(9) ല് പറയുന്നത് കേരളത്തിന്റെ ആഴക്കടല് മത്സ്യ ബന്ധന പ്രാത്സാഹനം നല്‍കുമെന്നാണ്.\nമീനാകുമാരി കമ്മീഷന് റിപ്പോര്‍ട്ടില് 250 പുതിയ യാനങ്ങള് കടലില് ഇറക്കണമെന്ന് പറഞ്ഞപ്പോള് സര്‍ക്കാരും പ്രതിപക്ഷവും മല്‍സ്യത്തൊഴിലാളി സംഘടനകളും എല്ലാവരും ഒന്നിച്ച് എതിര്‍ത്തതാണ്. എന്നിട്ടാണ് 400 ട്രോളറുകള് ഒന്നിച്ച് ഇറക്കുന്ന ദ്രോഹകരമായ പദ്ധതിയുമായി സര്‍ക്കാര് മുന്നോട്ട് പോയത്. മത്സ്യ നയത്തില് സര്‍ക്കാര് വരുത്തിയ മാറ്റം അടിസ്ഥാനപ്പെടുത്തിയാണ് ഇ.എം.സി.സി പദ്ധതി തയ്യാറാക്കി സര്‍ക്കാരിന് സമര്‍പ്പിച്ചത്. ഈ പദ്ധതി നടപ്പായിരുന്നെങ്കില് കേരളത്തിന്റെ തീരത്തെ മത്സ്യ സമ്പത്ത് മുഴുവന് കൊള്ളയടിക്കപ്പെടുമായിരുന്നു. കടലിന്റെ അടിത്തട്ടു വരെ മുട്ട ഉള്‍പ്പെടെ മത്സ്യസമ്പത്ത് മുഴുവന് വിദേശ കമ്പനി അരിച്ചു വാരിക്കൊണ്ടു പോകുമായിരുന്നു.\nമുഖ്യമന്ത്രിയുടെ കീഴിലുള്ള സ്ഥാപനമാണ് കേരളാ സ്റ്റേറ്റ് ഇന്‍ലാന്‍ഡ് നാവിഗേഷന് കോര്‍പ്പറേഷന്. അയ്യായിരം കോടി രൂപയുടെ പദ്ധതിയുടെ ഭാഗമായി ഈ സ്ഥാപനം 2950 കോടി രൂപയുടെ ഉപധാരണാപത്രംഒപ്പ് വച്ചിട്ട് മുഖ്യമന്ത്രി അറഞ്ഞില്ലങ്കില് അദ്ദേഹം ആസ്ഥാനത്ത് ഇരിക്കാന് യോഗ്യനല്ല. ഈ വിവരങ്ങളെല്ലാം വെളിച്ചത്ത് കൊണ്ടുവന്നപ്പോള് പ്രതിപക്ഷ നേതാവിന്റെ മനോനില തെറ്റിയെന്നാണ് മന്ത്രി മേഴ്‌സിക്കുട്ടിയമ്മ പറഞ്ഞത്. സി പി എമ്മിന്റെ കൊള്ളകളും അഴിമതിയും വെളിച്ചത്ത് കൊണ്ടുവരുന്നവരുടെ മനോനിലതെറ്റിയെന്ന് ആരോപിക്കുന്നത് സി പി എമ്മിന്റെ പുതിയ രാഷ്ട്രീയ തന്ത്രമാണ്.\nഎന്ത് കമ്പനി, ഏത് കമ്പനി എന്നൊക്കെ ചോദിച്ച മന്ത്രി മേഴ്‌സിക്കുട്ടിയമ്മ, താന് ഫോട്ടോ പുറത്ത് വിട്ടപ്പോള് കമ്പനിയുടെ ആളുകളെ അറിയാമെന്നും അവര് തന്നെ വന്ന് കണ്ടിരുന്നെന്നും സമ്മതിച്ചു. മുഖ്യമന്ത്രിയുമായി രണ്ട് തവണ ഇഎംസിസി അധികൃതര് ചര്‍ച്ച നടത്തി. അവരോട് വിശദമായ പ്രോജക്റ്റ് റിപ്പോര്‍ട്ട് നല്‍കാന് ആവശ്യപ്പെട്ടത് മുഖ്യമന്ത്രിയാണ്. എന്നിട്ടും ഞാനൊന്നുമറിഞ്ഞില്ലേ രാമനാരായണ എന്ന് മുഖ്യമന്ത്രി പറഞ്ഞാല് ആരു വിശ്വസിക്കുമെന്നും രമേശ് ചെന്നിത്തല ചോദിച്ചു.\nഈ കമ്പനി ‘ഫ്രോഡാ’ണെന്നാണ് മേഴ്‌സിക്കുട്ടിയമ്മ ഇപ്പോള് പറയുന്നത്. എന്നാല് പിന്നെ എന്തിനാണ് ജ്യോതി ലാല് എന്ന ഗവണ്‍മെന്റ് സെക്രട്ടറി ഈ കമ്പനിയുടെ ക്രെഡന്‍ഷ്യല്‍സ് പരിശോധിക്കണെമെന് ആവശ്യപ്പെട്ട് കേന്ദ്രത്തിലേക്ക് കത്തെഴുതിയത്? എന്തിനാണ് വിശ്വസ്യയോഗ്യമല്ലാത്ത കമ്പനിയുമായി കരാര് ഒപ്പിടുകയും അവര്‍ക്ക് കെ എസ് ഐ ഡി സി പള്ളിപ്പുറത്ത് നാലേക്കര് സ്ഥലം അനുവദിക്കുകയും ചെയ്തത്? ഇതിനെല്ലാം പിന്നില് വലിയ അഴിമതിയാണുള്ളത്. അത് അന്വേഷിക്കാന് പിണറായിക്ക് കീഴിലുള്ള സെക്രട്ടറിയായ ടി കെ ജോസിനെ അല്ല ചുതലപ്പെടുത്തേണ്ടതെന്നും രമേശ് ചെന്നിത്തല പറഞ്ഞു. ഈ വന് അഴിമതിയെക്കുറിച്ച്ജൂഡീഷ്യല് അന്വേഷണമാണ് വേണ്ടതെന്നും രമേശ് ചെന്നിത്തല പറഞ്ഞു.\nരമേശ് ചെന്നിത്തല തുറന്നു കാട്ടിയ അഴിമതികളെല്ലാം ശരിയാണെന്ന്തെളിഞ്ഞു: മുല്ലപ്പള്ളി രാമചന്ദ്രന്\nമത്സ്യത്തൊഴിലാളികളോടുള്ള ഇന്ത്യന് നാഷണല് കോണ്‍ഗ്രസിന്റെ പ്രതബദ്ധതയാണ് ഈ സത്യാഗ്രഹമെന്ന് സമരം ഉദ്ഘാടനം ചെയ്ത കെ പി സി സി പ്രസിഡന്റ് മുല്ലപ്പള്ളി രാമചന്ദ്രന് പറഞ്ഞു. കഴിഞ്ഞ അഞ്ച് വര്‍ഷമായി പ്രതിപക്ഷ നേതാവ് രമേശ് ചെന്നിത്തല പിണറായി സര്‍ക്കാരിനെതിരെ നിരന്തര പോരാട്ടം നടത്തിക്കൊണ്ടിരിക്കുകയാണ്.\nപിണറായി സര്‍ക്കാരിന്റ എല്ലാ അഴിമതിയും തുറന്ന് കാട്ടിക്കൊണ്ട് മുന്നോട്ട് പോകുമ്പോള് അതില് ഏതെങ്കിലും ഒന്ന് പോലും ശരിയല്ലെന്ന് പറയുവാന് ഇടതു സര്‍ക്കാരിന് ഈ നിമിഷം വരെ സാധിച്ചിട്ടില്ല. വസ്തുതകള് നിരത്തിയുളള അദ്ദേഹത്തിന്റെ ആരോപണങ്ങള് അക്ഷരാര്‍ത്ഥത്തില് സി പിഎം കേന്ദ്രങ്ങളെ വിറളിപിടിപ്പിച്ചിരിക്കുകയാണ്. പ്രതിപക്ഷ നേതാവ് എന്ന നിലയില് അദ്ദേഹം പരിപൂര്‍ണ്ണമായും വിജയിച്ചിട്ടുണ്ട്. കേരളം കണ്ട പ്രതിപക്ഷ നേതാക്കാന്മാരില് മുന്‍പന്തിയില് നില്‍ക്കുന്നയാളാണ് രമേശ് ചെന്നിത്തല എന്നു പറയുന്നതില് നമുക്ക് അഭിമാനമുണ്ടെന്നും മുല്ലപ്പള്ളി രാമചന്ദ്രന് പറഞ്ഞു.\nസ്വന്തം കാബനിറ്റ് അംഗങ്ങളെപ്പോലും അറിയിക്കാതെ മുഖ്യമന്ത്രിയും വ്യവസായ മന്ത്രിയും ഫിഷറീസ് മന്ത്രിയും നടത്തിയ ഇടപാടിനെക്കുറിച്ച് പ്രതിപക്ഷ നേതാവ് വസ്തുതകള് പുറത്ത് കൊണ്ടുവന്നു. കൃത്യമായ രേഖകളോടും തെളിവുകളോടുമാണ് അദ്ദേഹം ആരോപ\nണമുന്നയിച്ചത്. അത് കൊണ്ട് തന്നെ അവസാനം ഒരു മറുപടിയും പറയാനി്ല്ലാതെ സര്‍ക്കാര് കീടങ്ങുന്ന കാഴ്ചയാണ് കണ്ടതെന്നും മുല്ലപ്പളളി രാമചന്ദ്രന് പറഞ്ഞു.\nകോണ്‍ഗ്രസ് വര്‍ക്കിംഗ് കമ്മിറ്റയംഗം എ കെ ആന്റണിയും, ഐ ഐ സി സി ജനറല് സെക്രട്ടറി കെ സി വേണുഗോപാലും ഫോണില് കൂടി സത്യാഗ്രഹ സമരത്തിന് ആശംസകള് നേര്‍ന്നു.\nഇടപാടിന്റെ പേരില് നടന്നത്\nവലിയ ഗൂഡാലോചന :താരിഖ് അന്‍വര്\nആഴത്തിലുള്ള ഗൂഡാലോചനയാണ് ഈ ഇടപാടിന്റെ പിന്നില് നടന്നിരിക്കുന്നതെന്ന് സമരത്തിന് സമാപനം കുറിച്ചു കൊണ്ട് കേരളത്തിന്റെ ചുമതലയുള്ള എ ഐ സി സി ജനറല് സെക്രട്ടറി താരിഖ് അന്‍വര് പറഞ്ഞു.\nസര്‍ക്കാര് അറിയാതെ എങ്ങിനെ ഉദ്യോഗസ്ഥര്‍ക്ക് മാത്രമായി ഒരു വിദേശ കമ്പനിയുമായി എം ഒ യു ഒപ്പ് വയ്കാന് കഴിയും. അപ്പോള് സര്‍്ക്കാരും ഈ ഗൂഡാലോചനയില് പങ്കാളികളാണെന്ന് വരുന്നു. പ്രതിപക്ഷ നേതാവ് രമേശ് ചെന്നിത്തലയാണ് ഈ കൊടിയ അഴിമതി പുറത്തു കൊണ്ടു വന്നത്. രമേശ് ചെന്നിത്തല ഇത്ു വരെ കേരളത്തിലെ ഇടതു സര്‍ക്കാരിനെതിരെ ഉയര്‍ത്തിക്കൊണ്ടു വന്ന അഴിമതി ആരോപണങ്ങളെല്ലാം വസ്തുതയാണെന്ന് ബോധ്യപ്പെട്ട് കഴിഞ്ഞതായും താരിഖ് അന്‍വര് പറഞ്ഞു.\nഡല്‍ഹിയില് വലിയൊരു കര്‍ഷക സമരം അലയടിക്കുകയാണ്. കോണ്‍ഗ്രസ് അതിന് വലിയ പിന്തുണയാണ് നല്‍കുന്നത്. അത് പോലെ കേരളത്തില് മത്സ്യ മേഖലയില് നടത്തുന്ന ഈ പ്രക്ഷോഭത്തിന് കോണ്‍ഗ്രസ് പാര്‍ട്ടിയും നേതാവായ രാഹുല്‍ഗാന്ധിയും വലിയ പിന്തുണയാണ് നല്‍കുന്നതെന്നും താരിഖ് അന്‍വര് പറഞ്ഞു.\nയു ഡി എഫ് കവീനര് എം എം ഹസന്, പ്രതിപക്ഷ ഉപനേതാവ് ഡോ. എം കെ മുനീര് എം പിമാരായ കെ സുധാകരന്,ശശിതരൂര്, ടി എന് പ്രതാപന്, രമ്യാ ഹരിദാസ്, ഐ ഐ സ സി സെക്രട്ടറിമാരായ പി.വി.മോഹന്, ഐവാന് ഡിസൂസ, മുന് മന്ത്രിമാരായ ഷിബുബേബി ജോണ് പന്തളം സുധാകരന്, എം എല് എ മാരായ വി എസ് ശിവകുമാര്, എം വിന്‍സന്റ്, കെ സി ജോസഫ്, കെ ശബരീനാഥന്, അനൂപ് ജേക്കബ്, എ പി അനില്‍കുമാര്, ഷാനിമോള് ഉസ്മാന്, ഷാഫി പറമ്പില്, വി ടി ബല്‍റാം, കെ പി സി സി വര്‍ക്കിംഗ് പ്രസിഡന്‍് കെ വി തോമസ്, വൈസ് പ്രസിഡന്റ്ുമാരായ ജോസഫ് വാഴക്കന്, പി സി വിഷ്ണുനാഥ്, ശൂരനാട് രാജശേഖരന്, ശരത് ചന്ദ്ര പ്രസാദ്, ടി സിദ്ധിഖ്, മുന് എം പി പി സി ചാക്കോ, ഡി സി സി പ്രസിഡന്റ് സനല് നെയ്യാറ്റിന്‍കര,\nകെ പി സി സി ജനറല് സെക്രട്ടറിമാരായ വിജയന് തോമസ്, കെ.പി.അനില്‍കുമാര്,എ എം നസീര്, മണക്കാട് സുരേഷ്, പഴകുളം മധു, ടി എം സക്കീര് ഹൂസൈന്, കെ പി സി സി സെക്രട്ടറിമാരായ വിനോദ് കൃഷ്ണ, ജി വി ഹരി, ആര് വി രാജേഷ്, വല്‍സലന്, ജി സുബോധന്, എസ് കെ അശോക് കുമാര്, പി എസ് പ്രശാന്ത് മല്‍സ്യത്തൊഴിലാളി കോണ്‍ഗ്രസ് സംസ്ഥാന പ്രസിഡന്റ് ഓസ്റ്റിന് തോമസ്, മഹിളാ കോഗ്രസ് സംസ്ഥാന പ്രസിഡന്റ് ലതികാസുഭാഷ്, കൊല്ലം ഡി സി സി പ്രസിഡന്റ് ബിന്ദുകൃഷ്ണ, യു ഡി എഫ് ജില്ലാ ചെയര്‍മാന് പി കെ വേണുഗോപാല്, മുസ്ളീം ലീഗ് നേതാവ് ബീമാപള്ളി റഷീദ് തുടങ്ങിയവര് പങ്കെടുത്തു.\nരമേശ് ചെന്നിത്തലയുടെ സത്യാഗ്രഹ വേദിയിലേക്ക് ഒഴുകിയെത്തിയത് ആയിരങ്ങള് ഇടതു സര്‍ക്കാരിന് തീരദേശ മേഖലയുടെ താക്കീത്\nപ്രതിപക്ഷ നേതാവ് രമേശ് ചെന്നിത്തല പൂന്തുറയില് നയിച്ച സത്യാഗ്രഹ സമരത്തിലേക്ക് ഒഴുകിയെത്തിയത് ആയിരങ്ങളായിരുന്നു. കേരളത്തിലെ മല്‍സ്യസമ്പത്ത് അമേരിക്കന് കുത്തക കമ്പനിക്ക് തീറെഴുതാനുള്ള സര്‍ക്കാരിന്റെ നീക്കത്തിനെതിരെ കുരിശുയുദ്ധം പ്രഖ്യാപിച്ച രമേശ് ചെന്നിത്തലക്ക് പിന്തുണയുമായി രാവിലെ തന്നെ യുവാക്കളും സ്ത്രീകളും കുട്ടികളും മുതിര്‍ന്നവരും സത്യാഗ്രഹ പന്തലിലേക്ക് ഒഴുകിയെത്തുകയായിരുന്നു.\nഇടതു സര്‍ക്കാരിന് തീരദേശ ജനത നല്‍കുന്ന താക്കീതായി സമരവേദിയില് പ്രകടമായ പ്രിതഷേധം. ചെറുജാഥകളായും ജനക്കൂട്ടങ്ങളായുമാണ് സത്യാഗ്രഹത്തിന് അഭിവാദ്യമര്‍പ്പിക്കാന് യു ഡി എഫ് പ്രവര്‍ത്തരും മല്‍സ്യത്തൊഴിലാളികളും ജീവിതത്തിന്റെ നാനാതുറകളില് പെട്ടവരും സത്യാഗ്രഹവേദിയിലെത്തിയത്.\nതങ്ങളുടെ നിലനില്‍പ്പിനെ തന്നെ അപകടത്തിലാക്കുന്ന വലിയ ദുരന്തമാണ് മല്‍സ്യമേഖലയെ അമേരിക്കന് കമ്പനിക്ക് തീറെഴുതാന് ശ്രമിച്ചതിലൂടെ സംജാതമായിരിക്കുന്നതെന്ന് മല്‍സ്യത്തൊഴിലാളി സമൂഹം തിരിച്ചറിഞ്ഞു കഴിഞ്ഞു എന്നതിന്റെ തെളിവായിരുന്നു സത്യാഗ്രഹത്തിന് ലഭിച്ച വമ്പിച്ച ജനപിന്തുണ.\nരാവിലെ ഒമ്പത് മണിക്ക് സത്യാഗ്രഹം ആരംഭിച്ചത് മുതല് വൈകീട്ട് നാല് മണിക്ക് അവസാനിക്കുന്നത് വരെ സത്യാഗ്രഹ വേദിയിലേക്ക് ആളുകള് ഒഴുകിയെത്തുകയായിരുന്നു. ഷാളുകളും മാലകളും സത്യാഗ്രഹ നായകനായ രമേശ് ചെന്നിത്തലയെ അണിയിക്കാന് വേദിയില് ആളുകള് തിരക്ക് കൂട്ടുകയും ചെയ്തു.\nമല്‍സ്യമേഖലയെ ഒരു കുത്തക കമ്പനികള്‍ക്കും തീറെഴുതിക്കൊടുക്കാന് തങ്ങള് അനുവദിക്കില്ലന്നും അതിനെതിരെ പടപൊരുതുന്ന പ്രതിപക്ഷ നേതാവ് രമേശ് ചെന്നിത്തലക്ക് കേരളത്തിലെ മല്‍സ്യത്തൊഴിലാളി സമൂഹത്തിന്റെ പൂര്‍ണ്ണ പിന്തുണയുണ്ടെന്നും പ്രഖ്യാപിക്കുന്ന വേളകൂടിയായിരുന്നു ഇന്നത്തെ സത്യാഗ്രഹം